
Dvejų metų laikotarpyje išsemtas pirmasis 
šių knygelių leidimas, Daugiausia jas skaitė 
mieloji mūsų moksleivija. Šia proga primename, 
kad visos trumpai išdėstytos svarbiosios katali- 
kų tikėjimo ir doros tiesos ir trumpa Bažnyčios 
istorija yra keturiose knygelėse: 1. Bažnyčia, 
2. Kristus, 3. Dievas ir 4. Dora, Ir šį antrąjį lei- 
dimą skiriame Lietuvos moksleivijai. Daug kas 
šias knygeles mokyklose vartoja kaip tikybos 
vadovėlį, Kad tiems nereiktų kitų šio kurso kny- 
gų, dedame ir Bažnyčios istorijos tiek kiek 
reikia. 

Autorius 
Kaunas, 1940 sausio 25 d. 


š1. 
KRISTAUS PAŽINIMO ŠALTINIAI 


Nė vienas kitas istorijos faktas neturi tiek 
daug ir tiek stiprių įrodymo argumentų, kiek jų 
turi Kristaus istoriškumas. Kristaus asmenybė 
istorijoje labai ryškiai pasirodė. Niekas pasau- 
lyje nesusilaukė tokios didelės meilės ir tokios 
didelės neapykantos, tiek daug draugų ir priešų, 
kiek Kristus. Nė dėl vieno asmens pasaulyje nė- 
ra buvę tiek daug kovų, kiek dėl Kristaus. 

Apie Kristų, kaip apie istorinį asmenį, kalba 
ne tik krikščionys, bet ir stabmeldžiai ir žydai. 
Tiesa, stabmeldžiai pradžioje ne daug kalba apie 
Kristų, bet tai daro tik dėl to, kad pradžioje 
Kristum maža tesidomėjo. Bet vis dėlto ir stab- 
meldžiai negalėjo Kristaus nepastebėti. 


1. Stabmeldžių rašytojai 
Plinijus Jaunesnysis (gyv. 62—113 m.) 111 
— 113 metais buvo Bitinijoje (Mažojoje Azijo- 
je) Romos imperatoriaus vietininkas. Eidamas 
tokias pareigas, žinojo, kas darosi jo valdomoje 
teritorijoje. Rašydamas Romos imperatoriui 

Trajanui laišką, taip kalba apie Kristų ir krikš- 
čionis: „Didelę turiu garbę, pone, viską, kuo tik 
abejoju, tau pranešti... Nenustoju galvojęs apie 
krikščionis. Nežinau, ar jų ieškoti, ar juos baus- 
ti... Su tais, kurie pas mane buvo atvesti kaip 
krikščionys, taip elgiausi: juos paklausiau, ar 
jie krikščionys. Prisipažįstančius antrą ir trečią 
kartą klausiau grasindamas bausmėmis... Di- 
džiausia jų kaltė, ar klaida buvo ta, kad nusta- 
tytomis dienomis prieš aušrą susirinkdavo ir 
Kristui kaip Dievui giedodavo giesmes... Todėl 
kreipiuosi į tave patarimo, O tartis reikia, ypač 
dėl didelio jų skaičiaus, nes jų daug visokio am- 
žiaus, visokio luomo ir abiejų lyčių...“ Romos 
imperatorius Trajanas Plinijui taip atsakė: 
„Krikščionių ieškoti nereikia; jei atvedami ir 
skundžiami, reikia bausti“ (Ench. fontium hist., 
C. Kirch, 28—31). 

Tai ne fantazijos kūryba, bet oficialių asme- 
nų susirašinėjimas. Vadinas, 113 metais Mažo- 
joje Azijoje jau buvo krikščionių ir buvo žino- 
ma, kad krikščionims pradžią davė Kristus. Iš 
Bažnyčios istorijos žinome, kad 45—46 metais 
Mažojoje Azijoje šv. Povilas pradėjo kurti 
krikščionių bendruomenes. Pradžioje tos ben- 
druomenės dar nebuvo gausios, o 113 metais, 
kaip rašo Plinijus, krikščionių Mažojoje Azijoje 
„jau buvo labai daug. Todėl krikščionys čia turė- 
jo atsirasti žymiai anksčiau, Tokiu būdu Plini- 
jaus raštas visiškai yra suderinamas su tos pa- 

čios Mažosios Azijos stabmeldžio (vėliau tapu- 
sio kriščioniu) gydytojo Luko raštais (Apaštalų 
Darbai ir Evangelija), rašytais apie 64 metus, 
kad Palestinoje gyveno ir mokė Jėzus Kristus 
ir kad veiklus to Jėzaus Kristaus apaštalas Po- 
vilas Mažojoje Azijoje tą Jėzų Kristų skelbė. 
Kai Mažojoje Azijoje Povilo pasėtasis Evangeli- 
jos grūdas labai pagausėjo, 111—113 metais Pli- 
nijus to fakto negalėjo nematyti. 

Tacitas (gyv. 54—119 m.), didysis romėnų 
istorikas, aprašinėdamas, kaip Neronas perse- 
kiojo krikščionis, mini ir kas yra tų krikščionių 
religijos davėjas: „Auctor nominis eius Christus 
Tiberio imperitante per procuratorem Pontium 
pilatum supplicio effectus erat“ (Ibid. 34). Tad 
ir istorikas Tacitas žinojo, kad krikščionių re- 
ligijos davėjas yra Kristus. 

Suetonius (gyv. 75—150 m.), Hadrijano se- 
kretorius, romėnų istorikas, taip pat rašo apie 
krikščionis. 


2. Žydų rašytojai 


Juozapas Flavijus (gyv. 37—105 m.), žydų 
politikas ir istorikas, buvo parsidavęs romė- 
nams, Žymiausi jo veikalai: Bellum iudaicum ir 
Antiguitates. Šiame pastarajame veikale rašo 
ir apie Jėzų Kristų: „Taip pat tuo laiku buvo 
Jėzus, žmogus išmintingas, jei galima jį žmo- 
gum vadinti. Jis buvo nuostabių darbų autorius, 
mokytojas žmonių, kurie su pamėgimu priėmė 

tiesą. Jis prie savęs patraukė daug žydų ir grai- 
kų. Pilotas Jį, mūsų vyresniųjų žmonių išduotą, 
pasmerkė nukryžiuoti, Tie, kurie Jį mylėjo, nuo 
Jo neatsitraukė. Trečiąją dieną jiems vėl gyvas 
pasirodė su dieviškomis pranašystėmis ir dau- 
gybe kitų nuostabių dalykų. Jo vardu pavadintų 
žmonių, krikščionių, yra iki šios dienos“ (t.p.8). 
Kai kam šis Juozapo Flavijaus tekstas nepa- 
tinka ir norėtų jo istorinę vertę paneigti, Ta 
vieta yra visuose seniausiuose ranka rašytuose 
rankraščiuose ir ją cituoja visi seniausieji rašy- 
tojai, kaip Euzebijus, Sozomenas, Jeronimas. 
Juozapui Flavijui, rašiusiam apie Joną Krikšty- 
toją, apaštalą Jokūbą Jaunesnįjį ir k. būtų buvę 
nepatogu nepaminėti ir Jėzaus Kristaus, 

* Talmudas. Talmudas buvo pradėtas rašyti 
dar prieš Kristaus gimimą, buvo rašomas Kris- 
taus gimimo ir darbuotės laikais ir paskui per 
ilgus amžius rašomas. Talmudas, be kitų daly- 
kų, rašo apie kūdikių žudynes, apie Kristaus bė- 
gimą į Egiptą, apie 12 metų Jėzų bažnyčioje, Jo 
mirtį prie kryžiaus, Jo Motiną Mariją ir Kris- 
taus mokinius. Talmude yra konstatuojamas 
Kristaus asmuo ir Jo stebuklingi darbai. 

Tad ir žydų Talmudo rašytojai žinojo, kad 
mūsų žemėje gyveno Kristus, 


3. Pirmųjų amžių krikščionių rašytojai 


Kad daugiau įrodymų apie Kristaus buvimą 
šioje žemėje ir neturėtume, tai ir suminėtųjų vi- 


10 


„TAS T 


sai užtektų, Iki šiol minėjome tik tų liudijimus, 
kurie Kristui ir Krikščionybei nepalankūs, Bet 
dar didesnis įrodymas Kristaus buvimo šioje že- 
mėje yra pati Krikščionybė ir krikščioniškieji 
šaltiniai, Dabar pasaulyje yra daugiau kaip pusė 
milijardo krikščionių. Iš kur jie atsirado? Nea- 
bejotinai teks atsakyti, kad Krikščionybei pra- 
džią davė Jėzus Kristus. 

Krikščionių yra ne tik dabar, bet jų buvo ir 
prieš 19 šimtmečių. Milijonai kankinių už Kris- 
tų aukojo savo gyvybes. Už pramanytus daly- 
kus jie kraujo nebūtų lieję. Tiesą apie Kristų pa- 
žinti jiems buvo daug lengviau kaip mums. Jie 
tą tiesą pažino ir ją mums perdavė. 

Dabar pažiūrėsime, kokios nuomonės apie 
Kristų ir Krikščionybę tie krikščionys, kurie 
gyveno pirmaisiais Krikščionybės amžiais, 

Klemensas iš Romos apie 96 metus, rašyda- 
mas apie Bažnyčią, sako, kad Bažnyčia esanti 
Kristaus. Jėzus Kristus esąs siųstas Dievo, o 
apaštalai siųsti Kristaus skelbti Evangelijos. 
Jėzus Kristus esąs atsikėlęs iš numirusių. Vie- 
nas yra Dievas ir Jo Sūnus Jėzus Kristus. (Žr. 
Kirch, Ench. F., 10—14). 

Ignacas Antiokietis rašo apie 107 metus, kad 
Jėzus Kristus esąs kentėjęs už žmonių nuodė- 
mes ir atsikėlęs iš numirusių. Jėzus Kristus — 
tai naujas žmogus, kilęs iš Dovido giminės. Jis 
esąs žmogaus sūnus ir Dievo Sūnus. (Žr. t. p. 
17—19). 

Tertulijonas, miręs po 222 metų, rašydamas 
apie krikščionis, sako, kad krikščionys dėl to esą 
persekiojami, kad nepažįstami. Nors ir neseniai 
krikščionys atsiradę, bet jų visur jau esą pilna. 
Krikščionys tikį vieną Dievą, Dievo Žodį, Kuris 
Marijoje įsikūnijęs ir užgimęs buvęs pavadintas 
Jėzum Kristum. Jėzus Kristus skelbęs naują 
įstatymą, buvęs prikaltas prie kryžiaus, bet tre- 
čią dieną atsikėlęs iš numirusių ir įžengęs į dan- 
gų. Iš dangaus atsiuntęs Šv. Dvasią. Kristus dar 
ateisiąs į šią žemę pasiimti šventųjų (t. p. 164...) 

Panašiai apie Jėzų Kristų kalba Origenas 
(185 — 255), Kartagenos vyskupas Ciprijonas 
(vyskupu buvo 249 — 258), Aleksandrijos vys- 
kupas Dionizas (miręs apie 265 m.) ir daugelis 
kitų. 

Visa tai turint prieš akis, nė vienam rimtai 
galvojančiam žmogui nelieka jokio pagrindo 
galvoti apie Kristaus asmens neistoriškumą. 
Reikia tik išsižadėti tam tikrų prietarų. Kas pa- 
skęsta prietaruose, tam ir aiškiausios istorijos 
tiesos darosi neaiškios, 

Kad Kristus mūsų žemėje gyveno, tvirtina 
visą 19 amžių istorija. Jeigu bent kai kas iš tos 
istorijos pripažistama kaip tikra, tai pirmoje 
vietoje turi atsistoti Jėzaus Kristaus asmuo, nes 
nė apie vieną kitą istorijos faktą neturime tiek 
daug liudininkų, kiek jų turime apie Jėzų Kristų. 

EVANGELIJŲ AUTENTIŠKUMAS IR TIE- 
SUMAS 


1. Autentiškumas 


Didžiausias šaltinis Kristui pažinti yra 
Evangelijos. Evangelijas rašė tie žmonės, kurie 
patys Kristų matė, su Juo kalbėjo, girdėjo Jį 
kalbant, su Kristaus mokiniais bendravo. Tie 
asmens, kurie rašė Evangelijas, geriausiai 
mums gali paliudyti apie Kristų. 

Nė vienos senovės knygos autentiškumas 
nėra taip stipriai įrodytas, kaip Evangelijos. 
Jei tikime kitų raštų tikrumu, tai dar labiau 
reikia tikėti Evangelijų tikrumu. Evangelijų 
autentiškumą paliudija katalikai, eretikai, žydai 
ir stabmeldžiai. Apie kokį nors susitarimą jų 
tarpe negali būti nė kalbos, Ką vieni neteisin- 
gai pasakytų, tą kiti tuojau atitaisytų. 

Kad būtų galima kuriuo nors dokumentu 
tikėti, reikia trijų dalykų: 1. Kad dokumento 
autorius būtų tas, apie kurį kalbama, 2. Kad do- 

kumente būtų nusakomi tokie dalykai, apie kii- 
riuos dokumento — rašto autorius žinojo ir 
3. Autentiškas raštas — dokumentas yra toks, 
kuriuo galima tikėti, kad jame parašyta tiesa 
ir kad toji tiesa neiškraipyta. 

Dabar yra keturios Evangelijos; Mato, Mor- 
kaus, Luko ir Jono. Ar tos Evangelijos auten- 
tiškos, ar ne? Atsakome, kad autentiškos, 
Didžioji šito dalyko liudininkė yra pati Bažny- 
čia. Dabartinė mūsų Bažnyčia yra ta pati, kuri 
girdėjo Kristų tą Evangeliją skelbiant, kuri 
matė Kristaus darbus ir kuri parašytąją Evan- 
geliją priėmė. Kokią priėmė, tokią ir mums 
perdavė. Tai patvirtina ir daugybė liudininkų 
iš pirmųjų amžių. 

Tertulijonas (160—222 m.) buvo mokytas 
vyras, teisių žinovas. Apie 197 metus priėmė 
krikščionių tikėjimą. Tertulijonas, kovodamas 
su Marcijonu, tvirtina, kad Evangelijomis rei- 
kia tikėti, 

Liono vyskupas Ireniejus (120—202 m.), 
jaunas būdamas bendravo su apaštalų moki- 
niais. Jis yra parašęs penkias knygas prieš 
eretikus. Tose knygose tvirtina, kad yra ketu- 
rios Evangelijos ir išskaičiuoja, kas tų Evan- 
gelijų autoriai, 

Muratorio sąrašas sudarytas 200 m. p. Kr. 
g. Ir jame minimos keturios Evangelijos, 

Panašiai apie Evangelijas kalba šv. Justi- 
nas, Klemensas Aleksandrietis, Origenas; Euse- 

bijus, šv. Jeronimas ir daugybė kitų. Visi vienu 
balsu skelbia, kad yra keturios Evangelijos: 
Mato, Morkaus, Luko ir Jono. Apie Evangeli- 
jas Bažnyčioje taip buvo manoma tada, taip 
buvo manoma per visus amžius, taip manoma 
ir dabar. 

Ne tik krikščionių, bet ir stabmeldžių rašy- 
tojai Evangelijas žino, pvz., Celsas (II šm.) ci- 
tuoja Evangelijų vietas ir jas kritikuoja, Lucia- 
nas Samosatietis (120—180 m.), Flavijus Filos- 
tratas (220 m.), Porfirijus (270 m.), Hierokles 
(303 m.) ir ciesorius Julijonas Apostata 
(361 m.) jau žino Evangelijas. Žydai savo Tal- 
mude tik stengiasi paneigti Kristaus dievišku- 
mą, reaguodami į įvairius dalykus, parašytus 
Evangelijose. Jeigu į Evangelijas reaguoja, tai 
konstatuoja ir jų buvimą. Kaip būtų galima 
reaguoti į nesamą raštą? 


2. Mato Evangelija 


Tai pati senoji Evangelija. 

Papijas buvo apaštalo ir evangelisto Jono 
draugas; jis draugavo ir su kitais apaštalais. 
Papijas rašo, kad Matas surašęs Viešpaties žo- 
džius hebrajų kalba. Panašiai apie šią Evan- 
geliją kalba Ireniejus, Muratorio sąrašas, Ter- 
tulijonas, Klemensas Aleksandrietis, Origenas, 
Eusebijus, Jeronimas ir daugelis kitų. 

Matas, dar vadinamas Leviu, buvo muitinin- 
kas. Teisę rinkti muitus turėjo Romos valsty- 

"bė. Šitą teisę už nustatytą pinigų sumą galė- 
davo bet kas pirkti ir paskirtose vietose rinkti 
muitus. Šitoki muitininkai žydų buvo labai ne- 
kenčiami. Žydai, jei tas pareigas eidavo, buvo 
laikomi tėvynės išdavikais ir nusidėjėliais, 

Matas savo muitinę turėjo Kafarnaume. 
Pradžioje buvo Jono Krikštytojo mokinys ir 
apie Kristų jau buvo ne maža girdėjęs. Kai tik 
Kristus jį pakvietė prie savęs, Matas paliko 
muitinę ir vaikščiojo su Kristum. Kristui pa- 
gerbti suruošė pokylį, į kurį sukvietė savo drau- 
gus muitininkus. 

Po Sekminių (Šv. Dvasios atsiuntimo) Ma- 
tas kurį laiką darbavosi Jeruzalėje ir jos apy- 
linkėse. Mirė kankinio mirtimi, 

Matas savo Evangeliją parašė hebrajų (ara- 
majų) kalba krikščionims, kilusiems iš žydų. 
Pirminis tekstas mūsų nepasiekė, Liko tik grai- 
kiškas vertimas. * 

Savo Evangelijoje Matas įrodinėja, kad“ 
Kristus esąs tas Mesijas, Kurį skelbia Senoj 
Testamento pranašai. Matas savo Evangeliją 
skyrė žydams, todėl ir parašė hebrajų (arama- 
jų) kalba, tada Palestinoje vartojama. Ir Kris- 
tus ta kalba skelbė savo mokslą. Apie 70 me- 
tus Mato Evangelija buvo išversta į graikų kal- 
bą. Kada ji buvo parašyta, sunku tiksliai nu- 
statyti. Tiek yra tikra, kad prieš 70 metus. 
Apskritai sakant, manoma, kad ši Evangelija 
parašyta 50—58 metų laikotarpyje. 

3. Morkaus Evangelija 


Morkus buvo apaštalo Petro mokinys, Se- 
niausi liudininkai tvirtina, kad jis parašė antrą- 
ją Evangeliją. 

Papijas (apie 125 metus) sako, kad antrąją 
Evangeliją parašęs Morkus, kaip ją girdėjęs 
skelbiant apaštalą Petrą. Panašiai apie tą Evan- 
geliją rašo Ireniejus (apie 180 metus), Klemen- 
sas Aleksandrietis (gyv. 150—215 m.), Orige- 
nas, Tertulijonas, Eusebijus, Jeronimas ir kiti. 

Morkaus šeima Jeruzalėje turėjo savo na- 
mus. Pats Morkus buvo vadinamas dviem var- 
dais: žydiškas jo vardas buvo Jonas, o romėniš- 
kas — Morkus. Pagal seną. padavimą Morkaus 
namuose buvusi Paskutinė Vakarienė. Pirmieji 
krikščionys rinkdavęsi į Morkaus namus mels- 
tis. Čia dažnai lankydavęsis ir Petras. Regis, 
kad Petras Morkų išmokęs Kristaus mokslo ir 
apkrikštijęs. Paskui jį pasiėmęs kaip palydovą 
ir vertėją. Ką Petras kalbėdavęs aramajiškai, 

iorkus išversdavęs į klausytojų kalbą. 

Apie 42 metus Morkus su Petru buvo nuvykę 
į Romą. Čia Petrui Morkus buvęs ypač reika- 
lingas kaip vertėjas. Grįžęs iš Romos, Morkus 
prisideda prie Povilo ir Barnabo. Bet, gal būt, 
pabūgęs Povilo drąsių žygių leistis į tolimas ke- 
'iones, nuo jo pasitraukia ir grįžta į Jeruzalę. 
Apie 54 metus nuvyko į Egiptą ir ten iki 62 me- 
tų buvo vyskupu. Paskui vėl nuvyko į Romą ir 

darbavosi dar įvairiose kitose vietose. Mirė 
Aleksandrijoje kankinio mirtimi. 

Morkus Evangeliją, kaip ją girdėjo iš Petro, 
parašė Romos krikščionims, kilusiems iš stab- 
meldžių; Evangeliją parašė graikų kalba. Pa- 
gal bendrą tradiciją ši Evangelija buvusi pa- 
rašyta tarp 58—60 metų. 


4. Luko Evangelija 


Trečiąją Evangeliją parašė Lukas, apaštalo 
Povilo palydovas. Tos tiesos tikrumą paliudija 
Ireniejus (180 m.), Muratorio sąrašas (prieš 
200 m.), Tertulijonas (207 m.), Origenas (251 
m.), Eusebijus (265—340 m.), Jeronimas 
(342—419 m.) ir daugelis kitų. 

Lukas, kilęs iš Sirijos Antijokijos, buvo pa- 
gonis gydytojas. Povilas dažnai sirginėdavo, 
tai tokį palydovą jam turėti buvo labai pra- 
vartu. 

Lukas savo Evangeliją skiria krikščionims 
iš pagonių. į 

Trečioji Evangelija parašyta prieš 70 metus. 
Manoma, kad ji parašyta tarp 61—63 metų Ro- 
moje. 

* 
+ * 

Trys pirmosios Evangelijos yra labai pana- 
šios. Ir nieko nuostabaus. Trys evangelistai 
rašė apie tą patį dalyką, tad labai panašiai ir 

parašė. Taip pat galimas daiktas, kad paskiau 
rašę evangelistai, naudojosi Evangelijomis tų, 
kurie jas pirmiau parašė. 


5. Jono Evangelija 


Kad ketvirtoji Evangelija parašyta apašta- 
lo Jono, tai mums liudija Teofilis Antiokietis 
(apie 188 m.), Ireniejus (180—190 m.), Mura- 
torio sąrašas (200 m.), Klemensas Aleksandrie- 
tis (150—215 m.), Origenas (185—254 m.), 
Tertulijonas (160—222 m.), Eusebijus (265— 
340 m.), Jeronimas (342—419 m.) ir kt. 

Jonas Evangelistas, apaštalas, kilimo gali- 
liejietis, rodos, iš Betsajidos. Evangelistas dar 
turėjo brolį Jokūbą. Juodų su tėvu Zebediejum 
vertėsi žvejyba. Ir apaštalų motina, vardu 
Salomė, vaikščiojo kartu su savo sūnumis, Kris- 
tui mirštant, Salomė su Marija ir kitomis mote- 
rimis stovėjo prie Kryžiaus. 

Jonas buvo jauniausias iš visų apaštalų. 

Pradžioje Jonas Evangelistas buvo Jono 
Krikštytojo mokinys, o paskui, Jono Krikšty- 
tojo pasiųstas, prisidėjo prie Kristaus mokinių. 
Jonas Evangelistas — tai tas „mokinys, kurį 
mylėjo Jėzus“. Tai vienintelis iš apaštalų, ku- 
ris matė Kristų nukryžiuojant ir po kryžium 
buvo iki savo Mokytojo mirties. Jam Kristus 
pavedė globoti savo Motiną. 

Susikūrus Bažnyčiai, Jonas darbavosi Jerų- 
zalėje ir apylinkėse. Po Marijos mirties (pa- 

našu į tiesą, kad Marija mirė Jeruzalėje apie 
45 metus) Jonas kurį laiką darbavosi Efeze. 
Ciesoriaus Domicijono (81—96 m.) viešpatavi- 
mo laiku buvo ištremtas į Patmo salą. Viešpa- 
taujant Nervai (96—98 m.) grįžo į Efezą ir 
Trajano (98—117 m.) viešpatavimo pradžioje 
mirė. 

Jono Evangelija daug kuo skiriasi nuo pir- 
mųjų trijų Evangelijų. Ji turi tik šiek tiek 
bendrų dalykų su anomis Evangelijomis, o šiaip 
jas papildo. Jonas ir galėjo tai padaryti, nes 
savo Evangeliją paskutinis rašė. Anos trys 
Evangelijos rašytos apie T0 metus, o ši jau po 
70 metų. Tradicija skelbia, kad Jonas Evange- 
liją rašęs būdamas visai senas. Apskritai ma- 
noma, kad Jono Evangelija parašyta 92—98 
metais. Rašyta greičiausia Efeze, 


6. Ar dabartinės Evangelijos tikros? 


Kokio nors rašto tekstas tol laikomas 
tikru — autentiškų, kol nėra iškraipyta esmi- 
nių dalykų mintis. O dabartinės Evangelijos 
esminiai dalykai yra tokie, kokie jie buvo iš 
pradžios, kai Evangeliją parašė evangelistai. 
Tai patvirtina seniausieji Evangelijos rankraš- 
čiai (4—9 amž.), vertimai ir Bažnyčios Tėvų 
citatos. Evangelijų vertimų yra iš II amž. Vi- 
sos Evangelijos galima atrasti ir I-II amž. pir- 
mųjų krikščionių surašytose citatose. Nors ir 

visi Evangelijų tekstai būtų žuvę, iš citatų būtų 
galima viską atstatyti. Be to, Bažnyčia Evan- 
gelijas saugojo ir tebesaugoja nuo pat jų atsi- 
radimo. Saugojo ir tebesaugoja nenutrūkstamai 
nuo apaštalų iki mūsų dienų. 

Įvairiuose Evangelijos tekstuose gali pasi- 
taikyti neesminių skirtumų. Bet esmėje Evan- 
gelija lieka ta pati. 

Kaip skelbia Tradicija, Evangelijos kilusios 
iš pirmojo amžiaus. Trys pirmosios atsirado 
50—70 metų laikotarpyje, o ketvirtoji parašyta 
80—100 m. laikotarpyje. Nurodomi ir tų Evan-. 
gelijų autoriai: Matas, Morkus, Lukas ir Jonas. 
Racionalistai pirmieji pradėjo šios tiesos tikru- 
mą neigti; pradėjo neigti ne dėl to, kad būtų 
turėję užtenkamo pagrindo tai daryti, bet dėl 
to, kad jiems nepatiko Evangelijų turinys. Ta- 
čiau šitoks elgesys nėra niekuo pateisinamas. 

Evangelijas rašo du apaštalai ir du apašta- 
lų mokiniai. Apaštalai aprašomuosius dalykus 
girdėjo ir matė; apaštalų mokiniai girdėjo iš 
betarpiškų liudininkų. Matas ir Jonas buvo 
Kristaus mokiniai. Juodu su Kristum ilgą lai- 
ką drauge gyveno, girdėjo Kristaus mokslą ir 
matė Jo stebuklus. Morkus ir Lukas, nors ir 
nebuvo Kristaus mokiniai, bet Evangelijos tie- 
sas girdėjo iš apaštalų Petro ir Povilo. Tad 
vienais ir kitais galima tikėti. Šitas tikėjmas 
laikosi visą laiką. Vyskupai Evangelijas sau- 

gojo; netikrus raštus smerkė. Kažin, ar geriau 
šį klausimą žinojo I, II, III, IV, V ir t. t. amžių 
Bažnyčios Tėvai ir rašytojai, ar mūsų laikų kri- 
tikai? Be abejojimo kiekvienas rimtas žmogus 
pasakys, kad anais pirmaisiais patikėti turime 
tikrą pagrindą, o mūsų laikų kritikai to pagrin- 
do visai neturi. 

Ar evangelistai norėjo tiesą rašyti? Taip. 
Iš Evangelijų tekstų aiškiai matyti, kad evan- 
gelistai aprašinėja tokius dalykus, kuriuos matė 
ir girdėjo. Už tą tiesą, kurią Evangelijose pa- 
rašė, ir savo galvas paguldė. Krauju patvirti- 
no savo duotąjį liudijimą. O už prasimanytus 
dalykus vargiai kas guldo savo galvą, lieja savo 
kraują. 

Ar evangelistai turėjo tiesą rašyti? Taip 
Kai evangelistai rašė savo knygas, dar buvo 
gyvi tie, kurie patys buvo Kristų matę ir girdėję 
Jį kalbant. Evangelistai mums perdavė ne tiek 
savo, kiek visos pirmykštės Bažnyčios mintis. 
Per Evangelijas į mus prabyla ne tik evangelis- 
tai, bet ir tūkstančiai pirmųjų amžių krikščio- 
nių. Dar daugiau. Kristaus darbus matė ir 
girdėjo ne tik Jo prieteliai, bet ir neprieteliai. 
Evangelijos priešininkai nesėdėjo nieko neveik- 
dami. Jeigu evangelistai būtų parašę netiesą, 
tuoj būtų pasigirdę priešingų balsų. Matyt, 
kad nieko prikišti ir nebuvo galima. Evangeli- 
joms priekaištai buvo pradėti daryti tik tada, 
kai atsirado žmonių, nenorinčių tikėti stebuklų. 

Kas iš anksto yra klaidingai nusistatęs, tas 
ir užsimerkęs ieško to, ko negalima rasti. Kai 
iš anksto nusistatoma netikėti antgamtinių da- 
lykų, o Evangelijose tokių antgamtinių dalykų 
randama, tai ir daromos savotiškos išvados. 
O iš tiesų į dalykus reiktų žiūrėti kitaip. Jei - 
Evangelijos tikėtinos, reikia tikėti visa, ką jose 
randame. Negalima išskirti ir antgamtiškumo. 

Jeigu abejotume, ar Evangelijos autentiš- 
kos, tai apie jokią pasaulio knygą negalėtume 
sakyti, kad ji autentiška. Kaip apie daugelio 
kitų pasaulyje esančių knygų autentiškumą ne- 
abejojame, taip negalime abejoti ir apie Evan- 
gelijų autentiškumą. 


š 

Š3. 
JĖZUS KRISTUS 


Mokslas apie Jėzų Kristų yra pats svarbiau- 
sias tikinčiųjų gyvenimui. Nuo to, kiek ir kaip 
pažįstamas Kristus, daug priklauso visas žmo- 
gaus galvojimas ir gyvenimas. 


1. Jėzus Kristus — tautų laukiamasis Mesijas 


Jau pirmose Šventojo Rašto knygose ran- 
dame pažadėjimą To, Kuris nugalės pikta. 
Pažadėjimas buvo duotas pirmiesiems žmonėms. 
Ši pažadėjimą, nors ir ne vienaip suprantamą, 
išlaikė ne tik žydai, bet ir stabmeldžių tautos; 
stabmeldžių mitai ir padavimai. 

Mesijo laukimas yra viso Senojo Testamento 
prasmė. Nors Senajame Testamente ir apie 
daug ką rašoma, bet visada yra pabrėžiami di 
svarbiausi dalykai: 1. Tikėjimas į vieną Dievą ir 
2. Tikėjimas į Mesiją. 

Taip, kaip tikėjimas į Dievą, ir tikėjimas į 
Mesiją buvo nuolatos primenamas, gaivinamas. 

Pirmą kartą apie Mesiją Dievas primena 
Ievai. Dievas pažada atsiųsti Moteriškę — Ma- 
riją, kuri nepasiduos gundytojui ir bus Mesijo 
motina (Prad. 3, 15). 


Kai žmonių skaičius pasidarė labai didelis, 
žemėje gausėjo visokios blogybės. Per tas blo- 
gybes daug kas užsimiršo ir Mesijo pažadėjimą. 
Dievas bloguosius žmones sunaikina tvanu ir 
primena, kad žadėtasis Mesijas gims iš Semo 
giminės. Abraomo laikais žmonija vėl pasidarė 
labai nedora. Dievas Abraomą išvedė į svetimą 
kraštą, kur lengviau buvo galima išvengti blogų 
įtakų ir vėl priminė, kad Mesijas gims iš Abrao- 
mo giminės (Prad. 12, 1—3). Tuos pažadus 
Dievas dar pakartojo Izaokui (Prad. 26, 3—5) 
ir Jokūbui (Prad, 28, 13—15). 


Kai ir naujoje vietoje atsirado pavojų už- 
miršti Mesijo pažadėjimą, Dievas Jokūbo šeimą 
perkelia į Egiptą ir primena, kad Mesijas gims 
iš Judo giminės. Iš Egipto Dievas išrinktąją 
tautą siunčia į tyrus ir auklėja — ruošia Mesijo 
sutikimui. Čia beveik visa senoji karta išmiršta 
ir nauji žmonės nukeliauja į Žadėtąją Žemę. 
Paskui Dievas siunčia ištisą eilę pranašų, kurie 
skelbia Mesijo atėjimo laiką, Jo arijas š 
mirtį ir t. t. 


Kristaus atėjimo laikais ne dačšydai bai 2. 
stabmeldžiai laukė į pasaulį ateinant (Gelbėtėjo. 

2. Kristaus gyvenimo šventumas 


Kristaus asmens šventumas ir mokslo kilnu- 
mas — tai du neišskiriami dalykai. Kristus 
skelbė aukščiausią doro gyvenimo idealą, ir pats 
tą idealą įgyvendino. 

Žemišku požiūriu Kristus, nors ir karališkos 
giminės, kuklių darbininkų sūnus. Jaunystę 
praleidžia nuošaliame Palestinos kampelyje. 
Neturėjo progos mokytis pas šios žemės išmin- 
čius. Iki trisdešimt metų gyvena kaip darbi- 
ninkas. Iš kitų žmonių tarpo nieku neišsiskiria. 
Ir išėjęs į viešąjį gyvenimą Jis rūpinasi kitų 
žmonių ir savo tautos gyvenimu: su verkian- 
čiais verkia, su linksmais linksminasi; vyksta į 
vestuves Galiliejos Kanoje; svečiuojasi pas mui- 
tininkus ir fariziejus, vieši pas Lozorių ir sese- 
ris. Nelaimėse užjaučia (kai vestuvininkams 
pritrūksta vyno), susigraudinusiems atleidžia 
(nusidėjėlė). Viešojo gyvenimo laikotarpyje 
visi žinojo, kad į Kristų visada, visur ir visiems 
galima kreiptis, kad Jis visiems nori ir gali pa- 
dėti. 

Kristaus gyvenimas buvo pilnas visokių že- 
miškų trūkumų. Jis neturėjo kur gyventi: 
„Lapės turi urvų ir dangaus paukščiai lizdų, o 
žmogaus Sūnus neturi kur galvos priglausti“ 
(Mato 8; 20). Neturėjo pinigų mokesčiams už- 
simokėti (Mato 17, 23). Dažnai naktis praleis- 

davo po atviru dangum (Mato 8, 20; Luko 6, 12; 
Mork. 1, 45). 

Kristus užjautė tuos žmones, tarp kurių gy- 
veno: „Tuomet Jėzus, pamatęs ją (Lozoriaus 
seserį Mariją) verkiančią ir atėjusius su ja Žy- 
dus verkiančius, susijaudino dvasioje ir pats 
save sujaudino. Jis tarė: kur jį (Lozorių) pa- 
dėjote? Jie jam atsakė: Viešpatie, eik ir pasi- 
žiūrėk. Jėzus apsiašarojo. Todėl žydai kalbėjo: 
Štai, kaip jis jį mylėjo“ (Jono 11 33—34). Arba 
vėl: „Prisiartinęs ir matydamas miestą, jis ver- 
kė jo“ (Luko 19, 41). 

Kristus lygiai myli visus žmones, nedary- 
damas tarp jų skirtumų. Griežtai pasisako 
prieš mamonizmą ir farizeizmą, bet ne prieš 
atskirus asmenis. 

Niekas negali Kristui prikišti bent kokių, 
nors mažiausių, nusikaltimų dorai; to negali 
padaryti nei Kristaus neprieteliai. Žydų vy- 
resnieji sekė kiekvieną Kristaus žingsnį ir gau- 
dė kiekvieną žodį. Kristus nuo jų nesislėpė: 
stebuklus darė ir mokslą skelbė viešai. Tuos, 
kurie Kristų norėjo pražudyti, Jis galėjo pa- 
klausti: „Kas iš jūsų gali įrodyti manyje nuo- 
dėmę?“ (Jono 8, 46). Fariziejai Jame nuodė- 
mių ieškojo (Mato 26, 59) ir negalėjo surasti. 
Nebent „nuodėmėmis“ laikyti tai, kad Kristus 
„priima nusidėjėlius ir su jais valgo“ (Luko 15, 
2); atleidžia nuodėmes ir pagydo ligonius (Ma- 
to 9, 1...); išvarinėja velnius (Mato 12, 24...) ; 

subatoje gydo (Luko 6, T...); savo mokiniams 
subatoje leidžia skintis varpų ir valgyti (Mato 
12, 1...); prieš valgį nesimazgoja rankų (Mato 
15, 1...); sakėsi galįs sugriauti bažnyčią ir po 
trijų dienų ją vėl atstatyti (Mato, 26, 61...). 

Nė oficialus asmuo, nuo kurio priklausė 
Kristaus gyvybė, Jame kaltės nesurado: „Jūs 
atvedėte man šitą žmogų, kad jis keliąs maištą 
tautoje, ir štai, aš, klausinėdamas jūsų akivaiz- 
doje, neradau tame žmoguje nė vienos tų kal- 
tybių, dėl kurių jį skundžiate. Taip pat ir Ero- 
das; nes buvau nusiuntęs jus pas jį; ir štai nie- 
ko nepadaryta, kas įrodytų jį esant vertą mir- 
ties“ (Luko 23, 14-15). „Matydamas Pilotas, 
kad jis nieko nepadarąs ir kad sumišimas eina 
didyn, ėmęs vandens, nusiplovė rankas tautos 
akivaizdoje ir tarė: Aš neesu kaltas šito teisio- 
jo krauju“ (Mato 27, 24). Ir žmogžudys Kris- 
tų laiko teisiu (Luko 23, 41) ir Judas gailisi iš- 
davęs nekaltą kraują (Mato 27, 3-4). 


3. Kristaus mokslo kilnumas 


Nė vienas pasaulio išminčius savo mokslu 
negali prilygti Kristui. Kristus paskelbė tokį 
mokslą, kuris tinka visiems laikams ir visiems 
žmonėms; mokslą, kuris duoda atsakymą į vi- 
sus svarbiausius gyvenimo klausimus. 

Daugeliui žydų, o ypač stabmeldžių, religijos 
klausimai buvo labai tamsūs, neaiškūs. Kristus 

savo skelbiamu mokslu tas tamsybes išblaško, 
neaiškumus išaiškina. Iki Kristaus laikų reli- 
gijoje buvo labai daug žiaurumų; Kristus pa- 
skelbia meilės religiją; paskelbia religiją, ku- 
rioje Dievas yra visų žmonių Tėvas, 

Kristus smerkia klaidas, bet nesmerkia at- 
skirų žmonių. Tik Kristaus mokslo šviesoje 
kiekvienas žmogus įvertinamas kaip tikras žmo- 
gus. 

Norint Kristaus mokslo kilnumą įvertinti, 
reikia daug kartų perskaityti Evangelijas ir į 
jas įsigilinti. Iš paprastų Evangelijos žodžių 
spindi tokios kilnios idejos, kokių niekur kitur 
negalima rasti. Pavyzdžiui, paimkme bent ma- 
žą Evangelijos ištrauką: 

„Jėzus, matydamas minias, užėjo į kalną ir, 
kai jis atsisėdo, prie jo prisiartino jo mokyti- 
niai, Atvėręs savo burną, jis mokė juos, saky- 
damas: Palaiminti beturčiai dvasioje, nes jų 
dangaus karalystė. Palaiminti romieji, nes jie 
paveldės žemę. Palaiminti, kurie liūdi, nes jie 
bus paguosti. Palaiminti, kurie alksta ir trokš- 
ta teisybės, nes jie bus pasotinti. Palaiminti 
gailestingieji, nes jie laimės gailestingumo. Pa- 
laiminti nesuteptos širdies, nes jie matys Dievą. 
Palaiminti taikieji, nes juos vadins Dievo vai- 
kais. Palaiminti, kurie persekiojami dėl teisy- 
bės, nes jų dangaus karalystė. Palaiminti, kai 
jums piktžodžiauja ir persekioja jus, ir meluo- 
dami sako visa pikta prieš jus dėl manęs. 

Džiaugkitės ir linksminkitės, nes jūsų užmokes- 
tis gausus danguje. Nes taip persekiojo prana- 
šus, kurie buvo pirm jūsų“. (Mato 5, 1-12). 


4. Kristus skelbiasi esąs Mesijas 


Pirmutinis Kristų Mesiju pradėjo skelbti 
Jonas Krikštytojas. Savo klausytojams jis sa- 
ko: „Aš krikštiju vandenimi; bet tarp jūsų sto- 
vi tas, kurio jūs nepažįstate. Jis yra tas, kurs 
po manęs ateis, kurs pirm manęs buvo; jam aš 
neesu vertas atrišti jo kurpių dirželio... Aš ma- 
čiau ir liudiju, kad jis Dievo Sūnus“ (Jono 1, 
26...). 

Kristus, norintiems žinoti, kas Jis yra, pa- 
taria apsvarstyti Jo darbus: „Darbai, kuriuos 
aš darau, liudija apie mane, kad mane yra siun- 
tęs Tėvas“ (Jono 5, 37). 

Pirma reikėjo išsklaidyti klaidingas nuomo- 
nes apie Mesiją, apie Mesijo kuriamą karalystę 
ir tik paskui atvirai pasakyti, kas yra tas Me- 
sijas. Todėl Kristus pirma ragina daryti atgai- 
14 (Mato 1, 15), kad paskui pasidarytų tinkami 
priimti išganingą tiesą. 

Kristus Dievo vardu reikalauja Jo klausyti: 
„Kas jūsų klauso, tas manęs klauso; kas jus 
niekina, mane niekina. O kas mane niekina, 
niekina tą, kurs yra mane siuntęs“ (Luko 10, 
16). 

Šiais žodžiais Kristus dar aiškiau pasisako, 
kas esąs: „Kas tiki į mane, ne į mane tiki, bet 
į tą, kurs yra mane siuntęs. Ir kas mane mato, 

+ mato tą, kurs mane siuntė. Aš, šviesa, atėjau 
į pasaulį, kad kiekvienas, kurs tiki į mane, ne- 
pasiliktų tamsybėje. Kas girdi mano žodžius 
ir jų nesilaiko, aš jo neteisiu, nes aš neatėjau 
teisti pasaulio, bet pasaulio gelbėti. Kas mane 
niekina ir nepriima mano žodžių, tas turi savo 
teisėją. Žodžiai, kuriuos aš kalbėjau, jie teis 
ji paskučiausią dieną. Nes aš ne pats iš savęs 
kalbėjau. Tėvas, kurs mane siuntė, jis man 
davė paliepimą, ką turiu sakyti ir ką skelbti. 
Ir aš žinau, kad jo paliepimas yra amžinasis 
gyvenimas. Taigi, ką aš kalbu, taip kalbu, kaip 
man Tėvas yra pasakęs“ (Jono 12, 44-50). 

Artinantis žemiškojo gyvenimo pabaigai, 
Kristus jau visai atvirai pasisako, kas esąs: 
„Jėzus jiems (apaštalams) tarė: Jūs gi ką sa- 
kote mane esant? Atsakydamas Simonas Pet- 
ras tarė: Tu Kristus, gyvojo Dievo Sūnus. At- 
sakydamas Jėzus jam tarė: Palaimintas esi, 
Jono sūnau, Simonai, nes ne kūnas ir kraujas 
tai tau apreiškė, bet mano Tėvas, kurs yra dan- 
guje“ (Mato 16, 15-17). Kelioms dienoms pra- 
slinkus, Kristus tris mokinius vedasi ant Ta- 
boro kalno ir rodyte pasirodo, kas esąs: „Tenai 
jis atsimainė jų akivaizdoje: jo veidas sužibo 
kaip saulė, o jo drabužiai pasidarė balti kaip 
sniegas. Tr štai jiems pasirodė Mozė ir Elijas, 

kuriuodu kalbėjosi su juo. Atsiliepdamas Pet- 
ras tarė Jėzui: Viešpatie, mums čia gera būti; 
jei nori, padarykime čia tris padangtes, vieną 
tau, vieną Mozei ir vieną Eliju. Dar jam te- 
bekalbant, štai šviesus debesis apsiautė juos, 
ir štai balsas iš debesies sakė: Šitas mano my- 
limasis Sūnus, kurį aš sau labai pamėgau; jo 
klausykite“ (Mato 17, 2-5). 

Pabaiga Kristaus pasisakymų apie save bu- 
vo padaryta žydų tarybos teisme: „Vyriausias 
kunigas jam (Jėzui) tarė: Prisiekdau tave gy- 
vuoju Dievu,, kad mums pasakytumei, ar tu 
Kristus, Dievo Sūnus. Jėzus jam tarė: Tu tai 
pasakei“ (Mato 26, 63—64). Už tai Kristus ir 
mirti buvo pasmerktas. 


5. Kas buvo Jėzus Kristus? 


Svarbiausias krikščioniškojo gyvenimo klau- 
simas yra Kristaus dieviškumo klausimas. 

Jėzus Kristus sakėsi esąs Dievas. Ar gali- 
ma tuo Jo sakymu tikėti? Taip. Jėzus Kris- 
tus pilnai įrodė savo dieviškumą. 

Šv. Jonas Krikštytojas, būdamas kalėjime, 
siunčia du savo mokytinius Kristų paklausti, 
kas Jis esąs. Tai buvo reikalinga ne pačiam 
Jonui Krikštytojui, o tik jo mokytiniams. Jė- 
zus Kristus tiesioginiu būdu nepasako, kas 
esąs, tik liepia Jonui Krikštytojui priminti Kris- 
taus darbus: „Jėzus, atsakydamas, jiems tarė: 

Eikite ir papasakokite Jonui, ką esate girdėję 
ir matę. Aklieji regi, raišieji vaikščioja, raup- 
suotieji pagydomi, kurtiniai girdi, mirusieji ke- 
liasi, beturčiams skelbiama Evangelija“ (Mato 
11, 4-5). Čia suminėtieji darbai kalba patys 
už save. 

Kristus ne tik stebuklus darė, bet ir ateitį 
pasakė — pranašavo. Pranašavimai ir stebuk- 
lai yra tie argumentai, kuriais Kristus įrodė, 
kas Jis yra, 


a. Jėzaus Krstaus pranašavimai 


Jėzus Kristus, skelbdamas savo mokslą, 
daug kalbėjo ir apie būsimus dalykus. Kalbėjo 
apie save, apie savo mokinius, apie savo tautą 
ir apie visą pasaulį. 

Jėzus Kristus kalba apie save: „Po to Jėzus 
pasiėmė dvylika ir jiems tarė: Štai mes einame 
i Jeruzalę, ir įvyks visa, kas pranašų parašyta 
apie žmogaus Sūnų: Jis bus paduotas pagonims, 
iš jo tyčiosis, bus plaktas ir apspiaudytas; nu- 
plakę jie užmuš jį, bet trečiąją dieną jis prisi- 
kels“ (Luko 18,31-33), Žinome, kad visa tai 
išsipildė, 

Pranašavo ir apie savo mokinius: „Jie iš- 
mes jus iš sinagogų; ateina net valanda, kad 
kiekvienas, kurs jus užmuš, tarsis tarnaująs 
Dievui“ (Jono 16, 2). „Ir pakalbėję giesmę, 
jie išėjo į Alyvų kalną. Tuomet Jėzus jiems 

tarė: Visi jūs šią naktį manimi pasipiktinsite. 
. Nes parašyta: Aš užgausiu piemenį, ir bandos 
avys bus išskirstytos. O kai būsiu atsikėlęs iš 
numirusiųjų, aš nueisiu pirm jūsų į Galilieją. 
Atsiliepdamas Petras jam tarė: Jei ir visi ta- 
vimi pasipiktintų, aš niekuomet nepasipiktinsiu. 
Jėzus jam tarė: Iš tikrųjų, sakau tau, šią nakti 
pirma, negu gaidys pragys, tu tris kartus ma- 
nęs išsiginsi“ (Mato 26, 30-34). Ir štai kas tuoj 
įvyksta: „Tuo tarpu Petras sėdėjo kieme; viena 
tarnaitė priėjo prie jo ir tarė: ir tu buvai su 
Galiliejiečiu Jėzumi. Bet jis išsigynė visų aki- 
vaizdoje, sakydamas: Aš nežinau, ką tu sakai. 
Išeinant jam pro duris, pamatė jį kita tarnaitė 
ir tenai buvusiems sakė: Ir šitas buvo su Jėzu- 
mi Nazarėnu. Jis vėl išsigynė su priesaika: 
Aš nepažįstu to žmogaus. Po valandėlės priėjo 
ten stovėjusieji ir tarė Petrui: Tikrai ir tu iš 
jų; nes ir tavo tarmė tave išduoda. Tuomet jis 
ėmė keiktis ir prisiekdinėti, kad jis nepažistąs 
to žmogaus. Ir tuojau gaidys pragydo. Petras 
atsiminė Jėzaus žodį, kurį jis buvo pasakęs: 
Pirma, negu gaidys pragys, tu tris kartus ma- 
nęs išsiginsi. Ir išėjęs laukan jis graudžiai ver- 
kė“ (Mato 26, 69-75). 

Kristus kalba apie savo tautą: „Išėjęs iš 
šventyklos, Jėzus ėjo toliau. Tuomet priėjo jo 
mokytiniai jam parodyti šventyklos pastatų. 
Jis atsakydamas jiems tarė: Ar matote visa 
tai? Iš tiesų, sakau jums, neliks čia akmens 

ant akmens, kurs nebūtų išgriautas... Kai jau 
išvysite pranašo Danielio paskelbtą sunaikini- 
mo nuobodą, stovinčią šventoje vietoje... tuo- 
met, kas yra Judiejoje, tegul bėga į kalnus, ir, 
kas ant stogo, tenelipa žemėn ko nors pasiimti 
iš savo namų, ir, kas lauke, tenegrįžta savo ju- 
Dos pasiimti... Tuomet bus didelė priesnauda, 
kokios nebuvo nuo pasaulio pradžios iki šiolei 
ir nebus“ (Mato 24, 1...). Praėjo 36 metai ir 
ši pranašystė išsipildė, 

361 metais Romos imperatorius Julijonas 
norėjo šią bažnyčią atstatyti. Bet vos tik at- 
kasė senus pamatus (neliko akmens ant ak- 
mens), iš pamatų pradėjo veržtis ugnis ir stą- 
tyti nebuvo galimą. : 

Pranašavo apie pasaulio pabaigą: „Tuojau, 
po tų dienų priespaudos, a»tems saulė, mėnulis 
nebeduos savo šviesos, žvaigždės puls nuo dan- 
gaus, ir dangaus galybės bus sujudintos. Tuo- 
met pasirodys danguje žmogaus Sūnaus ženk- 
las, ir tuomet visos žemės giminės raudos ir 
išvys žmogaus Sūnų, ateinantį dangaus debe- 
syse su didele galybe ir didenybe. Jis siųs savo 
angelus su trimitu ir su skardžių balsu, ir jie 
surinks jo išrinktuosius iš keturių vėjų, nuo 
vieno dangaus pakraščio iki kitam“ (Mato 24, 
29-31). Pasaulio pabaigos dar nebuvo, Įvyko 
anos pranašystės, reikia manyti, kad įvyks ir ši, 

Šiomis pranašystėmis Jėzus įrodė, kad Jo 
protui laiko ateitis kelio neužstoja. Žmogiš- 

koms pajėgoms tai yra neįmanoma. Ateitį gali 
matyti tik Tas, Kuriam nėra laiko, 


b. Jėzaus Kristaus padarytieji stebuklai 


Jėzaus Kristaus stebukluose matome ne ko- 
kius nors maldų išklausymus, bet Jo visagaly- 
bės pasireiškimą. 

Ar Jėzus Kristus darė kokių nors stebuklų 
prieš pradėdamas savo viešąjį gyvenimą, to ne- 
žinome. Greičiausia, kad nedarė. Stebuklus 
pradėjo daryti tik tada, kai pradėjo skelbti 
Evangeliją. Savo skelbiamosios Evangelijos 
tikrumui įrodyti pradeda daryti antgamtinius 
veiksmus, 

Kiek ir kokių stebuklų Kristus padarė, da- 
bar negalima patikrinti. Žinoma tik, kad Kris- 
tus stebuklų padarė labai daug. Evangelistai 
mini tai bendrais posakiais: „Jėzus vaikščiojo 
po visą Galilieją, mokydamas jų sinagogose, 
skelbdamas karalystės Evangeliją ir gydyda- 
mas visokią ligą ir visokią negalią.  Gandas 
apie jį pasklido visoje Sirijoje; ir jie nešė pas 
jį visus sergančius, visokių ligų ir kentėjimų 
suimtus, velnių apsėstus, mėnesienos liga ser- 
gančius ir stabo ištiktus; o jis juos gydė“ (Ma- 
to 4, 23-24). „Taigi išgirdęs, Jėzus pasitraukė 
iš ten laiveliu į tuščią vietą, o išgirdusios mi- 
nios ėjo iš miestų paskui jį pėsčios. Taigi, iš- 
ėjęs jis pamatė didelę minią: jam buvo jų gaila, 

ir jis pagydė jų ligonius“ (Mato 14, 13-14), 
„Prie jo prisiartino daug minių, turėjusių su 
savim nebylių, aklų, raišų, luošų ir daug kitų; 
jie juos pametė prie jo kojų, o jis juos pagydė, 
taip kad minios stebėjosi, nes matė nebylius 
kalbančius, raišus vaikščiojančius, aklus regin- 
čius, ir jos garbino Izraėlio Dievą“ (Mato 15, 
30-31). „Jis nužengė su jais ir sustojo lygioje 
vietoje, kur buvo jo mokytinių minia ir didi 
daugybė tautos iš visos Judiejos, iš Jeruzalės, 
iš pajūrio, Tiro ir Sidono, kurie buvo atėję jo 
klausytis ir išsigydyti savo ligų. Taip pat ne- 
švariųjų dvasių varginamieji buvo pagydomi. 
Ir visa minia stengėsi prisiliesti jo, nes iš jo 
ėjo galia ir visus gydė“ (Luko 6, 17-19). 

Ir fariziejai negalėjo tų stebuklų paneigti: 
„Taigi, vyriausieji kunigai ir fariziejai surinko 
tarybą ir kalbėjo: Ką darysime, kadangi tas 
žmogus daro daug stebuklų“ (Jono 11, 47). 

Evangelistas Jonas, baigdamas savo Evan- 
geliją, rašo: „Jėzus padarė savo mokytinių aki- 
vaizdoje dar daug kitų stebuklų, kurie nesura- 
šyti šitoje knygoje. Tai gi parašyta, kad tikė- 
tumėte, jog Jėzus yra Kristus, Dievo Sūnus, ir 
kad tikėdami turėtumėte jo vardu amžinąjį gy- 
venimą“ (Jono 20, 30-31). „Yra dar daug ir 
kitų dalykų, kuriuos Jėzus padarė. Jei kiek- 
vienas iš jų būtų atskirai parašytas, tai manau, 
kad ir visas pasaulis negalėtų sutalpinti tų kny- 
gų, kurios reiktų parašyti“ (Jono 21, 25). 

Dabar pažiūrėsime į kai kuriuos Jėzaus 
Kristaus stebuklus bent kiek plačiau. 


c. Stebuklai negyvoje gamtoje 


Yra žmonių, norinčių save ir kitus įtikinti, 
kad visa, kas tik pasaulyje įvyksta, priklauso 
nuo gamtos jėgų. Bet taip nėra. Kas nori, 
gali užmerkti akis ir nematyti, bet kas tik pra- 
veria akis, kiekvienas labai lengvai gali pama- 
tyti, kad yra ir tokių darbų, kurie praneša gam- 
tos jėgas. O jeigu yra darbų, pranešančių 
gamtos jėgas, tai tada turi būti kas nors už 
mūsų gamtos; turi būti kas nors galingesnis 
už mūsų gamtą. 


Audros nutildymas 


„Tą pačią dieną, atėjus vakarui, jis (Jėzus) 
jiems (apaštalams) tarė: Persiirkime į aną 
krantą. Paleidę minią, jie pasiėmė jį (Jėzų) 
su savim, taip kad jis buvo laive. Su juo buvo 
ir kitų laivų. Tuomet pakilo didelis viesulas ir 
varė bangas į laivą, taip kad laivas sėmėsi. Tuo 
tarpu jis buvo laivo užpakalyje ir miegojo ant 
priegalvio. Jie jį pažadino ir jam tarė: Moky- 
tojau, tau nerūpi, kad mes žūname? Jis atsi- 
kėlė, sudraudė vėją ir tarė: Nutilk, nurimk! 
Vėjas liovėsi, ir pasidarė didelė tyla. Tuomet 
jis jiems tarė: Kodėl jūs tokie bailūs? dr dar 

jūs neturite tikėjimo? Juos apėmė didelė bai- 
mė, ir jie sakė vienas kitam: Kas gi jis yra, 
kad ir vėjas ir jūra jo klauso?“ (Morkaus 4, 
35-40). 

Šiame įvykyje, kaip ir evangelistas pažymi, 
tenka matyti du dalykus: vėjo ir jūros nutil- 
dymą. 

Pats viesulas, kaip staiga pakilo, taip staiga 
galėjo dr liautis. Bet evangelistai (kartu ir ten 
buvusieji) buvo įsitikinę, kad Kristaus paliepi- 
mu sustojo vėjas. Visai kitas yra dalykas su 
jūros nutildymu. Vanduo, kai sujunda, negreit 
nustoja bangavęs. Nėra jėgos, galinčios staiga 
nuraminti įsisiūbavusiam vandens plotui. O 
Kristui užteko ištarti žodį, ir vanduo nutilo, 
Tai parodo, kokia jėga lydėjo Kristaus žodžius. 


Duonos padauginimas 


„Žmonės matė juos nuplaukiant ir daugelis 
apie tai sužinojo; jie iš visų miestų pėsti susi- 
bėgo tenai ir pralenkė juos. Išsėsdamas Jėzus 
Pamatė gausingą minią; jam pagailo jų, nes jie 
buvo lyg avys, kurios neturi piemens, ir jis ppra- 
dėjo mokyti juos daugelio dalykų. Kada jau 
buvo vėlu, jo mokytiniai priėjo ir tarė: Šita 
vieta tuščia, ir valanda jau praėjo. Paleisk 
juos, kad jie, nuėję į artimus kiemus ir kaimus, 
nusipirktų sau valgyti. Atsakydamas jiems jis 
tarė: Jūs duokite jiems valgyti. Jie jam sakė: 

Ar mums eiti nupirkti už du šimtu denarų (apie 
300 litų) duonos ir duoti jiems valgyti? Jis juos 
paklausė: Kiek turite duonos? Eikite ir pasi- 
žiūrėkite. Sužinoję, jie tarė: Penkis kepalus 
ir dvi žuvi. Tuomet jis jiems liepė pasodinti 
visus eilėmis, kaip prie stalo, žalioje žolėje. Jie 
atsisėdo eilėmis po šimtą ir po penkiasdešimtis. 
Jis paėmė penkis duonos kepalus ir dvi žuvi, 
pažvelgė į dangų, palaimino, laužė duoną ir da- 
vė savo mokytiniams, kad jie padėtų ties jais; 
ir dvi žuvi jis visiems išdalino. Visi valgė ir 
privalgė lig sočai. Jie dar prisirinko dvyliką 
pilnų pintinių duonos trupinių, kurie buvo likę, 
ir žuvų. Valgiusiųjų buvo penki tūkstančiai 
žmonių“ (Morkaus 6, 33-44). Evangelistas Ma- 
tas, aprašęs šį stebuklą, baigia šiais žodžiais: 
„Valgiusiųjų gi buvo penki tūkstančiai vyrų, be 
moterų ir vaikų“ (Mato 14, 21). Taip pat apie 
šį įvykį rašo ir evangelistas Jonas, ir Lukas. 

Manoma, kad moterų ir vaikų ten buvo 
daugiau kaip po penkis tūkstančius. Taigi iš 
viso buvo per penkiolika tūkstančių valgytojų. 
Stebuklingu būdu pasisotinę, padaro ir prak- 
tišką išvadą, nutardami Kristų apšaukti kara- 
lium: „Tie žmonės, pamatę, kad Jėzus buvo pa- 
daręs stebuklą, sakė: Jis tikrai tas pranašas, 
kurs turi ateiti į pasaulį. Bet Jėzus, žinoda- 
mas, kad jie nori ateiti jo sugauti ir paskelbti 
jo karaliumi, vėl pasitraukė pats vienas į kal- 
ną“ (Jono 6, 14-15). 

Petras vaikščioja jūra 


„Jėzus tuojau privertė mokytinius sėsti į 
laivelį ir plaukti pirma jo į anapus ežero, iki jis 
paleis minias. Paleidęs minias, jis vienas už- 
žengė į kalną melstis, Ir, atėjus vakarui, buvo 
tenai vienas. Tuo tarpu laivelis buvo viduryje 
jūros bangų mėtomas, nes buvo priešingas vė- 
jas. Ketvirtoje nakties sargyboje jis atėjo pas 
juos, eidamas viršum jūros. Pamatę jį einantį 
viršum jūros, jie nusigando ir sakė: Tai šmėk- 
la. Ir iš baimės jie ėmė šaukti. Bet Jėzus tuo- 
jau juos prakalbino, sakydamas: Pasitikėkite, 
tai aš, nebijokite, Atsakydamas Petras tarė: 
ĮViešpatie, jei tai tu, liepk man eiti pas save 
viršum vandens. Jis tarė: Eik. Ir Petras, iš- 
dipęs iš laivelio, ėjo viršum vandens, kad eitų 
pas Jėzų. Bet, pamatęs vėjo smarkumą, nu- 
isigando ir, pradėjęs skęsti, sušuko, sakydamas: 
„Viešpatie, gelbėk mane! Jėzus, tolydžio ištie- 
sęs ranką, nutvėrė jį ir tarė: Žmogau menko 
tikėjimo, kam abejoji? Juodviem įsėdus į lai- 
velį, vėjas pasiliovė. Buvusieji gi laivelyje pri- 
ėjo ir jį pagarbino, sakydami: Tu tikrai Dievo 
Sūnus“ (Mato 14, 22-23). 

Išvadas padaro patys apaštalai, 


d. Stebuklai gyvoje gamtoje 


Kristus buvo ne tik negyvosios, bet ir gyvo- 
sios gamtos Viešpats. 

Fygos medžio prakeikimas 


„Kitą dieną, jiems išeinant iš Betanijos, jis 
buvo alkanas. Pamatęs iš tolo fygos medį, tu- 
rintį lapų, jis priėjo, ar kartais neras ko nors 
jame; bet priėjęs prie jo, jis nerado nieko, tik- 
tai lapų, nes buvo ne fygų metas. Atsiliepda- 
mas jis jiems tarė: Jau tegul niekas daugiau 
per amžius nebevalgo nuo tavęs vaisių. Tai 
girdėjo jo mokytiniai. 

„Po to jie atėjo į Jeruzalę. Įėjęs į šven- 
tyklą, jis ėmė varyti laukan parduodančius ir 
perkančius šventykloje, apvertė pinigų maini- 
ninkų stalus ir karvelių pardavėjų suolus ir ne- 
leido niekam nešti per šventyklą rakandų. Jis 
mokė, jiems sakydamas: Argi neparašyta: Ma- 
no namai bus vadinami maldos namais visoms 
tautoms? O jūs padarėte iš jų gallvažudžių 
lindynę. Tai išgirdę vyriausieji kunigai ir Raš- 
to žinovai ieškojo, kaip galėtų jį pražudyti; jie, 
mat, jo bijojo, nes visa minia "stebėjosi jo 
mokslu. Viakarui atėjus, jis išėjo iš miesto. 

„Ryto metą praeidami jie pamatė fygos me- 
dį padžiūvusį nuo pat šaknų. Petras atsiminęs 
jam sakė: Mokytojau, štai fygos medis, kurį 
prakeikei, padžiūvo“ (Morkaus 11, 12-21). 

Kristui nereikėjo to medžio nė paliesti. Pro 
Šalį eidamas ištarė žodį ir nuo Kristaus ištarto 
žodžio medis neteko gyvybės. 

Kristus nuostabiu būdu pagydė labai daug 
ligonių; pagydė tokių ligonių, kurių gamtinė- 
mis priemonėmis išgydyti neįmanoma, 


Kaparnaumo valdininko sūnaus pagydymas 


Kristui ligonių nereikėjo nė pamatyti. Jo 
valia ir toli esą ligoniai pasveikdavo. Tai pa- 
rodo ir Kaparnaumo valdininko sūnaus išgy- 
dymas. Apaštalas Jonas tą įvykį štai kaip ap- 
rašinėja: „Ir jis (Jėzus) vėl atėjo į Galiliejos 
Kaną, kur vandenį buvo pavertęs vynu. Buvo 
tenai vienas karaliaus valdininkas, kurio sūnus 
sirgo Kaparnaume. Tas, išgirdęs, kad Jėzus 
ateina iš Judiejos į Gallilieją, nuėjo pas jį ir 
prašė jį ateiti ir pagydyti jo sūnų, kurs buvo 
marinamas. Tuomet Jėzus jam tarė: Jei jūs 
nematote ženklų ir stebuklų, jūs netikite, Val- 
dininkas jam atsakė: Viešpatie, ateik pirma, 
nekaip mano sūnus numirs. Jėzus jam tarė: 
Eik, tavo sūnus gyvas. Žmogus įtikėjo žo-- 
džiams, kuriuos jam pasakė Jėzus, ir išėjo. Jį 
jau pareinantį pasitiko tarnai ir pranešė jam, 
sakydami, kad jo sūnus gyvas. Jis tat mpasi- 
klausė juos apie valandą, kurią jam pasidarė 
geriau. Jie atsakė: Vakar septintą valandą lio- 
vėsi krėtęs jį drugys. Tuomet tėvas suprato, 
kad tai buvo ta valanda, kurią Jėzus jam tarė: 
Tavo sūnus gyvas. Ir įtikėjo jis pats ir visi 
jo namai“ (Jono 4, 46-53). 

Stabo ištikto žmogaus pagydymas 


„Po kiek dienų jis (Jėzus) vėl įėjo į Kapar- 
naumą. Kai žmonės patyrė jį esant namuose, 
„susiėjo tiek da'ug, jog nebetilpo nė lauke pas 
duris, ir jis jiems sakė žodį. Tuomet atėjo pas jį 
nešini stabo ištiktu žmogumi, kurs buvo ketu- 
rių nešamas. Negalėdami dėl minios jo prinešti 
prie jojo, jie nuplėšė stogą, kur jis buvo, ir pa- 
darę skylę, nuleido žemyn guolį, kuriame gulėjo 
stabo ištikta'sis. Jėzus, pamatęs jų tikėjimą, ta- 
rė stabo ištiktajam: Sūnau, tavo nuodėmės tau 
atleistos. Tenai sėdėjo kai kurie iš Rašto žino- 
vų ir manė sa'vo širdyse: Ką tas taip kalba? Jis 
piktžodžiauja. Kas gali atleisti nuodėmes, jei ne 
vienas Dievas? Jėzus tuojau savo dvasia paži- 
nas, kad jie taip patys sau manė, jiems tarė: 
Ka'm jūs tai manote savo širdyse? Kas pigiau 
sakyti stabo ištiktajam: "Nuodėmės tau atleis- 
tos? ar sakyti: Kelkis, imk savo guolį ir vaikš- 
čiok? Bet kad žinotumėte žmogaus Sūnų turint 
žemėje valdžią atleisti nuddėmels (jis tarė sta- 
bo ištiktajam): Sakau tau: Kelkis, imk savo 
(guolį ir eik į savo namus, Jis tuojau atsikėlė ir, 
pasiėmęs guolį, nuėjo visų akivaizdoje, taip jog 
visi stebėjosi ir garbino Dievą, sakydami: Nie- 
kuomet mes neesame matę nieko panašaus“ 
(Morkaus 2, 1—12). 
Žmogiškai galvojant, išrodo, lengviau pasa- 
kyti: „Nuodėmės tau atleistos“, kaip kad pasa- 

kyti stabo ištiktam žmogui: „Kelkis, imk savo 
guolį ir eik į savo namus“, Stabo ištikto vaikš- 
čiojimas visiems greitai krito į akis, o nuodėmių 
atleidimas buvo neregimas veiksmas. Kristus 
gali ir nuodėmes atleisti ir nepagydomą ligonį 
išgydyti. Ligonio pagydymu Kristus Rašto žino- 
vams ir kitiems ten buvusiems norėjo parodyti, 
kad jis gali įvykdyti ir nematomus (nuodėmes 
atleisti) ir matomus (ligonį pagydyti) veiksmus. 
Teisinga buvo pastaba Rašto žinovų, kad nuodė- 
mes gali atleisti tik Dievas; bet jie taip pat ma- 
tė, kad Kristus sugeba ir išorinius veiksmus pa- 
daryti tokius, kokius gali padaryti tik vienas 
Dievas. Nė vienas, kad ir geriausias pasaulio gy- 
dytojas, pirmą kartą pamatęs nepagydomą li- 
gonį, žodžio ištarimu to ligonio nepagydys. 
Kristaus žodį palydėjo antgamtinė jėga. 
Tris dešimtis aštuonerius metus sirgusio 
pagydymas 


„Jeruzalėje prie Avių vartų yra tvenkinys, 
hebraiškai vadinamas Betsajida, turįs penkis 
prieangius. Juose gulėjo didelė daugybė sergan- 
čių, aklų, raišų, džiūstančių, kurie laukė vandens 
pasijudinimo. Nes Viešpaties angelas kartais 
nužengdavo į tvenkinį, ir vanduo pasijudindavo. 
Kas tik, vandeniui pasijudinus, pirmas įeidavo į 
tvenkinį, pasveikdavo, vis tiek, kokia liga jis 
sirgo. Buvo tenai vienas žmogus, kurs sirgo sa- 

vo liga tris dešimtis aštuonerius metus. Pama- 
tęs jį gulintį ir patyręs, kad jis serga jau daug 
laiko, Jėzus jį paklausė: Ar nori būti sveikas? 
Ligonis jam atsakė: Viešpatie, aš neturiu žmo- 
gaus, kurs, vandeniui pasijudinus, įkeltų mane į 
tvenkinį, o kolei aš pats nueinu, kitas įžengia 
pirm manęs. Jėzus jam tarė: Kelkis, imk savo 
guolį ir vaikščiok. Tas žmogus tuojau pasveiko, 
pasiėmė savo guolį ir vaikščiojo, 

„Tą dieną buvo subata. Todėl žydai sakė pa- 
gydytajam: Šiandien subata, tau nedera neštis 
savo guolio. Jis jiems atsakė: Tas, kurs mane 
pagydė, man tarė: Imk savo guolį ir vaikščiok. 
Jie jį paklausė: Kas yra tas žmogus, kurs tau 
tarė: Imk savo guolį ir vaikščiok? Bet pagydy- 
tasis nežinojo, kas jis, nes Jėzus buvo pasitrau- 
kęs nuo susirinkusios toje vietoje minios. Paskui 
Jėzus sutiko ji šventykloje ir jam tarė: Štai tu 
pasveikai, jau nebenusidėk, kad tau neatsitiktų 
kas nors piktesnio. Tas žmogus nuėjo ir pasakė 
žydams, kad tai buvo Jėzus, kurs jį pagydė. Žy- 
dai pradėjo persekioti Jėzų, kad jis tai buvo pa- 
daręs subatoje. Jėzus gi jiems atsakė: Mano Tė- 
vas veikia iki šiolei, ir aš veikiu. Todėl žydai dar 
labiau tykojo jo užmušti, nes jis ne tik nešventė 
subatos, bet ir sakė savo Tėvą esant Dievą, taip 
darydamas save lygų Dievui“ (Jono 5, 2—18). 


Tie žydai, kurie matė visus Kristaus darbus, 
galėjo nesistebėti, kad Kristus save laiko lygų 

Dievui. Padarytieji stebuklai Jo kalbą pilniau- 
siai įrodė. Kristus įrodė, kad Jo veikimas ir Die- 
vo veikimas yra tas pat. 


Jėzus pagydo aklą gimusį 


„Praeidamas Jėzus pamatė žmogų aklą gi- 
musį. Jo mokytiniai paklausė jį: Rabbi, kas nu- 
sidėjo, šitas, ar jo gimdytojai, kad jis gimė 
aklas? Jėzus atsakė: Nei šis nenusidėjo, nei jo 
gimdytojai, bet — kad apsireikštų jame Dievo 
darbai... Tai pasakęs, jis spiovė žemėn, padarė 
iš seilių purvo, patepė purvu jo akis ir jam tarė: 
Eik, nusiprausk Siloės tvenkinyje. Jis nuėjo, nu- 
siprausė ir parėjo regis, Kaimynai, ir kurie buvo 
matę jį anksčiau, nes jis buvo elgeta, klausė: Ar 
tai ne tas pats, kurs sėdėdavo ir elgetaudavo? 
Kiti sakė: Tai jis. Kiti vėl: Visai ne, tik į aną 
panašus. O jis pats sakėsi: Tai aš, Tuomet jie jį 
klausė: Kaip tau atsivėrė akys? Jis atsakė: Tas 
žmogus, kurs vadinasi Jėzus, padarė purvo, pa- 
tepė mano akis ir man tarė: Eik į Siloės tven- 
kinį ir nusiprausk. Aš nuėjau, nusiprausiau ir 
regiu. Jie jį paklausė: Kur jis? Jis atsakė: Neži- 
nau. Jie nuvedė buvusįjį akląjį pas fariziejus. 
Buvo gi subata, kada Jėzus padarė purvo ir at- 
vėrė jo akis, Taigi, fariziejai vėl ji klausė, kaip 
jis praregėjęs. Jis jiems atsakė: Jis padėjo man 
ant mano akių purvo, aš nusiprausiau ir regiu. 
Tuomet, kai kurie fariziejai sakė: Tas žmogus 

ne iš Dievo, nes nelaiko subatos, Kiti kalbėjo: 
Kaip galėtų žmogus nusidėjėlis daryti tokių ste- 
buklų? Taip kilo tarp jų nesutarimas. Jie vėl 
klausė akląjį: Ką tu sakai apie tą, kurs atvėrė 
tau akis? Jis atsakė: Tai pranašas. Tačiau žydai 
nenorėjo tikėti, kad jis būtų buvęs aklas ir pra- 
regėjęs, iki nepasišaukė praregėjusiojo gimdy- 
tojų. Jie juos klausė, sakydami: Ar šitas jūsų 
sūnus, apie kurį jūs sakote, kad jis gimęs aklas? 
Tai kaip gi jis dabar regi? Jo gimdytojai jiems 
atsakė ir tarė: Mes žinome, kad šitas mūsų sū- 
nus ir kad jis yra gimęs aklas; kaipgi jis dabar 
regi, mes nežinome; nežinome taip pat, kas at- 
vėrė jo akis; klauskite jį patį; jis užaugęs, tegul 
kalba pats už save. Jo gimdytojai taip sakė, nes 
bijojo žydų; nes žydai jau buvo susitarę tą, kas 
išpažintų jį esant Kristų, išmesti iš sinagogos. 
Todėl jo gimdytojai pasakė: Jis jau užaugęs, 
klauskite jį patį. Dabar jie vėl pašaukė žmogų, 
kurs buvo buvęs aklas, ir jam tarė: Duok Dievui 
garbę. Mes žinome, kad tas žmogus nusidėjėlis. 
Bet jis jiems atsakė: Ar jis nusidėjėlis, aš neži- 
nau; viena žinau, kad aš buvau aklas, o dabar 
regiu. Tuomet jie vėl jį klausė: Ką jis tau pa- 
darė? kaip tau atvėrė akis? Jis atsakė: Sakiau 
jau jums ir girdėjote; kam vėl norite išgirsti? 
Ar ir jūs norite būti jo mokytiniais? Bet jie ėmė 
keikti jį ir sakė: Tu būk jo mokytinis, o mes 
esame Mozės mokytiniai, Mes žinome, kad Mo- 
zei yra kalbėjęs Dievas; o iš kur šitas, mes neži- 

nome. Atsiliepdamas žmogus jiems tarė: Tai ir 
stebėtina, kad jūs nežinote, iš kur jis; o juk jis 
atvėrė man akis. Tačiau mes žinome, kad Dievas 
nusidėjėlių neišklauso; bet jei kas yra Dievo 
garbintojas ir daro jo valią, tą išklauso. Nuo 
amžių negirdėta, kad kas būtų atvėręs aklo gi- 
musio akis. Jei jis nebūtų iš Dievo, nieko nebūtų 
galėjęs padaryti. Atsakydami jie jam tarė: Tu 
visas esi gimęs nuodėmėse ir nori mus mokyti; 
ir išmetė jį laukan, 

Jėzus išgirdo, kad jie buvo išmetę jį laukan, 
ir sutikęs jį paklausė: Ar tu tiki į Dievo Sūnų? 
Atsakydamas jis tarė: Kas jis, Viešpatie, kad aš 
į ji tikėčiau? Jėzus jam tarė: Tu jį matai; kur- 
sai kalba su tavim, tai tas. Jis tarė: Tikiu, Vieš- 
patie, ir parpuolęs pagarbino jį“ (Jono 9). 


Jėzus pagydo dešimts raupsuotųjų 


„Atsitiko, kad keliaudamas į Jėruzalę, jis 
(Jėzus) ėjo tarp Samarijos ir Galiliejos. Jį, jei- 
nantį į vieną kaimą, sutiko dešimtis raupsuotų 
vyrų; jie sustojo atstu ir, pakėlę balsą, sakė: 
Jėzau, mokytojau, pasigailėk mūsų. Pamatęs 
juos, jis tarė: Eikite, pasirodykite kunigams. 
Ir atsitiko, kad beeidami jie pasveiko“ (Luko 
17, 11—14), 

Medicina ir dabar neturi priemonių kovoti su 
raupsų liga. Jei kas šia baisiąja liga apserga, bū- 


tinai turi mirti skaudžiausia mirtimi. O Kristus, | 

nevartodamas jokių mediciniškų priemonių, vie- 
nu savo žodžiu šia baisiąja liga sergančius pa- 
gydo. 


Jėzus pagydo 18 metų sergančią sulinkusią 
moteriškę 


„Vieną subatą jis (Jėzus) mokė jų sinago- 
goje. Štai, čia buvo meteriškė, kuri turėjo ligos 
dvasią aštuoniolika metų. Ji buvo sulinkusi ir 
visai negalėjo pažvelgti aukštyn. Pamatęs ją 
Jėzus pasivadino prie savęs ir jai tarė: Moteriš- 
ke, tu esi laisva nuo savo ligos. Ir jis padėjo ant 
jos rankas. Ji tuojau išsitiesė ir garbino Dievą. 
Tuomet atsiliepdamas sinagogos viršininkas, su- 
pykęs, kad Jėzus pagydė subatoje, sakė miniai: 
Šešios dienos yra dirbamos, jomis tat ateikite ir 
gydykitės, bet ne subatos dieną. Viešpats jam 
atsakė, tardamas: Veidmainiai! Argi ne kiek- 
vienas iš jūsų atriša subatoje savo jautį ar asi- 
1ą nuo prakarto ir veda girdyti? O šitos Abrao- 
mo dukters, kurią šėtonas laikė surišęs štai jau 
aštuoniolika metų, ar nereikėjo paleisti nuo to 
saito subatos dieną? Tai jam sakant, visi jo 
priešininkai gėdėjosi, o visi kiti žmonės džiau- 
gėsi visais garbingais dalykas, kurie buvo jo 
daromi“ (Luko 13, 10—17). 


Kristus ne tik sergančius pagydė, bet ir miru- 
sius prikėlė 


Jėzus prikelia iš numirusių našlės sūnų 


„Paskui atsitiko, kad jis ėjo į miestą, kurs 
vadinasi Najimas; drauge su juo ėjo jo mokyti- 
niai ir gausi minia, Prisiartinant jam prie mies- 
to vartų, štai nešė numirėlį, vienatinį sūnų mo- 
tinos, o ta buvo našlė; drauge su ja ėjo didelė 
miesto minia. Pamatęs ją Viešpats, gailestingu- 
mo sujaudintas dėl jos, jai tarė: Neverk. Ir jis 
prisiartino ir prisilietė neštuvų. (Tie gi, kurie 
nešė, sustojo). Tuomet jis tarė: Jaunikaiti, sa- 
kau tau, kelkis, Numirėlis atsisėdo ir ėmė kal- 
bėti. O jis atidavė jį jo motinai. Visus apėmė 
baimė, ir jie garbino Dievą, sakydami: Didis 
pranašas kilo mūsų tarpe, ir Dievas aplankė sa- 
vo tautą. Ta žinia apie jį pasklido visoje Jude- 
joje ir visoje aplinkinėje šalyje“ (Luko 7, 11 
—17). 

Dabar Najimo vietoje stovi tik keletas tro- 
belių. Vietoje, kur įvyko stebuklas, stovi kop- 
lytėlė, 


Jėzus iš numirusių prikelia Jajiro dukrelę 


„Kai Jėzus vėl persikėlė laivu per jūrą, prie 
jo susiėjo gausi minia. Jis buvo pajūryje. Tuo- 

met atėjo vienas iš sinagogos vyresniųjų, vardu 
Jajiras; pamatęs jį, puolė jam po kojų ir labai 
jį maldavo, sakydamas: Mano duktė. marina- 
ma; ateik, padėk ant jos ranką, kad pagytų ir 
būtų gyva. Jis ėjo su juo; jį sekė gausi mi- 
nia... Dar jam tebekalbant, atėjo sinagogos Vy- 
resniojo žmonių ir tarė: Tavo duktė numirė, 
kam dar bevargini Mokytoją? Bet Jėzus, išgir- 
dęs pasakytus žodžius, tarė sinagogos vyresnia- 
jam: Nebijok, tiktai tikėk. Jis neleido eiti pas- 
kui save niekam daugiau, kaip tik Petrui, Jokū- 
bui ir Jokūbo broliui Jonui. Atėjęs į sinagogos 
vyresniojo namus, jis pamatė tenai triukšmą, 
raudančius ir labai dejuojančius. Todėl įėjęs jis 
jiems tarė: Kam keliate triukšmą ir verkiate? 
Mergaitė nemirė, tik miega. Tuomet jie išjuokė 
jį. Bet jis, išvaręs visus, paėmė su savim mergai- 
tės tėvą ir motiną ir tuos, kurie su juo buvo, ir 
įėjo, kur mergaitė gulėjo. Paėmęs mergaitę už 
rankos, jis jai tarė: Talitha kumi; tai išvertus, 
reiškia: Mergaite, sakau tau, kelkis. Mergaitė 
tuojau atsikėlė ir vaikščiojo; ji buvo dvylikos 
metų. Žmones apėmė didžiausias nustebimas. Jis 
gi jiems griežtai įsakė, kad niekas to nežinotų, 
ir liepė duoti jai valgyti“ (Morkaus 5, 21—42). 


Jėzus Lozorių prikelia iš numirusių 
Apie 3 kilometrus nuo Jeruzalės yra Betani- 


jos miestelis. (Dabar turi apie 300 gyventojų). 
Čia gyveno Lozorius su dviem savo seserim: 

Marija ir Morta. Jėzus Kristus šią šeimą labai 
mylėjo ir dažnai joje lankydavosi. Kartą, Kris- 
tui kiek toliau nuo Betanijos skelbiant Evange- 
liją, Lozorius sunkiai apsirgo. Seserys pas Kris- 
tų siunčia pasiuntinius su pranešimu: ,,„Viešpa- 
tie! Štai tas, kurį tu myli, serga. Išgirdęs Jėzus 
jiems tarė: Ta liga ne mirčiai, bet Dievo garbei, 
kad per ją būtų pašlovintas žmogaus Sūnus. Jė- 
zus mylėjo Mortą, jos seserį Mariją ir Lozorių. 
Išgirdęs jį sergant, jis tuo tarpu pasiliko dvi 
dieni toje pačioje vietoje; joms praslinkus, jis 
tarė savo mokytiniams: Eikime vėl į Judieją. 
Mokytiniai jam sakė: Mokytojau, žydai ką tik 
ieškojo tavęs užmušti akmenimis, ir tu vėl tenai 
eini? Jėzus atsakė: Ar ne dvylika valandų turi 
diena? Jei kas vaikščioja dieną, nesuklumpa, 
nes mato šio pasaulio šviesą; bet jei vaikščioja 
naktį, suklumpa, nes nėra jame šviesos, Taip jis 
pasakė ir po to jiems tarė: Mūsų prietelis Lozo- 
rius miega, bet aš einu jo pažadinti iš miego. 
Tuomet jo mokytiniai jam tarė: Viešpatie, jei 
miega, bus sveikas, Jėzus kalbėjo apie jo mirtį, 
o jie manė apie užmigimą paprastu miegu. Tuo- 
met Jėzus jau aiškiai jiems pasakė: Lozorius mi- 
rė, ir dėl jūsų, — kad tikėtumėte, — aš džiau- 
giuos, jog nebuvau tenai, Bet eikime pas jį. Tuo- 
met Tomas, vadinamas Dvynas, tarė kitiems 
mokytiniams: Eikime ir mes mirti su juo. 
„Atėjęs Jėzus rado jį jau keturias dienas 
gulintį kape. (Betanija buvo arti Jeruzalės, apie 

penkiolika varsnų atstu nuo jos). Daug žydų 
buvo atėję pas Mortą ir Mariją jųdviejų paguos- 
d dl] jų brolio.Morta, kaip tik išgirdo, kad Jėzus 
ateina, išėjo jo pasitikti, o Marija pasiliko na- 
mie. Morta tarė Jėzui: Viešpatie, kad būtumei 
čia buvęs, mano brolis nebūtų miręs. Bet ir da- 
bar aš žinau, kad Dievas tau duos, ko tik tu 
Dievą paprašysi. Jėzus jai tarė: Tavo brolis at- 
sikels, Morta jam atsakė: Žinau, kad jis atsi- 
kels prisikėlime, paskutinę dieną. Jėzus jai tarė: 
Aš atsikėlimas ir gyvybė; kas tiki į mane, nors 
ir būtų miręs, bus gyvas, ir kiekvienas, kurs gy- 
vas ir į mane tiki, nemirs per amžius. Ar tai 
tiki? Ji jam atsakė: Taip, Viešpatie, aš tikiu, 
kad tu Kristus, gyvojo Dievo Sūnus, kurs atėjai 
į šį pasaulį. Tai pasakius, ji nuėjo ir pašaukė są- 
vo seserį Mariją, tylomis sakydama: Mokytojas 
čia ir tave šaukia. Kaip tik ji išgirdo, greitai at- 
sikėlė ir ėjo pas jį. Nes Jėzus dar nebuvo įėjęs 
į kiemą; jis dar tebebuvo toje pačioje vietoje, 
kur jį buvo pasitikus Morta. Žydai, kurie buvo 
su ja namuose ir ramino ją, pamatę, kad Mari- 
ja greitai atsikėlė ir išėjo, sekė ją, sakydami: 
ji eina pas kapą verkti tenai. Kai tik Marija atė- 
jo, kur buvo Jėzus, ir jį pamatė, puolė jam po 
kojų ir jam tarė: Viešpatie, kad būtumei čia 
buvęs, mano brolis nebūtų miręs. Tuomet Jėzus, 
pamatęs ją verkiančią ir atėjusius su ja žydus 
verkiančius, susigriaudino dvasioje ir pats save 
sujaudino. Jis tarė: Kur jį padėjote? Jie jam 

sakė: Viešpatie, eik ir pasižiūrėk. Jėzus apsiaša- 
rojo. Todėl žydai kalbėjo: Štai, kaip jis jį my- 
lėjo. O kai kurie iš jų sakė: Ar tas, kurs atvėrė 
akis aklam gimusiam, negalėjo padaryti, kad 
šitas nebūtų miręs? Jėzus, vėl susigriaudinęs 
pats savyje, priėjo prie kapo. Buvo tai ola, už- 
daryta akmenimi. Jėzus tarė: Atimkite akmenį. 
Mirusiojo sesuo Morta jam atsakė: Viešpatie, 
jau dvokia, nes jau keturias dienas guli. Jėzus 
jai tarė: argi aš tau nesakau, kad, jei tikėsi, iš- 
vysi Dievo garbę. Atritus akmenį, Jėzus pakėlė 
aukštyn akis ir tarė: Tėve, dėkoju tau, kad ma- 
ne išklausei. Aš, tiesa, žinojau, kad tu visuomet 
mane išklausai; bet tai pasakiau dėl čia aplinkui 
stovinčių žmonių, kad jie tikėtų, jog tu esi ma- 
ne siuntęs. Tai pasakęs, jis sušuko garsiu balsu: 
Lozoriau, išeik laukan. Numirėlis tuojau išėjo 
surištomis raiščiais kojomis ir rankomis, ir jo 
veidas buvo aprištas skepeta. Jėzus jiems tarė: 
Atraišiokite jį ir leiskite eiti. 

„Daugelis žydų, kurie buvo atėję pas Mariją 
ir Mortą ir buvo matę, ką Jėzus padarė, įtikėjo į 
jį. Bet kai kurie iš jų nuėjo pas fariziejus ir 
jiems pasakė, ką Jėzus buvo padaręs. Taigi, vy- 
riausieji kunigai ir fariziejai surinko tarybą ir 
kalbėjo: Ką darysime, kadangi tas žmogus daro 
daug stebuklų? Jei paliksime jį taip, visi įtikės į 
ji; ateis romėnai ir atims mūsų kraštą ir tautą. 
Vienas iš jų, vardu Kajipas, būdamas tais me- 
tais vyriausiuoju kunigu, jiems tarė: Jūs nieko 

nežinote ir neapsvarstote, kad jums geriau, jei 
vienas žmogus mirs už tautą, kaip kad visa tau- 
ta pražūtų... Nuo tos dienos jie buvo nusistatę 
jį užmušti“ (Jono 11, 1—53). 

Iš visa ko matyt, kad Lozorius mirė tą pačią 
dieną, kada seserų pasiuntiniai Kristui pranešė 
apie savo brolio ligą, Einant to laiko žydų įpro- 
čiu, numirėlis buvo suvyniotas į drobulę, įdėtas 
į urvą—olą ir užristas akmeniu. Numirėlis jau 
buvo pradėjęs dvokti. Tai aišku, kad jis tikrai 
buvo miręs. Niekada ir niekam gamtinėmis prie- 
monėmis nepasisekė mirusį ir dvokiantį žmogų 
padaryti gyvą. Lozoriaus iš numirusių prikėli- 
mas aiškiai rodo, kad Kristaus sugebėjimas pra- 
neša gamtos jėgas. Tikrai mirusį žmogų vėl pa- 
daryti gyvą gali tik tas, kas galėjo pirmąjį žmo- 
gų sukurti; kas galėjo pirmajam žmogui suteik- 
ti gyvybę. 


e. Ar Kristus tikrai darė stebuklų? 


Nūdieninio žmogaus akys paseno, ir jis ne- 
pajėgia matyti visos realybės; tos realybės daug 
kas nemato ir Kristaus gyvenime. Istorijoje yra 
žinomas Kristus, pasireiškęs su žmogiškais ir 
dieviškais darbais. Kada norime Kristų pažinti, 
į tokį Jį ir turime žiūrėti, o ne į literatų ar astro- 
logų pavaizduojamą Kristų. Daugelis mūsų lai- 
kų istorikų, norėdami pažinti Kristų, ten baigia, 
kur reiktų pradėti; darbo pradžią jie laiko pa- 

baiga. Darbą pradėjus, reikia eiti iki galo. Rei- 
kia daryti išvadas ir iš Kristaus mokslo ir iš Jo 
padarytųjų stebuklų. Kai žmonės mėgina iš 
Kristaus gyvenimo išbraukti viską, kas tik 
jiems nepatinka, tai ir gauna kaž ką, o ne isto- 
rinį Kristų. Tokio Kristaus, Kokį Jį kai kas no- 
rėtų įsivaizduoti, istorijoje visai nėra buvę. 

Evangelistai aprašinėja daug Kristaus pada- 
rytų stebuklų. Su kai kurias iš jų susipažinome. 
Bet ar tie aprašomieji įvykiai tikrai buvo ste- 
buklai? Evangelistai ir apaštalų mokiniai juos 
aprašė taip, kaip matė ir girdėjo. Kristaus da- 
romus stebuklus matė ne tik apaštalai ir Kris- 
taus prieteliai, bet ir Kristaus priešai, Jeigu 
Kristus Palestinoje būtų radęs vienbalsį pritari- 
mą, sunkiau mums būtų tyrinėti Jo įvykdytus 
darbus. Kad buvo pritariančių ir nepritariančių, 
tai vieni kitus griežtai kontroliavo. Pramany- 
tus dalykus skelbti buvo neįmanoma, Jei evan- 
gelistai būtų mėginę prasimanytus dalykus ap- 
rašinėti, fariziejai būtų protestavę. Dabar gi fa- 
riziejai apie apaštalų skelbiamus ir evangelistų 
aprašomus dalykus tyli. Tyli, nes girdi skelbiant 
ir mato aprašinėjant tokius dalykus, kuriuos 
Kristus tikrai padarė. 

O gal tai buvo tik paprasti įvykiai gamtos 
jėgomis paaiškinami? Nors apaštalai ir jokių 
mokslų nebuvo ėję, bet vis tik Kristaus darbus 
nuo gamtos jėgų veikimo atskirti sugebėjo. 
„Nuo amžių negirdėta, kad kas būtų atvėręs 

aklo gimusio akis“ (Jono 9, 32). Žodžio ištari- 
mu pagydyti raupsais sergantį žmogų, aklam 
gimusiam suteikti regėjimą, mirusį prikelti, ir 
panašūs veiksmai buvo įmanoma ir tais laikais 
pažinti. Rimtai galvojantiems žmonėms ir tada 
buvo aišku ir dabar suprantama, kad tokius 
veiksmus gamtinėmis jėgomis nėra galima pada- 
ryti, Juo gamtos ir medicinos mokslai žengia 
priekin, juo labiau iškyla Evangelijose aprašo- 
mųjų įvykių didingumas. 

Kristaus skelbiamas mokslas yra labai glau- 
džiai susijęs su Jo daromais stebuklais. Jei tiki- 
me Kristaus skelbiamu mokslu, turime tikėti ir 
Jo padarytus stebuklus ir priešingai. Vienų nuo 
kitų atskirti negalima. Kristus skelbia dievišką 
mokslą ir stebuklais tą mokslą patvirtina: „Bet 
kad žinotumėte žmogaus Sūnų turint žemėje 
valdžią atleisti nuodėmes (jis tarė stabo ištikta- 
jam): Sakau tau: Kelkis, imk savo guolį ir eik 
į savo namus. Jis tuojau atsikėlė ir, pasiėmęs 
guolį nuėjo visų akivaizdoje, taip jog visi stebė- 
josi ir garbino Dievą, sakydami: Niekuomet mes 
nesame matę nieko panašaus“. (Morkaus 2, 
10—12). 


f. Jėzaus Kristaus kančia ir mirtis 
Pilotas, kuriam buvo pavesta Kristų teisti, 
išklausinėjęs skundėjų liudininkus, rado, kad 


Kristus nekaltas, Nepaisydamas Kristaus ne- 

kaltumo, norėdamas įsiteikti žydams, liepia Jį 
nuplakti. 

Tuos asmenis, kurie būdavo pasmerkiami 
mirti, plakdavo paviršutiniškai. Pilotas, norėda- 
mas sužadinti žydų užuojautą, duoda įsakymą 
Kristų nuplakti skaudžiausių būdu. Iš visų ap- 
linkybių matyti, kad Pilotas Kristaus plakimą 
vartoja kaip paskutinę Jo gelbėjimo priemonę. 

Romėniškasis plakimas būdavo labai skau- 
dus. Pasmerktasis žmogus būdavo išrengiamas 
visai nuogas, pririšamas prie pastato ir plaka- 
mas be saiko. Plakimo įrankiai būdavo odiniai 
su spygliuotais geležies gabalėliais. Smūgiai 
prakirsdavo ne tik odą, bet siekdavo iki kaulų. 

Kareiviai, Kristų nuplakę, apsiautė raudonu 
skarmalu, ant galvos uždėjo erškėčių vainiką ir 
visaip iš Jo tyčiojosi. Erškėčių vainikas, grei- 
čiausiai, buvo padarytas iš netoli Jeruzalės 
augančių erškėčių. Tų erškėčių spygliai yra ilgi 
ir labai aštrūs. 

Po to Pilotas vėl Jėzų išveda prieš žydų mi- 
nią ir prabyla: „Štai išvedų jį jums laukan, kad 
pažintumėte, jog aš nerandu jame jokios kaltės. 
(Išėjus gi Jėzui su erškėčių vainiku ir purpuri- 
niame drabužyje), jis jiems tarė: Štai žmogus! 
Bet pamatę jį vyriausieji kunigai ir tarnai šauk- 
dami sakė: Ant kryžiaus, ant kryžiaus jį! Pilo- 
tas jiems tarė: Imkite jį jūs ir prikalkite ant 
kryžiaus, nes aš nerandu jame kaltės“ (Jono 
19, 4—6), 

Po šių visų įvykių kareiviai nutveria Jėzų, iš- 
velka iš raudonų drabužių, apvelka Jo drabu- 
žiais ir veda kryžiuoti. Kad nuteistasis labiau 
būtų pažeminamas, kankinimo įrankius pats tu- 
rėdavo nešti į kankinimo vietą, Kadangi Jėzus 
buvo nuteistas mirti prie kryžiaus, kryžių turėjo 
pats nešti į Kalvarijos kalną. Kartu su Kristum 
buvo vedami kryžiuoti ir du galvažudžiai. 


Kareiviai matė, kad Kristus labai silpnas ir 
pradėjo bijoti, kad kelyje nenumirtų. Pro šalį 
tuo tarpu iš darbo ėjo Simonas Cirenietis. Ka- 
reiviai jį privertė padėti Jėzui nešti kryžių. 

Kristų, einantį į Kalvarijos kalną, lydėjo di- 
delė minia žmonių. Atėjusiam į žudymo vietą, 
Jėzui kareiviai pasiūlė gerti vyno, sumaišyto su 
myra. Toks gėrimas kryžiuojamiesiems būdavo 
duodamas todėl, kad apsvaigtų ir ne taip labai 
jaustų kančias, Kristus to gėrimo truputį para- 
gavo ir negėrė. 


Po to kareiviai nuvilko Kristaus drabužius. 
Drabužių nuvilkimas taip pat buvo labai skau- 
dus. Kadangi Kristaus kūnas buvo visas Žaiz- 
dotas, drabužiai prie žaizdų buvo pridžiūvę. Nu- 
velkant — žaizdos buvo atnaujintos. 

Galima dar būtų kelti klausimą: ar Kristus 
prie kryžiaus buvo prikaltas visai nuogas, ar 
bent kiek pridengtas. Tais laikais, nusikaltėlius 
kryžiuojant, būdavo visaip. Kartais kryžiųo- 

davo visai nuogus, o kartais pridengdavo. Kaip 
buvo pasielgta su Kristum, tikrai nežinia. Daug 
kas norėtų manyti, kad Kristus buvo kryžiuoja- 
mas bent kiek pridengtas, nes tasai kryžiavimas 
buvo labai viešo pobūdžio. 

Nuvilktą Kristų kareiviai prikala prie kry- 
žiaus. Jo drabužius pasidalija. Dėl nertojo rūbo, 
kurio nebuvo galima pasidalinti, metė burtus. 

Ar Kristų kryžiuojant erškėčių vainikas 
buvo nuo galvos nuimtas, ar Kristus su tuo vai- 
niku buvo prikryžiuotas, taip pat nėra tikrai ži- 
noma. Bet kadangi yra kalbama tik apie dra- 
bužių nuvilkimą, o apie erškėčių vainiką nieko 
nesakoma, greičiausiai Kristui erškėčių vainikas 
ant galvos buvo paliktas. 

Nukryžiavimas yra labai skaudus mirties 
būdas. Romėnai, kryžiuodami žmogų, prikal- 
davo rankas ir kojas. Kad lengviau šis darbas 
pavyktų, pirmiausia kryžiuojamojo žmogaus 
rankas ir kojas stipriai virvėmis prie kryžiaus 
pririšdavo. Ar Kristus buvo prikaltas trimis ar 
keturiomis vinimis, klausimas iki šiol lieka ne- 
išspręstas. Bet labiau tikra, kad kaip rankos, 
taip ir kojos buvo prikaltos atskiromis vinimis. 

„Nuo šeštos valandos pasidarė tamsu visoje 
žemėje iki devintai valandai. O apie devintą 
valandą Jėzus šaukė dideliu balsu, sakydamas; 
Eli, Eli, lamma sabaktani, tai yra: Mano Dieve, 
mano Dieve, kam mane apleidi! Kai kurie ten 


61 


stovėdami ir tai girdėdami sakė: Jis šaukia Eli- 
ją. Ir tuojau vienas iš jų pribėgęs paėmė kem- 
pinę, primirkė ją acto, užmovė ant nendrės ir 
davė jam gerti. Kiti sakė: Liaukis, žiūrėsime, 
ar ateis Elijas jo išvaduoti. O Jėzus, vėl šauk- 
damas didžiu balsu, atidavė dvasią“. 

„Ir štai šventyklos uždanga perplyšo pusiau 
nuo viršaus iki apačiai, ir žemė sudrebėjo, ir 
uolos skilo, ir kapai atsidarė, ir daug kūnų šven- 
tųjų, kurie buvo užmigę, kėlėsi iš numirusiųjų. 
Ir išėję iš kapų po jo prisikėlimo, jie atėjo į 
šventąjį miestą ir pasirodė daugeliui. Šimtinin- 
kas ir kurie su juo buvo, sergėdami Jėzų, pama- 
tę žemės drebėjimą ir tai, kas darėsi, labai nusi- 
gando ir sakė: Tikrai šitas buvo Dievo Sūnus“ 
(Mato 27, 45—54). 

Žydų įstatymai reikalavo, kad subatos die- 
nai neliktų Kristaus ir žmogžudžių kūnai prie 
kryžių. Aukštosios Žydų Tarybos nariai būtų 
džiaugęsi matydami Kristaus kūną metamą i 
bendrą duobę su žmogžudžiais ir užkasamą že- 
mėmis. Bet Juozapas iš Arimatiejos, taip pat 
Tarybos narys, kuris nebuvo pritaręs kitų savo 
kolegų žygiui, kreipiasi į Romos prokuratorių 
Pilotą, prašydamas jam atiduoti Kristaus kūną. 
Pilotas pasišaukia žudymui vadovavusį šimti- 
ninką pasiteirauti, ar tikrai Jėzus miręs. Po to, 
kai Jėzaus šonas buvo ietimi pervertas, neliko 
jokių abejonių. Pilotas leidžia Jėzaus kūną ati- 
duoti Juozapui. 

Juozapas iš Arimatiejos netoli Golgotos tu- 
rėjo gražų kapą. Tai buvo uoloje iškalta ola iš 
prieangio, kiek didesnė, su įdubimu lavonui pa- 
guldyti. Juozapas Kristaus kūną nuima nuo 
kryžiaus, suvynioja į drobulę ir neša į savo ka- 
pa. Į talką Juozapui ateina ir kitas Tarybos na- 
rys, vardu Nikodemas. Nikodemas į laidotu- 
ves ateina su dideliu miros ir aloes mišinio kie- 
kiu. Tuo mišiniu buvo suvilgyta drobulė ir kapo 
vidus. — Kristų palaidoję, ant kapo angos už- 
rita didelį akmenį, 

Juozapas ir Nikodemas, taip Kristų palaido- 
je, ramūs keliauja namo, Kristų mylinčioms 
moterims atrodo, kad Mokytoją dar reikia bal- 
zamuoti. Šiam reikalui išteklių jos turėjo pa- 
kankamai. Jų tarpe buvo Galiliejos valdovo 
Erodo finansų sekretoriaus Kuso žmona, stam- 
baus žvejo Zebediejaus žmona ir gana turtinga 
Marija Magdelena. Jos dar penktadienio va- 
kare prisiperka balzamavimui reikalingų tepalų 
ir kvepalų. 

Apaštalai daug svajojo apie garbingą atsta- 
tymą Žydų karalystės. Prieš pat Kristaus kan- 
čią Jokūbo ir Jono motina dar prašė savo vai- 
kams toje karalystėje garbingų vietų (Mato 20, 
20). Mintis, kad Kristus galėtų kentėti, apaš- 
talams buvo nepakeliama (Mato 16 22). Kai 
Kristus Did. Penktadienį žengė ne į Dovydo sos- 
tą, bet ant kryžiaus medžio buvo prikaltas, 
apaštalų ir Jo mokinių svajonės sudužo, 

g. Jėzaus Kristaus prisikėlimas 


Subatos dieną apaštalai ir maldingos moters 
Kristaus kapą palieka ramybėje. Apaštalai prie 
Kristaus kapo neina dar ir dėl to, kad bijosi 
Aukštosios Tarybos narių. Jie užsidaro Pasku- 
tinės Vakarienės salėje ir verkdami gedi savo 
Mokytojo. 

Tarybos nariai, Kristų nužudę, T enurimatas 
Iš jų tarpo du, Juozapas ir Nikodemas, viešai 
pademonstruoja savo ištikimumą Kristui. Ta- 
rybai daug baimės įvaro nepaprasti reiškiniai 
Kristui mirštant: saulės užtemimas, žemės dre- 
bėjimas, uolų skilimas, šventyklos uždangalo 
plyšimas. Po tų įvykių minia mušėsi į krūtinės 
ir atgailavo blogai padariusi. Nors apaštalai 
buvo išsigandę ir nedrįso nė pasirodyti, bet Ta- 
rybos nariams nebuvo žinoma, ką jie veikia ir 
ką mano veikti, 

Subatos rytą Tarybos delegatai vyksta pas 
Pilotą su prašymu: „Valdove, mes atsiminėme, 
kad tas suvedžiotojas, dar gyvas tebebūdamas, 
sakė: Po trijų dienų aš prisikelsiu. Liepk tat 
sergėti kapą iki trečiajai dienai, kad kartais ne- 
ateitų jo mokytiniai, jo nepavogtų ir nesakytų 
liaudžiai: Jis kėlėsi iš numirusiųjų“ (Mato 27, 
62—64). Pilotas pritaria prašymui ir suteikia 
kareivių sargybą, ją pavesdamas Tarybos nuo- 
žiūrai. "Tarybininkai Jėzaus kapą užantspauda- 
vo ir apstatė sargyba. 

Išaušta sekmadienio rytas. Apaštalai vis 
dar nedrįsta viešai pasirodyti. Bet maldingo- 
sios moters pasiima tepalus ir kvepalus ir vyks- 
ta prie Viešpaties kapo. Tik visos yra susirū- 
pinusios, kas atris akmenį nuo kapo angos. Apie 
sargybą jos nieko nežino. Ir atėjusios prie kapo 
čia sargybos neranda. Mat, sargybiniai saulei 
tekant paliko Kristaus kapą ir atbėgę pas tary- 
bininkus raportavo baisų dalyką: auštant iš 
dangaus nusileido angelas, sujudino žemę, nu- 
rito nuo kapo angos akmenį ir ant jo atsisėdo. 
Sargybiniai išsigandę ir vos nenumirę, 

Tarybos nariai neranda pagrindo apkaltinti 
sargybos ir įskųsti Pilotui. Tarybos nariai ir 
sargybiniai susitaria paleisti gandą, kad kai sar- 
gyba užmigusi, atėję Jėzaus mokytiniai ir kūną 
pavogę. Tarybos nariai sargybiniams duoda 
pinigų ir pažadą: „Ir jei apie tai išgirstų valdo- 
vas, mes jį perkalbėsime ir apsaugosime jus nuo 
pavojaus“ (Mato 28, 14), 

Subatai praėjus, maldingosios moters vyksta 
prie kapo su kvepalais, Eidamos savo tarpe 
kalbasi: „Kas mums atris akmenį nuo kapo an- 
gos“. Prisiartinusios labai nustebo, nes pamatė 
akmenį atristą. Marija Magdalena tuoj nubėga 
pas Petrą ir Joną su pranešimu: „Paėmė Vieš- 
patį iš kapo ir nežinome, kur Jį padėjo“. Tuo 
tarpu likusios moters įėjo į kapą ir Viešpaties 
kūno nerado. Dešinėje pusėje pamatė sėdintį 
jaunikaitį baltais drabužiais ir labai nusigando. 

Jaunikaitis moterims tarė: „„Nenusigąskite, jūs 
jieškote Jėzaus Nazarėno, kurs buvo prikaltas 
ant kryžiaus; Jis prisikėlė, Jo nėra čia; štai vie- 
ta, kur Jį buvo padėję“. 

„Kada jos tuo buvo labai susirūpinusios, at- 
sitiko, kad štai du vyru žibančiais rūbais atsi- 
stojo prie jų. Kadangi jos nusigando ir nulenkė 
žemyn savo veidus, tai juodu joms tarė: Kam 
jieškote gyvojo tarp mirusiųjų? Jo nėra čia; 
Jis atsikėlė“ (Luko 24, 4—6). Moters apsi- 
džiaugė ir bėgo apie tai pranešti Kristaus mo- 
kiniams. 

Petras ir Jonas tekini leidosi bėgti pas kapą. 
Jonas prie kapo atbėgo pirmas, bet į kapą drįso 
žengti tik tada, kai atbėgo ir Petras. Kape rado 
tik padėtas drobules, o kūno nebuvo. Jonas jau 
pradeda galvoti apie Mokytojo prisikėlimą, o 
Petras dar tebeliūdi ir tik stebisi tuo, kas atsi- 
tiko, 

Marija grįžta prie kapo ir graudenasi dėl 
savo Mokytojo, nežinodama, kur Jis galėtų būti. 
„Marija tuo tarpu stovėjo pas kapą lauke ir 
verkė. Beverkdama ji pasilenkė ir pažvelgė į 
kapą. Tenai ji pamatė du angelu apsivilkusiu 
baltais, vieną prie galvos ir antrą prie kojų, kur 
buvo padėtas Jėzaus kūnas. Juodu jai tarė: 
Moteriške, ko verki? Ji jiems atsakė: Nes pa- 
ėmė mano Viešpatį ir nežinau, kur jį padėjo. Tai 
pasakius, ji atsigręžė atgal ir pamatė stovintį 
Jėzų, bet nežinojo, kad tai Jėzus. Jėzus jai tarė: 

Moteriške, ko verki? ko jieškai?  Manydama, 
kad tai daržininkas, ji jam atsakė: Viešpatie, jei 
tu jį išsinešei, pasakyk man, kur jį padėjai; aš 
ji pasiimsiu. Jėzus jai tarė: Marija! Atsigrįžus 
ji jam tarė: Raboni (tai yra: Mokytojau, )!.Jė- 
zus jai tarė: Neliesk manęs, nes aš dar neužžen- 
giau pas savo Tėvą. Eik verčiau pas mano bro- 
lius ir jiems sakyk: Aš žengiu pas savo Tėvą 
ir jūsų Tėvą, pas mano Dievą ir jūsų Dievą, Ma- 
rija Magdalena nuėjo ir paskelbė mokytiniams;: 
Aš mačiau Viešpatį, ir jis man tai pasakė“ (Jo- 
no 20, 11—18), 

Moterims bėgant pas Kristaus mokinius, ir 
joms Kristus apsireiškė: „Ir štai jas sutiko Jė- 
zus ir tarė: Sveikos, O jos priėjo, apkabino jo 
kojas ir jį pagarbino. "Tuomet Jėzus joms tarė: 
Nebijokite, eikite, paskelbkite mano broliams, 
kad eitų į Galilieją; ten jie mane matys“ (Mato 
28, 9—10). 

Apaštalai moterų pranešimams apie Kris- 
taus atsikėlimą netikėjo. 

Kristus tą pačią dieną dar pasirodė ir dviem 
mokytiniams: „Štai du iš jų (mokytinių) ėjo tą 
pačią dieną į miestelį, vadinamą Emausu, į kurį 
iš Jeruzalės buvo šešios dešimtys varsnų (1114 
kilometro). Juodu kalbėjosi tarp savęs apie visa 
tai, kas buvo įvykę. Atsitiko, kad jiedviem be- 
sišnekant ir tarp savęs besiteiraujant, pats Jė- 
zus prisiartino ir ėjo drauge su jais. Jų akys 
buvo sukliudytos, kad jo nepažintų. Jis jiems 

tarė: Kokios čia kalbos, kurias eidami kalbate 
tarp savęs ir esate nuliūdę? „Atsakydamas vie- 
nas, kurs buvo vardu Kleopas, jam sakė: Tu vie- 
nas tesi svetimas Jeruzalėje, kurs nepatyrei, kas 
joje atsitiko šiomis dienomis? Jis juos paklau- 
sė: Kas gi? Juodu atsakė: Su Jėzumi Nazarėnu, 
kurs buvo pranašas, galingas darbais ir žodžiais 
Dievo ir visos tautos akivaizdoje, kaip vyriau- 
sieji kunigai ir mūsų vyresnieji išdavė jį, kad 
būtų pasmerktas nužudyti, ir prikalė jį ant kry- 
žiaus. O mes tikėjomės, kad jis atpirksiąs Izra- 
ėlį. Dabar po viso to šiandien trečia diena, kaip 
tai įvyko. Tiesa, kai kurios moterys iš mūsiš- 
kių, kurios prieš išauštant buvo prie kapo, nu- 
stebino mus; neradusios jo kūno, jos parėjo ir 
sakė, kad jos net mačiusios pasirodžiusius ange- 
lus, kurie sakė jį esant gyvą. Kai kurie mūsiš- 
kiai buvo irgi nuėję pas kapą ir rado taip, kaip 
moterys sakė, o jo paties nerado. Tuomet jis 
jiems tarė: O, neišmanėliai ir nerangios širdies 
tikėti visam, ką yra kalbėję pranašai! Argi ne- 
reikėjo, kad Kristus tai kentėtų ir taip įeitų į 
savo garbę? Ir pradėjęs nuo Mozės ir visų pra- 
našų, jis aiškino jiems iš viso šventojo Rašto, 
kas buvo apie jį pasakyta. Taip jie prisiartino 
prie miestelio, į kurį juodu ėjo, o jis apsimetė 
toliau einąs. Bet juodu privertė jį, sakydamu: 
Pasilik su mudum, nes artinasi vakaras, ir diena 
jau baigiasi. Ir jis ėjo su jais. Atsitiko, kad 
sėdėdamas sų jais prie stalo, jis ėmė duonos, 

laimino, laužė ir jiems davė. Dabar jų akys at- 
sivėrė, ir jie pažino jį, bet jis pražuvo iš jų akių. 
Tuomet juodu kalbėjo vienas kitam: Argi mūsų 
širdis nebuvo užsidegusi mumyse, kuomet jis 
kalbėjo kelyje ir aiškino Raštą? Atsikėlę tą 
pačią valandą, juodu sugrįžo į Jeruzalę ir rado 
susirinkusius Vienuoliką ir kitus drauge su jais 
buvusius, kurie sakė: Viešpats iš tikrųjų atsi- 
kėlė ir pasirodė Simonui. Tuomet ir juodu pa- 
pasakojo, kas buvo atsitikę kelyje, ir kaip juodu 
pažino jį, kada jis laužė duoną“ (Luko 24, 13— 
35). 


Po Kristaus nukryžiavimo apaštalai labai 
bijojo žydų. Kai susirinkdavo į Paskutinės Va- 
karienės namus, duris paprastai laikydavo už- 
rakintas. Ir taip prisikėlimo dieną, durims 
esant užrakintoms, apaštalų tarpe atsirado Jė- 
zus. Apaštalai labai išsigando, bet Jėzus juos 
nuramino ir paprašė valgyti. Taip pat parodė 
savo žaizdas. Tomo tuokart su apaštalais ne- 
buvo ir jis atsikėlusiojo Jėzaus nematė. Kai 
apaštalai jam apie Kristaus pasirodymą papa- 
sakojo, Tomas netikėjo. Bet, neilgai trukus, 
Kristus ir vėl pasirodė. Kartu su apaštalais 
tada buvo ir Tomas. Dabar ir jis įtiki, kad Kris- 
tus tikrai atsikėlė. 

Vėl kiek laiko praslinkus, kai vienoje vietoje 
buvo susirinkę vienuolika apaštalų ir apie 500 
žmonių, Kristus visiems kartu pasirodė. 

Kai keturiasdešimt dienų daugelį kartų pa- 
sirodė savo mokiniams, davė visokių pamoky- 
mų, pasakė, kad apaštalams dėl Jėzaus reikės 
daug kentėti, juos nusivedė į Alyvų kalną, pas- 
kutinį kartą palaimino ir, apaštalams matant, 
pakilo į dangų. Ė 

IŠVADOS 

Kristaus atsikėlimas Krikščionybėje yra 
pats svarbiausias faktas. Jei šio fakto nebūtų, 
visa Krikščionybė turėtų sugriūti. Tai suprato 
ir šv. Povilas, kuris prie Damasko buvo susidū- 
ręs sų Kristum. Jo nuomone, „jei Kristus ne- 
atsikėlė, tai mūsų pasakojimas yra tuščias, tuš- 
čias ir jūsų tikėjimas“ (1 Kor. 15, 14). 

Ir iš tiesų. Nors Kristus būtų paskelbęs ir 
kilniausią mokslą, nors ir didžiausių stebuklų 
būtų padaręs, bet jeigu iš numirusiųjų nebūtų 
atsikėlęs, visa Krikščionybė liktų be pagrindo. 

Kristaus atsikėlimas nėra kokia nors legen- 
da, bet yra tikras istorinis faktas. Gal nė vie- 
nas senesnis istorinis įvykis neturi tiek daug ir 
taip tikrų liudininkų, kaip Kristaus atsikėlimas. 
Tikriausi liudininkai mums konstatuoja, kad 
Kristus gyveno, mirė ir po mirties vėl gyveno. 

Skelbti, kad Kristus neatsikėlė, gali tik tie, 


kurie nenori atviromis akimis pažvelgti į fak- 


tus. Sakantieji, kad Kristus prisikėlė, turi to 
prisikėlimo liudininkų; priešingai sakantieji ne- 
turi jokių liudininkų. 

š4 
ŽMONIJOS TRAGEDIJA 


1. Išsiskyrimas su Dievu 


Per pirmųjų tėvų nupuolimą buvo suardyta 
pirmykščio gyvenimo harmonija ir prasidėjo 
dabartinis sunkus gyvenimas. Žmogus savyje 
jaučia kažkokį atitolimą nuo Dievo, bet kartu 
jaučia, kad be Dievo negali gyventi. Kartais 
žmogus mėgina pats save dievu laikyti, bet grei- 
tai ir skaudžiai pajunta, kaip tos išdidumo min- 
tys jį nubloškia į juodas tamsybes. 

Stabmeldžių pasaulyje užsiliko padavimų 
apie auksinius laikus žmonijos gyvenime, Iš pa- 
ties Dievo Apreiškimo sužinome, kad toki auk- 
siniai laikai žmonijos gyvenime tikrai buvo. Pir- 
mieji žmonės gyveno labai artimuose santykiuo- 
se su Dievu ir tas artimumas juos darė laimin- 
gus. Be to, pirmieji žmonės turėjo tobulą ir 
nemirtingą kūną, galingą protą ir valią. Jie, ir 
jokių mokslų nėję, visa žinojo, kiek tik žmogus 
gali žinoti. Tada žmonės turėjo žmogiškosios 
prigimties pilnumą. 

Dievas pirmiesiems žmonėms suteikė laisvą 
valią. Klusnumu pirmieji mūsų tėvai turėjo įro- 
dyti savo atsidavimą Dievui. Klusnumo vardan 
Dievas įsakė nuo vieno medžio nevalgyti vaisių. 
Kaip pirmieji tėvai būtų pasielgę, jeigu jų nie- 
kas nebūtų gundęs, nežinome. Pirmieji tėvai 
nusidėjusio angelo buvo gundomi ir to gundymo 
neišlaikė, 

Pirmieji žmonės, pasidavę išdidumui (Žr. 
Prad., 3, 1—5; Ekli. 10, 15; Rom, 5, 19) neklus- 
numu nusikalto Dievui. Tuo pirmuoju nusikal- 
timu prasidėjo žmonių išsiskyrimas su Dievu. 
Kai Dievas sutvėrė pirmuosius žmones, juose 
sutvėrė ir mus. Pirmųjų tėvų likimas — mūsų 
likimas (Rom. 5, 18). Tuo pirmuoju išsiskyri- 
mu su Dievu ir mes buvome nuo Dievo atplėšti. 

Kalbant apie tai, nereikia painioti dviejų da- 
lykų: pirmosios nuodėmės ir gimtosios nuodė- 
mės. Pirmoji nuodėmė žmonių gyvenime įvyko 
tik vieną kartą: tą nuodėmę padarė Ieva ir Ado- 
mas. Gimdami mes tą nuodėmę paveldime. Pa- 
veldimoji nuodėmė yra vadinama gimtąja nuo- 
dėme. 


2. Išsiskyrimo su Dievu pasekos 
Pirmoji nuodėmė žmonių gyvenime paliko 
daug skaudžių pasekų. Nupuolusio „Žmogaus 
prigimtis pasidarė sulaužyta ir serganti. Po pir- 


mosios nuodėmės darbas žmonėms pasidarė sun- 

kus, o darbo vaisiai menki. Darbo pareiga pir- 
miesiems žmonėms buvo įsakyta jau prieš nuo- 
dėmei įvykstant. Bet tada žmogaus kūnas ir 
protas tiek buvo stiprūs ir tobuli, kad darbas jų 
nevargino. 

Pirmieji žmonės buvo visų kitų žmonių tė- 
vai; pirmųjų tėvų turtas buvo visos žmonijos 
turtas; ko pirmieji tėvai neteko, visa žmonija 
neteko. Jei pirmieji tėvai savo turto nebūtų iš- 
eikvoję, visiems savo vaikams būtų palikę didelį 
palikimą; o dabar paliko skausmingus vargus ir 
mirtį: „per nuodėmę mirtis, ir taip mirtis perė- 
jo ant visų žmonių“. Nors, maži būdami, rodos, 
nieku nesame Dievui nusikaltę, o jau: „Štai aš 
pradėtas nusikaltimuose, ir nuodėmėse pradėjo 
mane mano motina“ (Ps, 50,7). 

Po gimtosios nuodėmės žmogus savo jėgo- 
mis jau negali nusipelnyti dangaus — dieviško- 
jo gyvenimo. Tai gali įvykti tik iš naujo tą die- 
višką gyvenimą žmoguje atstatant pašvenčia- 
mąja malone, 

Gimtoji nuodėmė — tai didelė tragedija 
žmonijos gyvenime. Jos paslapties nepajėgia- 
me tinkamai suprasti. Tiek težinome, kad tos 
baisios katastrofos padarinius ir mes patys 
skaudžiai pergyvename. 


Gimtosios nuodėmės pasekos kūno pažiūriu 2 
a. Prieš pirmąjį nusikaltimą visos“ žmogaus 
galios veikė tvarkingai. Įvykus nuodėmėi, neli- 

2 
me 


ko gražaus darnumo tarp aukštesnių ir žemes- 
nių žmogaus galių. 

b. Atsirado vargai, skausmai, ligos, mirtis. 
Jei nebūtų buvę nuodėmės, nebūtų buvę ir žmo 
gaus kūno mirties. 


Gimtosios nuodėmės pasėkos sielos pažiūriu 


a. Sielos pažiūriu didžiausias dalykas — ne- 
tekimas pašvenčiamosios malonės; netekimas 
teisės į dieviškąjį gyvenimą. 

b. Žmogaus valia susilpnėjo, stipriau pra- 
dėjo linkti į blogumą, piktumą, 

c. Žmogaus protas labai susilpnėjo. Dabar 
reikia padėti labai daug pastangų, kad protas 
galėtų bent kiek galingiau veikti. 

š5 
DIEVAŽMOGIS 


Nuodėmė iškasė neperžengiamą bedugnę 
tarp Dievo ir žmonių. Žmonės savomis jėgomis 
tos bedugnės negalėjo peržengti. Tai įvykdė 
naujas žmogus (Dievažmogis), Jėzus Kristus. 

Jėzus Kristus turi dvi prigimtis: dievišką ir 
žmogišką. Dieviškoji Jėzaus prigimtis yra am- 
žina. Kada dar nebuvo regimojo ir neregimojo 
pasaulio, antrasis Dievo asmuo jau buvo, Kai 
atėjo laikas žmoniją atpirkti, Šv. Dvasios veiki- 
mu antrasis Dievo asmuo Marijoje prisijungia 
žmogišką prigimtį. Kaip tai įvyko, mūsų pro- 
tas nepajėgia suprasti, dėl to šis įvykis yra va- 
dinamas įsikūnijimo paslaptimi. 

Jėzaus Kristaus asmuo yra dieviškas. Per 
įsikūnijimą Marijoje tas dieviškasis asmuo susi- 
jungia su žmogiška prigimtimi. Dvi prigimtis į 
vienybę sujungia vienas dieviškasis asmuo, 
Dieviškosios prigimties atžvilgiu Jėzaus Kris- 
taus asmuo yra amžinas, kaip amžinas yra ir 
Dievas. Pasidarydamas žmogum, savo dieviš- 

kosios prigimties nė kiek nepraranda: „Aš ir 
Tėvas esame vienas“ (Jono 10, 30). O žmogiš- 
koji prigimtis prie dieviškosios prigimties pri- 
sijungė tik tada, kai angelas Marijai apreiškė 
Dievo valią ir Marija sutiko, kad joje Dievo va- 
lia įvyktų. ž 

Jėzus Kristus yra tikras Dievas ir tikras 
žmogus, Ir Evangelijoje yra aprašinėjamas dve- 
jopas Kristaus gyvenimas. Ten matome, kaip 
Kristus daro daugybę stebuklų (apie tai jau kal- 
bėjome), pranašauja, atsikelia iš numirusių. 

Žmogišku požiūriu Kristus turi tokį pat kū- 
ną ir tokią pat sielą, kaip ir mes. Jis gimsta, 
auga, vaikščioja, valgo, miega, verkia, kenčia ir 
miršta. Sielos požiūriu tarp Jo ir mūsų yra tik 
vienas didelis skirtumas: mes nusidėjome, o Jo 
sielos jokia nuodėmė nepalietė. 

Kristuje ir dieviški ir žmogiški veiksmai pri- 
klauso tam pačiam asmeniui. Šiuo būdu Kris- 
tus galėjo Dievui atlyginti žmogiškosios prigim- 
ties požiūriu. P 

Kristų mes turime garbinti kaip Dievą. Ka- 
dangi Jame yra dvi prigimtys, tai turime gar- 
binti ir Jo dievišką ir žmogišką prigimtį. Ir vie- 
nai ir kitai prigimčiai teikiama garbė tenka tam 
pačiam asmeniui. 

6 
KRISTAUS MOTINA 


Per moters kaltę į pasaulį atėjo nuodėmė. Ta 
kaltininkė buvo Ieva. Per moterį pasauliui ir 
išganymas atėjo. Ta moteris buvo Kristaus — 
Išganytojo motina Marija, 

Vardu Marija (Mirjam), reiškiančiu Dievo 
mylimąją arba Dievo mylėtoją, žydų tautoje va- 
dinosi daugelis mergaičių. Ir Mozės sesuo tu- 
rėjo Marijos vardą. ė 

Marijos, Kristaus Motinos, tėvai buvo šv. 
Joakimas ir šv. Ona, Joakimas buvo kilęs iš 
karaliaus Dovido giminės, o Ona iš vyriausiojo 
kunigo Aarono giminės. Joakimas ir Ona buvo 
neturtingi žmonės, Trejų metų dukrelę atidavė 
auklėti į bendrabutį, esantį prie Jeruzalės baž- 
nyčios. Kai mergaitei jau suėjo keturiolika 
metų, buvo pasiųsta namo, kad ištekėtų už vyro, 
bet Marija vyriausiam kunigui pareiškė, kad ji 
esanti padariusi amžinos skaistybės įžadą. 
Aukštieji kunigai žinojo seną, neturtingą ir ne- 
vedusį Juozapą. Marija su šituo Juozapu ir buvo 

sužieduota. Kaip sužieduotinė, apsigyveno Na- 
zareto miestely pas savo sužieduotinį. Juozapo 
namuose atlikdavo visą namų ruošos darbą. 

Taip Marijai pas Juozapą begyvenant, ap- 
sireiškė Angelas Gabrielis, ir Šv. Dvasios veiki- 
mu joje buvo pradėtas Jėzus Kristus. 


1. Marija — Dievo Motina 


Kristaus asmuo savyje turi dvi prigimtis: 
dievišką ir žmogišką. Žmogiškos prigimties pri- 
sijungimas prie dieviškos prigimties įvyko per 
įsikūnijimą Marijoje. 

Marija Kristaus atžvilgiu atliko visas moti- 
nos pareigas; ji tai darė ne tik Kristaus žmogiš- 
kosios prigimties, bet ir Jo asmens atžvilgiu. 
Todėl ją visai teisingai vadiname istorinio Kris- 
taus - Dievo Motina, 

+ Marija yra ir mūsų motina. Būdama Kris- 
taus fizinio kūno motina, yra ir Kristaus misti- 
nio kūno motina. Mes esame to Kristaus misti- 
nio kūno nariai. 


2. Marija - Mergaitė 


Jau pranašų buvo pranašaujama, kad Mesi- 
jo motina bus mergaitė: „Štai mergaitė pradės 
ir pagimdys sūnų, ir jis bus vadinamas vardu 
Emanuelis (Mesijas)“ (Izaijo T, 14). 

Šv. Juozapas buvo tik Marijos sužieduotinis. 
Kadangi juodu abudu buvo pasižadėję skaisčiai 

gyventi, tai Juozapas, patyręs, kad Marija yra 
nėščia, norėjo slapta ją apleisti. Ir tik tada, 
kai ypatingu Dievo įsikišimu buvo įspėtas, pasi- 
lieka ir toliau gyventi su Marija. 


8. Marija yra be nuodėmės 

Visi žmonės reikalingi atpirkimo. Marijai 
Kristaus įvykdytas atpirkimas buvo pritaikytas 
iš anksto; ji apsaugojama nuo gimtosios nuodė- 
mės. Marijos gimtoji nuodėmė visai nepalietė. 

Kai kas kelia klausimą: ar galimas daiktas, 
kad Marija galėtų būti laisva nuo gimtosios 
nuodėmės? Atsakome, kad galimas. Jeigu Die- 
vas galėjo sutverti pirmuosius žmones be nuo- 
dėmės, — galėjo vienam žmogui nuodėminguo- 
siuose padaryti išimtį, jam iš anksto pritaiky- 
damas Kristaus įvyksiantį atpirkimą, 

Pasilikimas mirtyje yra nuodėmės alga. Ka- 
dangi Marija buvo be nuodėmės, — jai nebuvo 
taikomos ir nuodėmės pasekmės. Marija tuoj 
po mirties buvo prikelta iš numirusių ir su kūnu 
paimta į dangų. 


4. Marijos gerbimas 


Katalikų religijoje yra dvejopas kultas: Die- 
vo garbinimas ir šventųjų gerbimas. Dieviško- 
sios garbės teikimas kūriniams būtų stabmel- 
dybė. Bet dėl Dievo reikia gerbti ir visa tai, 
kas Dievui artima, kas Jo mylima. 

Marija dėl savo dieviškosios motinystės yra 
gerbiama labiau už visus kūrinius. Niekas iš 
kūrinių taip artimai negyveno su Dievybe, kaip 
Marija. Niekas ir dabar iš kūrinių su Dievybė 
taip artimai negyvena, kaip Marija. Iš to arti- 
mumo kyla ir ypatinga pagarba. 

Praktiškame katalikų gyvenime Marijos ger- 
bimas užima ypatingą vietą: Marijos pagarbai 
yra įvesta daugybė švenčių, pristeigta vienuo- 
lynų, kongregacijų, sodalicijų ir brolijų, vi- 
sokių pamaldumo praktikų ir t. t. Poetai, mu- 
zikai, tapytojai, skulptoriai ir architektai Ma- 
rijos pagarbai yra sukūrę daug vertingų kūri- 
nių. Ir mūsų Maironio „Marija, Marija“ skam- 
ba visose lietuvių katalikų lūpose. 

Marija yra laikoma krikščioniškojo tobulu- 
mo pavyzdžiu ir idealu. 

š7 
KRISTUS ATPIRKĖJAS 


Pirmieji mūsų tėvai atstovavo visai žmoni- 
jai. Noru save išaukštinti, jie žmogiškąją pri- 
gimtį nuo Dievo atplėšė, atitolino. Per pirmųjų 
žmonių nuodėmę nutrūko pašvenčiamosios ma- 
lonės ryšiai tarp Dievo ir žmonių. Dieviškosios 
ir žmogiškosios prigimties susijungimas įvyko 
Kristaus asmenyje. Per Kristaus asmenį ir visa 
žmonija gali susijungti su Dievu, 

Kiekvieno žmogaus sieloje glūdi troškimas 
išsivaduoti iš kalčių, išsivaduoti iš kančių. Vi- 
sose tautose, visų tautų religijose randame vie- 
nokia ar kitokia forma pasireiškiantį norą išsi- 
vaduoti iš blogumų. Žemo lygmens religijose 
tai buvo suprantama fizinėje srityje: išsiva- 
duoti iš ligų, skausmų, neturto, bado, katastro- 
fų ir p. Dievo apreikštoje religijoje tai supran- 
tama kaip išsivadavimas iš moralinių blogumų, 
gelbstint sielą ir kūną amžinam pomirtiniam 
laimingam gyvenimui. Stabmeldiškose religijo- 
se, kuriose sugedo Dievo sąvoka, gerokai ap- 

gedo ir pati atpirkimo idėja. Kaip žemiškai 
stabmeldžių buvo suprantami dievai, taip žemiš- 
kai buvo suprantama ir pati atpirkimo idėja. 

Nusidėdami žmonės neteko Dievo malonės 
ir teisės į dieviškąjį gyvenimą. Tarp Dievo ir 
žmonių nutrūko malonės kontaktas; atsirado 
tam tikra nepereinama bedugnė. Kūriniai be 
kuriamosios galios šios bedugnės visai negalėjo 
peržengti. Reikėjo asmens, turinčio kuriamąją 
galią, kuris galėtų per šią bedugnę peržengti, 
žmonėse atkurti sunaikintą malonę ir žmonių 
vardu Dievui atitaisyti padarytą įžeidimą. Rei- 
kėjo Dievui atlyginti už įžeidimą ir Žmonėms 
grąžinti prarastą malonę. Tai atliko Dievas - 
Žmogus Jėzus Kristus. Šis darbas yra vadina- 
mas atpirkimo paslaptimi. 


1. Nekaltas atlygina už kaltuosius 


Jau pranašas Izaijas kalba apie Teisųjį, ku- 
ris aukosis už nuodėminguosius žmones (Izaijo 
53, 10-12). 

Kristus yra naujos žmonijos galva. Pasi- 
darydami to naujojo organizmo nariai, galime 
išsigelbėti. Kristaus nuopelnai tada pasidaro 
mūsų nuopelnai, 

Kai kas nors yra įžeidžiama, už įžeidimą gali 
atlyginti pats įžeidėjas, arba jo vardu kitas as- 
muo. Kai vaikas ką nors įžeidžia, dažnai už 
vaiką atsiprašo tėvai. Kai žmonės įžeidė Dievą, 

reikėjo, kad arba jie patys savo Kūrėją atsipra- 
šytų, arba kad kas nors kitas už juos tai pada- 
rytų. Patys žmonės šio veiksmo padaryti ne- 
pajėgė, nes nuodėmė buvo užkirtusi kelią į Die- 
vą. Už nusikaltusius žmones atsiprašymą įvyk- 
dė nekaltas Dievo Sūnus, Jėzus Kristus, 

Kristus mus atperka mirtimi: „Kristus nu- 
mirė už mūsų nuodėmes“ (1 Kor. 15,3). „Nes 
visi nusidėjo ir stokoja Dievo garbės; jie nutei- 
sinami be nuopelnų jo malone, atperkami Jė- 
zaus Kristaus; jį Dievas paskyrė būti permal- 
davimo auka tikėjimu į jo kraują, kad parodytų 
savo teisybę atleidimu anksčiau Dievo kantru- 
mo metu padarytųjų nuodėmių“ (Rom. 3, 23- 
25). „Kraujas Kristaus, kurs per šventąją 
Dvasią aukojo pats save nesuteptą Dievui, ap- 
valys mūsų sąžinę nuo mirusių darbų, kad mes 
tarnautumėm gyvajam Dievui. Kristus buvo 
paaukotas vieną kartą daugelio nuodėmėms at- 
imti“ (Žyd. 9, 14, 28). 


2. Atpirkimo visuotinumas 


Visi žmonės yra kilę iš pirmųjų tėvų ir pa- 
veldėję gimtąją nuodėmę, todėl visi reikalingi 
atpirkimo. Išimtį čia sudaro tik Jėzus Kristus 
ir Jo dieviškoji Motina. 

Kristus atpirko visus žmones: „Kaip per 
vieno nuodėmę pasmerkimas atėjo visiems žmo- 
nėms, taip ir vieno teisumu gyvenimo nuteisini- 

mas ateina visiems žmonės“ (Rom. 5, 18). „Jis 
yra permaldavimas už mūsų nuodėmes: ne tik- 
tai už mūsų, bet taip pat ir už viso pasaulio“ 
(1 Jono 2, 2). 

Kristus atlygino už visas žmonių nuodėmes: 
„Jis, atnašavęs savo kūno dienose su didžiu 
skausmu ir ašaromis prašymus ir maldavimus 
tam, kurs galėjo išgelbėti jį nuo mirties, buvo 
išklausytas dėl savo pagarbos. Ir nors buvo 
Dievo Sūnus, jis išmoko klusnumo iš to, ką ken- 
tėjo, ir pakeltas į aukščiausį tobulumo laipsnį, 
pasidarė visiems, kurie jo klauso, amžinojo iš- 
ganymo priežastis“ (Žyd. 5, 7-9). „Kaip per 
žmogų atėjo mirtis, taip per žmogų ir mirusiųjų 
prisikėlimas. Ir kaip Adome visi miršta, taip 
ir Kristuje visi bus atgaivinti“ (1 Kor. 15, 
21-22). 

Bet kiekvienas žmogus savo noru atskirai 
sau tą Kristaus atlyginimą turi pritaikinti. Jei- 
gu kas Kristaus atpirkimu nepasinaudos, pats 
bus kaltas ir pats save labai skaudžiai nu- 
skriaus. 

Sakramentai yra priemonės, kuriomis žmo- 
gus pats save gali atpirkti. 

s8 


KRISTUS TIKINČIŲJŲ VYRIAUSIAS KUNI- 
GAS, PRANAŠAS IR VALDOVAS 


Kad žmonės galėtų būti išganyti, reikalingi 
trys dalykai: 1. Malonė, per kurią žmogus pa- 
sidaro dieviškojo gyvenimo dalininkas, 2. Moks- 
las, kuris žmogų išlaiko tikėjime ir apsaugoja 
nuo klaidų ir 3. Drausmė, kuri žmogų sulaiko 
nuo blogo ir paskatina į gerą. Šie visi trys da- 
lykai susikoncentruoja Kristuje: Jo kunigiško- 
je ir pranašiškoje galioje ir Jo karališkoje val- 
džioje. 


1. Kristus kunigas 


Senojo Testamento laikais aukoms aukoti 
buvo skiriami kunigai. Be kunigų negalėjo būti 
daromos jokios aukos. 

Kunigas yra tarpininkas tarp Dievo ir žmo- 
nių: žmonių vardu Dievui aukas aukoja, Dievą 

atsiprašo už žmonių nuodėmes ir iš Dievo iš- 
prašo žmonėms reikalingų malonių. 

Šv. Povilas Kristų laiko kunigu. Jo nuo- 
mone, kunigas turi būti paties Dievo pašauktas 
ir galėti žmones užtarti pas Dievą: „Nes kiek- 
vienas... kunigas, paimtas iš žmonių, yra įstaty- 
tas žmonėms, tuose dalykuose, kurie liečia Die- 
vą, kad aukotų dovanas ir aukas už nuodėmes, 
kaip tas, kurs gali pasigailėti nežinančiųjų ir 
klystančiųjų, nes ir jis pats yra apsiaustas silp- 
nybėmis; ir todėl jis turi, kaip už žmones, taip 
ir pats už save aukoti aukas už nuodėmes“. 
(Žyd. 5, 1-4). Todėl Kristus, kad galėtų kuni- 
giškas apeigas atlikti, visame turėjo pasidaryti 
panašus į žmones (Žyd. 2, 17), išskiriant nuo- 
dėmę (Žyd. 4, 14). 

Kunigas ir tarpininkas Kristus yra kaip Die- 
vas - Žmogus, todėl Kristaus kunigystės pradžia 
reikia skaityti Jo įsikūnijimą. Tik po įsikūniji- 
mo Kristus galėjo Dievui atstovauti žmones ir 
teikti malones Dievo vardu. 

Įsikūnijime pradėtoji kunigystė atbaigiama 
kryžiaus aukoje, kur „jis tai padarė... aukoda- 
mas pats save“ (Žyd. 7, 27). Šia auka Kristus 
įvykdo amžiną žmonių atpirkimą (Žyd. 9, 12). 
Kristaus auka, įvykdyta mirštant ant kryžiaus, 
yra kunigiškas veiksmas. Danguje ši auka 
gauna pilną atbaigimą. Dabar Kristus, danguje 
būdamas kaip kunigas, mus visada gali užtarti 
pas Dievą (Žyd. T, 25). 

Jėzus Kristus, danguje būdamas, žmones 
nuolat pas Dievą užtaria ir žmonių aukas Die- 
vui aukoja. Vienybėje su Kristum gyvenan- 
tiems žmonėms perteikia Dievo malones (Kolos, 
1, 19-20). 

Auka yra kiekvieno kunigo specifinis požy- 
mis: „Nes kiekvienas... kunigas yra įstatomas 
atnašauti dovanas ir aukas“ (Žyd. 8, 3). Kris- 
tus aukoja savo kraują (Žyd. 9, 14). 

Kalvarijos aukoje Kristus yra kartu kuni- 
gas ir auka: „Jis tai padarė vieną kartą, auko- 
damas pats save“ (Žyd. T, 27), „Kristus mus 
mylėjo ir pats save davė už mus Dievui atnašą 
ir auką“ (Efez. 5, 2). Tą auką įvykdė per mirtį. 
Taip darė dėl to, kad čia vykdomas Naujasis 
Testamentas: „Nes kur yra testamentas, reikia, 
kad tarpininkautų testamentą darančiojo mir- 
tis. Nes testamentas įgyja galios mirtimi; ki- 
taip jis neturi galios, iki tebėra gyvas, kurs da- 
rė testamentą“ (Žyd, 9, 16-17). Kristus mirė, 
kad mes paveldėtume amžinąją tėvonystę (Žyd. 
9, 15). 

Kristaus kunigiškosios aukos tikslas — 
žmonių sąžinės apvalymas nuo nuodėmių: 
„Kristus buvo paaukotas vieną kartą daugelio 
nuodėmėms atimti“ (Žyd. 9, 28). „Nes jis vie- 
na auka padarė pašventinamuosius tobulus per 
amžius“ (Žyd. 10, 14). „Savo krauju įėjo vieną 
kartą už visus į šventyklą, radęs amžiną atpir- 
kimą“ (Žyd. 9, 12). 

2. Kristus pranašas 


Pranašas yra ne tik tas asmuo, kuris pasako 
būsimus įvykius, bet ir tas, kuris Dievo siųstas 
žmonėms pranešti Jo valios. Jei kalbėsime apie 
Kristų, tai ir Jį teks tokiu pranašu laikyti. Kris- 
tus yra pasakęs apie daugelį būsimų įvykių, bet 
dar daugiau žmonėms yra pareiškęs Dievo 
valią. 

Jau Sename Testamente Dievas kalba Mozei: 
„Aš jiems pažadinsiu iš jų brolių tarpo pranašą, 
panašų į tave, ir įdėsiu savo žodžius į jo burną, 
ir jis kalbės visa, ką jam būsiu įsakęs“ (Atk. 
18, 18), Šv. Petras tuos žodžius pritaiko Kris- 
tui: „Jau Mozė pasakė: Viešpats, jūsų Dievas, 
pažadins jums pranašą iš jų brolių tarpo, kaip 
mane. Jo jūs turite klausyti visuose dalykuose, 
ką tik jis jums kalbės“ (Apd. 3, 22). 

Žmonių minios, kurios matė Kristų veikiant 
ir girdėjo Jį kalbant, sakė: „Tai Jėzus, prana- 
šas iš Nazareto Galiliejoje“ (Mato 21, 11). 

Kaip jau žinome, Kristaus asmenyje buvo 
susijungusios dvi prigimtys: dieviška ir žmo- 
giška. Kristui, kaip Dievui, ateitis žinojimo 
netrukdė. Kristus, kaip Dievas, visą ateitį Ži- 
nojo ir ją galėjo pasakyti žmonėms. Kaip jau 
žinome, Kristus ir pranašavo; buvo pranašas. 
Kristus savyje turėjo dievišką išmintį, dieviš- 
kas žinias. Tų žinių Kristus pranešė ir žmo- 
nėms; ir šiuo atžvilgiu Kristus pranašavo. 

8. Kristus Karalius - Valdovas 


Kristus yra aukščiausias žmonijos Valdovas. 
Tokia Kristaus, kaip Dievo ir Žmonijos Atpir- 
kėjo, padėtis yra visos žmonijos atžvilgiu. Tie, 
kurie Kristaus mokslo neišpažįsta, tik nesąmo- 
ningai gali pasiduoti Kristaus valdžiai (išpažin- 
dami vienokį ar kitokį tikėjimą ir laikydamies 
įgimtosios doros dėsnių), o tie, kurie išpažįsta 
Kristaus mokslą, tai daro sąmoningai. 


Kristaus valdžią šioje žemėje reikia suprasti 
ne žemiška prasme. Kristaus karalystė reiš- 
kiasi žemėje, bet ne žemiškuose dalykuose (ti- 
kėjimo išpažinime ir dorame gyvenime), Že- 
miški dalykai į Kristaus karalystės sritį įeina 
tik netiesioginiu būdu. 

Kad Kristus galėtų žmones vesti į išgany- 
mą, turi juos ne tik mokyti, bet ir valdyti. O 
valdymui priklauso trys dalykai: įstatymai, 
teismas ir vykdomoji valdžia. Kristaus paskelb- 
toje Evangelijoje randame paskelbtus Jo kara- 
lystės įstatymus; Kristaus pasakymu, už tų 
įstatymų nesilaikymą žmonės būsią baudžiami: 
„Iš tikrųjų, iš tikrųjų, sakau jums, kas klauso 
mano žodžio ir tiki tam, kurs yra mane siuntęs, 
tas turi amžinąjį gyvenimą ir neeina į teismą“ 
(Jono 5, 24). „Tėvas nieko neteisia, bet visą 
teismą pavedė Sūnui“ (Jono 5, 22). Drausmės 
palaikymui ir valdžios vykdymui Kristus įkūrė 

Bažnyčią, kurios vyriausiuoju Valdovu pasilie- 
ka Jis Pats. 

Jau angelas Marijai apreiškė: „Štai pradėsi 
įsčioje ir pagimdysi sūnų ir praminsi jį vardu 
Jėzus. Jis bus didis ir bus vadinamas Aukščiau- 
siojo Sūnumi. Viešpats Dievas duos jam jo 
tėvo Dovydo sostą: jis karaliaus Jokūbo na- 
muose per amžius, ir jo karaliavimui nebus 
galo“ (Luko 1, 31-33). Ir pats Kristus, klau- 
siamas, atsako: „Tuomet Pilotas jam tarė: Tai 
tu esi karalius? Jėzus atsakė: Tu pats sakai, 
aš esu karalius“ (Jono 18, 37). 

Per ilgus amžius krikščionių pasaulyje litur- 
ginių metų centrą sudarė Kalėdų ir Velykų 
šventės. . Šitos šventės tikintiesiems primena 
dvi dideles tiesas iš religinio gyvenimo: žmoni- 
jos vilčių išsipildymą prakartėje ir žmonijos at- 
pirkimą ant kryžiaus medžio. Tai du įvykiai, 
kurie vairuoja visą krikščioniškąjį gyvenimą. 
O pačios šventės bažnyčioje prasideda ir šei- 
moje baigiasi. Per tas šventes viešasis gyveni- 
mas sustoja ir vyksta tik privatus šeimyninis 
gyvenimas. 

Kristaus paskelbtosios religijos išpažinimas 
turi reikštis ne tik bažnyčioje ir šeimoje, bet jis 
turi reikštis ir visuotiniame gyvenime. Kris- 
taus mokslas turi apimti visas gyvenimo sritis. 
Katalikų Bažnyčios liturgikoje iki 1925 metų 
trūko šventės, kuri pavaizduotų tą viešąjį gy- 
venimą; trūko šventės, kuri tikintiesiems pri- 

mintų jų viešąsias religines pareigas. Dabar 
tokią šventę jau turime. Tai Kristaus Kara- 
liaus šventė. Ją 1925 metais įvedė popiežius 
Pijus XI. 

Kristaus Karaliaus, aukščiausiojo žmonijos 
Valdovo, turi būti paisoma visokeriopame gy- 
venime. 

Tie asmens, kurie valdo tautas ir valstybes, 
visada turi atsiminti, kad už juos yra dar aukš- 
tesnis Valdovas — Karalius Kristus ir kad žmo- 
nių valdyme reikia laikytis Kristaus karalystės 
įstatymų.  Žemiškose karalystėse turi viešpa- 
tauti Kristaus dvasia. 

Kristaus paskelbtieji įstatymai turi būti už- 
laikomi ir šeimų gyvenime. Visiems šeimos na- 
riams, tėvams ir vaikams, yra privalomi Kris- 
taus Evangelijos nuostatai, 

Ir kiekvienas atskiras žmogus turi jaustis 
esąs Kristaus karalystės narys. Ir proto, ir šir- 
dies gyvenime žmogus turi jaustis atsakingas 
už laikymąsi ar nesilaikymą Evangelijos įsta- 
tymų. 

Visi tie žmonės, kurie save laiko krikščioni- 
mis, turi suprasti ir jausti, kad Kristus yra vi- 
sokeriopo žmogaus gyvenimo centras. 

KRISTUS ATPIRKTO ŽMOGAUS SIELOJE 
DIEVO MALONĖ 


Pašvenčiamąja Dievo malone Lao Kristus 
apsigyvena žmogaus sieloje. 

Dievo malonė skirstoma į pašvenčiamąją ir 
padedamąją. 


1. Pašvenčiamoji malonė 


Žmogus Dievo buvo skirtas ne tik gamti- 
niam, bet ir antgamtiniam — dieviškam gyve- 
nimui, Pirmieji tėvai šitą teisę turėjo perduoti 
ir visiems savo palikuonims. Tačiau pirmieji 
tėvai nusikalto, ir visa žmonija neteko teisės į 
dievišką gyvenimą. Aukščiausias dabartinio 
žmogaus tikslas — tas teises sau vėl sugrąžinti 
(2 Petro 1,4). Bet gamtinėmis jėgomis žmogus 
to padaryti negali. Kristus žmoniją atperka ir 
per atpirkimą tą teisę jai vėl grąžina. Žmogaus 
atpirkimas — tai iš naujo jame kūrimas dieviš- 
ko gyvenimo. To naujo (dieviško) gyvenimo 

atsiradimas žmogaus sieloje yra vadinamas pa- 
švenčiamąja malone, Tuo būdu žmogus pašven- 
čiamas Dievui; tuo būdu pats Dievas žmoguje 
apsigyvena; žmogus pasidaro Dievo bažnyčia. 
Per pašvenčiamąją malonę žmogus tarsi sudie- 
vinamas; žmogui suteikiama dieviškosios pri- 
gimties dalelė. 

Pašvenčiamoji malonė — tai antgamtinė 
Dievo malonė, per kurią nusidėjęs žmogus pa- 
daromas šventas, padaromas dieviškojo — am- 
žinojo gyvenimo dalininkas, Tai žinodami, ga- 
lime suprasti šv. Augustino žodžius: „Deus fac- 
tus est homo, ut homo fieret Deus — Dievas 
tapo žmogum, kad žmogus pasidarytų Dievu“, 

Kai į žmogaus sielą ateina pašvenčiamoji 
malonė, sunaikina sunkią nuodėmę. Ir priešin- 
gai. Kai į sielą įeina sunki nuodėmė, pašven- 
čiamoji malonė iš žmogaus pasitraukia. Malonė 
ir nuodėmė santykiauja kaip gyvenimas ir mir- 
tis, šviesa ir tamsa. Ateina šviesa ir sunaikina 
tamsybę. 

Kai žmogus savyje turi pašvenčiamąją ma- 
loną, tai ne tik jis pats pasidaro amžinojo gyve- 
nimo dalininkas, bet ir jo darbai pasidaro ne- 
mirtingi (nenykstą), pasidaro jo amžinam £y- 
venimui nuopelningi. „Pasilikite manyje ir aš 
jumyse. Kaip vynmedžio šakelė negali nešti 
vaisiaus pati savaime, jei nepasilieka vynmedy- 
je, taip ir jūs, jei nepasiliksite manyje. Aš 
vynmedis, jūs vynmedžio šakelės, Kas pasilieka 

manyje ir aš jame, tas neša daug vaisiaus, nes 
be manęs jūs nieko negalite padaryti. Jei kas 
nepasiliktų manyje, bus laukan išmestas, kaip 
šakelė, ir sudžius, ją surinks, įmes į ugnį, ir ji 
sudegs“ (Jono 15, 4—6). 

Bažnyčios Tėvai sielą su pašvenčiamąja ma- 
lone lygina su įkaitinta geležimi. Ugnyje gele- 
žis pavirsta į ugnį. nenustodama buvusi geležim. 
Panašiai per pašvenčiamąją malonę žmogaus 
siela sudievinama, bet nenustoja buvusi žmo- 
gaus siela. 

Į dangų eis tik tie žmonės, kurie turi pašven- 
čiamąją maloną. Be pašvenčiamosios malonės 
į dangų niekas nejeis. 


2. Padedamoji malonė 


Tai tam tikra Dievo pagelba, kuri sustiprina 
dorines žmogaus jėgas ir padeda ištverti išga- 
ningame gyvenimo kelyje. Ši malonė veikia 
žmogaus protą ir valią. 

Žmogaus gyvenimui ir ši malonė būtinai rei- 
kalinga. Be šios malonės žmogaus jėgos per 
silpnos savy išlaikyti pašvenčiamąją malonę; 
žmogaus jėgos yra per silpnos pasipriešinti nuo- 
dėmei. 

Dievo malonės žmogus gali įsigyti per sakra- 
mentus, maldą ir sakramentalijas, 


S 10 
KRISTUS EUCHARISTIJOJE 


„Ir štai, aš esu su jumis visas dienas, 
iki pasaulio pabaigai“ (Mato 28, 20). 


Jėzus Kristus žmones labai mylėjo ir norėjo 
su jais visada pasilikti. Prieš devyniolika šimt- 
mečių Jis tarp žmonių gyveno kaip žmogus, o 
dabar pasilieka vyno ir duonos pavidaluose, Eu- 
charistijoje yra tas pat Kristus, koks Jis dabar 
yra danguje, 

Ar tikrai Kristus yra Eucharistijoje? Šios 
tiesos tikrumą remiame Kristaus žodžiais. Kris- 
tus yra toks asmuo, Kuriuo mes turime tikėti, 
Po to, kai stebuklingu būdu padaugino duoną, 
tuo parodydamas savo dievišką galybę, Kristus 
pažada: „Darbuokitės ne dėl žūnančio valgio, 
bet dėl pasiliekančio amžinajam gyvenimui, ku- 
rio jums duos žmogaus Sūnus“ (Jono 6,27). 
Žydai tokios duonos prašo, 0 Jėzus: „Aš gyve- 
nimo duona. Kas valgys tos duonos, bus gyvas 
per amžius; o duona, kurios aš duosiu, yra mano 

kūnas dėl pasaulio gyvybės“ (Jono 6, 48-52). 
Žydai savo tarpe pradėjo ginčytis, kaip Kristus 
galįs duoti valgyti savo kūną, o Kristus dar 
kartą pakartoja: „Iš tikrųjų, iš tikrųjų, sakau 
jums, jei nevalgysite žmogaus Sūnaus kūno ir 
negersite jo kraujo, neturėsite savyje gyvenimo. 
Nes mano kūnas tikrai yra valgis, ir mano krau- 
jas tikrai yra gėrimas“ (Jono 6, 48. 52). Per 
paskutinę Vakarienę Kristus tai įvykdė: „Jiems 
valgant vakarienę, Jėzus ėmė duoną, palaimino 
ją ir laužė, davė savo mokytiniams ir tarė: 
Imkite ir valgykite, tai yra mano kūnas. Jis 
ėmė ir taurę, dėkojo ir jiems davė, sakydamas: 
Gerkite iš jos visi, nes tai yra mano kraujas 
naujosios sandoros, kurs bus išlietas už daugelį 
nuodėmėms atleisti“ (Mato 26, 26—27). 

Taip Kristaus mintį suprato ir apaštalai. 
Apaštalas Povilas, mokyčiausias iš visų apaš- 
talų, apie Eucharistiją rašo: „Taigi, kas nors 
valgo tą duoną ir geria Viešpaties taurę never- 
tai, tas bus kaltas Viešpaties kūnu ir krauju“ 
(1 Kor. 11, 27). „Argi palaiminimo taurė, ku- 
rią laiminame, nėra dalyvavimas Kristaus krau- 
juje? ir ar duona, kurią laužiame, nėra dalyva- 
vimas Viešpaties kūne?“ (1 Kor. 10, 16). 

Pirmą kartą duoną ir vyną savo kūnu ir 
krauju pavertė Kristus paskutinės Vakarienės 
metu. Taip daryti Kristus įgaliojo apaštalus ir 
jų ipėdinius. Dabar duonos ir vyno paverti- 
mas Kristaus kūnu ir krauju įvyksta Mišių 

metu. Per Mišias duona ir vynas nustoja buvę 
duona ir vynu, o virsta Kristaus kūnu ir krauju. 
Šis įvykis yra vadinamas transsubstanciacija 
arba peresybinimu. Po šio įvykio lieka tik duo- 
nos ir vyno pavidalai, o substancija jau ne duo- 
nos ir vyno substancija, bet Kristaus kūno ir 
kraujo substancija. 


1. Kaip Kristus Eucharistijoje atsiranda 


Jėzus Kristus, įsteigęs Eucharistijos sakra- 
mentą, apaštalams įsakė: „Tai darykite mano 
atminimui“ (Luko 22, 19), Apaštalai gavo įga- 
liojimą su duona ir vynu daryti tai, ką Kristus 
darė. Apaštalai tą galią perdavė vyskupams ir 
kunigams. Dabar vyskupai ir kunigai per šv. 
Mišias duoną ir vyną, paverčia Kristaus kūnu ir 
krauju. 


2. Kaip Kristus Eucharistijoje būva. 


Eucharistijoje yra toks Kristus, koks Jis 
dabar yra danguje. O danguje dabar Kristus 
yra kartu su kūnu ir krauju; sų žmogiškumu ir 
dieviškumu, 


Tas pat Kristus yra vyno pavidale ir tas 
pat duonos pavidale, Klaidinga būtų manyti, 
kad duonos pavidale turėtų būti tik Kristaus 
kūnas, o vyno pavidale tik kraujas. 

Duonos pavidalą dalijant į daleles ar vyno 
pavidalą pilstant į keletą indų, kiekvienoje da- 
lelėje pasilieka visas ir tas pats Kristus, 

Viso pasaulio visose bažnyčiose ir kiekvieno- 
je ostijoje yra vienas ir tas pats Kristus. Vietos 
ir dalių skirtumai yra tik iš atžvilgio į žmogų. 
Kristaus atžvilgiu vietos atstumai nieko ne- 
reiškia, 

Kristus Eucharistijoje pasilieka tol, kol duo- 
na ir vynas nenustoja savo pavidalų. Duonai ir 
vynui nustojus savo pavidalų, Kristus nuostoja 
toje vietoje buvęs. 


3. Eucharistijos garbinimas 


Eucharistijoje Kristus yra su savo dieviška 
ir žmogiška prigimtimi. Dėl to Eucharistijai 
yra teikiama dieviška pagarba: prieš Eucharis- 
tiją — ŠŠ. Sakramentą klaupiamasi, Jis pro- 
cesijoje iškilmingai nešamas, Jo garbei ruošiami 
kongresai. Kas garbina Eucharistiją — ŠŠ. 
Sakramentą, garbina patį Dievą. 

Žmonės, norėdami Kristų pagarbinti, užeina 
į bažnyčią, sukalba „Garbinkime Švenčiausiąjį 
Sakramentą“ ir padėkoja už įvairias gautas 
malones. 


4. Eucharistijos priėmimas 
Eucharistija pirmoje eilėje įsteigta sielos 
maistui. Štai paties Kristaus žodžiai: „Imkite 

ir valgykite, tai yra mano kūnas“ (Mato 26, 26). 
„Mano kūnas tikrai yra valgis, ir mano kraujas 
tikrai yra gėrimas“ (Jono 6, 56), 

Įsižiūrėję į pirmųjų krikščionių gyvenimą, 
matome, kad Eucharistija buvo garbinama ją 
valgant ir tik kiek vėliau jau būdavo paliekama 
ir po šv. Mišių aukos. 

Kristus nėra griežtai nurodęs, ar Komuniją 
reikia priimti vienu, ar dviem pavidalais. Bet 
vėliau, dėl patogumo, palikta tik vieno pavidalo. 
Kad duonos ir vyno pavidaluose yra tas pat 
Kristus, tad ar bus priimama duonos ar vyno 
pavidaluose, bus priimamas tas pats Kristus. 
Kad duonos pavidale Komuniją patogiau žmo- 
nėms dalinti, tad dabar ir palikta tik duonos 
pavidale. 


' 


3. Duona iš dangaus — eucharistinė puota 


Kristus norėjo, kad žmonės dalyvautų eu- 
charistinėje puotoje. O paties Kristaus ir apaš- 
talų priminimu, toje puotoje dalyvaujant, reikia 
tinkamai pasirengusiam būti. Patsai pasirengi- 
mas liečia žmogaus sielą ir kūną. 

Sielos atžvilgiu: reikia turėti gerą intenciją 
ir būti be sunkių nuodėmių. Kas Komuniją pri- 
ima turėdamas sunkią nuodėmę — padaro dar 
naują nuodėmę, šventvagyste vadinamą. Leng- 
vos nuodėmės nėra kliūtis Komunijai priimti. 
Jeigu kas už lengvas nuodėmes gailisi ir priima 

Komuniją, jam Komunija lengvas nuodėmes 
atleidžia. 

Prieš Komuniją priimant, savo dvasioje rei- 
kia susitelkti, pasimelsti, gerą intenciją pada- 
ryti. Komuniją priėmus, taip pat reikia 10—15 
minučių melstis. 

Kūno atžvilgiu: nuo 12 val. nakties reikia 
būti nieko nevalgiusiam ir negėrusiam.  Burną 
išplauti galima, tik reikia vandens nenuryti. 
Einant Komunijos, taip pat reikia būti padoriai 
apsirengusiam. Ligoniai, mirties pavojuje, Ko- 
muniją gali imti ir pavalgę. 


6. Eucharistijos teikiamos malonės 


Eucharistija maitina ir stiprina dvasinį gy- 
venimą, jungia sų Kristum; daugina pašvenčia- 
mąją malonę, silpnina blogus palinkimus ir už- 
tikrina amžinąjį gyvenimą. 

Krikščioniškasis gyvenimas, tai gyvenimas 
Kristuje. Eucharistija mūsų sieloms atneša 
labai didelę naudą, mus jungdama su Jėzum 
Kristum: „Kas valgo mano kūną ir geria mano 
kraują, tas pasilieka manyje ir aš jame“ (Jono 
6, 57). Eucharistija atleidžia lengvas nuodė- 
mes, jei už jas gailimasi. Eucharistija stiprina 
antgamtinį gyvenimą; žmones jungia vienus su 
kitais ir rengia amžinam gyvenimui: „Kas val- 
go mano kūną ir geria mano kraują, tas turės 
amžinąjį gyvenimą, ir aš prikelsiu jį paskutinę 
dieną“ (Jono 6, 55). 

7. Eucharistijos reikalingumas 


Eucharistija mums ne tik naudinga, bet ir 
reikalinga: „Iš tikrųjų, iš tikrųjų, sakau jums, 
jei nevalgysite žmogaus Sūnaus kūno ir neger- 
site jo kraujo, neturėsite savyje gyvenimo“ 
(Jono 6, 54). Žmogus į dangų įeis tik gyvenda- 
mas vienybėje su Kristum, tik savyje išsaugo- 
damas pašvenčiamąją malonę. Nors per Krikš- 
tą ir atgailą žmogus pašvenčiamąją malonę ir 
gauna, bet žmogiškos jėgos per silpnos tą pa- 
švenčiamąją malonę išlaikyti, Eucharistija 
žmogaus sielai teikia dieviškų jėgų ištverti ge- 
rume. 

Pirmieji krikščionys, kada tik dalyvaudavo 
Mišių aukoje, eidavo ir Komunijos. Kai šioje 
srityje tikintieji labai apsileido, Bažnyčia įsakė, 
kad bent vieną kartą metuose būtų einama Ko- 
munijos. Popiežius Pijus X ragino, kad katali- 
kai, kurie tik gali, eitų Komunijos kasdien. 

Lietuvoje katalikiškųjų organizacijų nariai 
stengiasi Komunijos eiti kas mėnesį. Katalikiš- 
koji moksleivija raginama Komunijos eiti bent 
keturis kartus metuose: mokslo metų pradžioje, 
advente, gavėnioje ir mokslo metų pabaigoje. 

Komuniją reikia priimti ir sunkiai sergant. 


8. Šv. Mišių auka 


Kai žmogus tiki į Dievą ir Jį myli, tuos vidi- 
nius pergyvenimus nori kuo nors pareikšti, Tai 

darydamas, žmogus meldžiasi, Dievui ką nors 
aukoja. Visose senovės religijose buvo daromos 
aukos. Jau žiloje senovėje žmonės statydavo 
aukurus ir degindavo Dievui ar dievams aukas. 
Pradžioje aukas darydavo kiekvienas žmogus 
atskirai; paskui tai darydavo šeimos vyresnieji, 
o dar vėliau aukas darydavo specialiai šiam rei- 
kalui paskirti asmens, dvasininkais vadinami. 
Žydų tautoje pats Dievas aukoms daryti pa- 
skyrė Aaroną ir jo sūnus. Paskui žydų tautoje 
kunigais, aukų aukotojais, galėdavo būti asmens 
tik iš Aarono giminės. 

Senasis Testamentas žmoniją atvedė į Nau- 
jąjį Testamentą. Naujojo Testamento religi- 
joje Kristus taip pat paliko auką. Krikščioniš- 
kosios religijos auka yra Kryžiaus auka. Kry- 
žiaus aukoje buvo įkurtas ir Naujasis Testa- 
mentas; toje pat aukoje Naujasis Testamentas 
ir palaikomas. 

Kryžiaus aukoje Dievui buvo aukojamas 
Kristus. Kristus norėjo, kad kryžiaus auka 
Bažnyčioje nesiliautų. Ketvirtadienį prieš mir- 
damas duoną ir vyną pavertė savo kūnu ir krau- 
ju, kuris ant kryžiaus turėjo būti paaukotas, ir 
davė valgyti apaštalams. Tai buvo auka. Kris- 
tus apaštalams liepė, kad ta auka būtų karto- 
jama: „Tai darykite mano atminimui“ (Luko 
22, 19). Apaštalai ir jų įpėdiniai Kristaus 
paliepimo klausė. Nuo pat Krikščionybės pra- 
džios buvo pradėta vykdyti ši auka ir tebevyk- 

doma mūsų dienomis. Ilgainiui ši auka buvo 
papuošta įvairiomis apeigomis ir maldomis. Tą 
auką dabar vadiname šv. Mišiomis. Šv. Mišių 
aukoje Dievui yra aukojamas tas pats Kristus, 
tik nekruvinu būdu. Kryžiaus auka yra ne tik 
praeities dalykas, o ir dabarties dalykas. 

Mišiose auka ir aukotojas yra Kristus. Mi- 
šių tarnaujamąją galią Kristus suteikė Bažny- 
čiai, o Bažnyčioje ją vykdo kunigai. 

9. Šv. Mišios — tobuliausias bendravimas 

su Dievu 


1. Visa, kas sukurta, yra leista Dievo garbei. 
Neprotingosios būtybės Dievą garbina savo bu- 
vimu. Žmogus ne tik savo buvimu, bet ir 83- 
moningais veiksmais turi garbinti savo Kūrėją. 
Tobuliausias Dievo pagarbinimas yra vykdomas 
aukomis. Mišių aukoje žmogus pasisavina tą 
Dievui duodamą garbę, kurią Kristus teikė kry- 
žiaus aukoje, ir ją nuo savęs skiria Dievui. 

Mišių aukoje įvyksta svarbiausias pasireiš 
kimas dieviškojo kulto. Čia su Kristum susidu- 
riama kaip su Mokytoju, Atpirkėju ir Valdovu. 
Aukos pradžioje yra skelbiamas Kristaus moks- 
las (skaitoma lekcija ir Evangelija). Konsekra- 
cijoje įvyksta kryžiaus auka. Komunijoje Kris- 
tus ateina į atskirų žmonių širdis kaip meilės 
Valdovas. 

Jokios kitos pamaldos negali pakeisti Mišių 
aukos pamaldų, nes nėra kilnesnio ir vertinges- 

nio Dievo pagarbinimo. Mišių auka yra papuoš- 
ta gražiausiomis apeigomis, kilniausiomis gies- 
nėmis ir maldomis. O svarbiausia, Mišių aukoje 
ant mūsų altorių nužengia Kristus, priimdamas 
maisto pavidalą, pasidarydamas mūsų maistu 
ir mūsų stiprintoju. Nuo altoriaus, nuo Dievo 
stalo, esame vedami į dangų. 

2. Mišios yra padėkos auka. Dievas yra di- 
džiausias mūsų geradaris. Kiekviena gerada- 
rybė reikalauja dėkingumo. Didžiausias dėkin- 
gumas yra pareiškiamas tobuliausia auka. Mi- 
šiose pasisaviname Kristaus kryžiaus auką ir ją 
aukojame dangiškajam Tėvui. 

3. Mišios yra atsiteisimo auka. Žmogus, 
jausdamas savo kaltes, trokšta Dievui atsiteisti. 
Ir Sename Testamente buvo daromos nuolatinės 
atsiteisimo aukos. Bet Senojo Testamento au- 
kos nepajėgė apvalyti žmonių sąžinių. Tikroji 
atsiteisimo auka, kuri gali žmonių sąžinės ap- 
valyti, yra Kristaus Kryžiaus auka. Mišiose 
žmogus pasisavina Kristaus kryžiaus auką, ir 
ta auka Dievui atsiteisia už savo kaltes. 

4, Mišiose prašome naujų malonių. Mišių au- 
koje Kristus aukoja pats save dangiškajam Tė- 
vui ir mus užtaria. Šituo būdu geriausiai ga- 
lima iš Dievo ko nors išprašyti. Jei kartais pa- 
sitaiko, kad Dievas mūsų maldą ne tuoj ir ne 
tokiu būdu išklauso, tuo nereikia stebėtis, Die- 
vas geriau žino, kada ir kokiu būdu mūsų maldą 
išklausyti. 

* * 


Kas naudojasi šv. Mišių aukos vaisiais? 
Mišių auka yra naudinga visai Bažnyčiai. Vi- 
siems, kurie tik priklauso mistiniam Bažnyčios 
kūnui, Mišių auka daro išganingos įtakos. Bet 
ne kiekvienas lygiai pasinaudoja ta auka. Dau--. 
giausia Mišiomis pasinaudoja sekantieji asmens: 
kas Mišias laiko, kurie Mišių aukoje dalyvauja 
ir už ką Mišios yra laikomos. Mišių auką gali- 
ma skirti už gyvus ir už mirusius. Mirusiems 
Mišių auka yra atsiteisimo auka, 

Noris, kad jo intencija Mišios būtų laikomos, 
prašo kunigą, jo intencija Mišias atlaikyti. Senu 
įpročiu ta proga kunigui duodama pašalpa. Yra 
kunigų, kurie beveik jokių kitų pajamų neturi. 
Jau Šv. Rašte sakoma, kad tas, kas altoriui tar- 
nauja, iš altoriaus ir gyvena. Kunigas tarnauja 
žmonėms, klausydamas išpažinčių, lankydamas 
ligonius ir t. t., o tikintieji kunigui duoda išlai- 
kymą. Duodamieji pinigai nėra Mišių užpirki- 
mas, ar nupirkimas, o tik kunigui teikiama pa- 
šalpa. Kai kunigas sutinka kieno nors prašo- 
mas jo intencija atlaikyti Mišias, sunkia nuodė- 
me tą pasižadėjimą turi įvykdyti. 

š11 
KRISTUS GAILESTINGASIS SAMARIJIETIS 
ATGAILA 


Jėzus Kristus, mūsų žemėje gyvendamas, 
žmonėms atleisdavo nuodėmes, Kai vieną kartą 
pas Jį atnešė stabo ištiktą ligonį, Kristus jam 
atleido nuodėmes: „Žmogau, tavo nuodėmės tau 
atleistos“ (Luko 5, 20). Arba vėl moteriškei 
nusidėjėlei: „Tau atleidžiamos nuodėmės“ (Lu- 
ko 7, 48). 

Kristus ir apaštalus įgaliojo žmonėms nuo- 
dėmes atleisti: „Imkite šventąją Dvasią. Kam 
nuodėmes atleisite, tam jos atleistos, ir kam su- 
laikysite, jos sulaikytos“ (Jono 20, 22—23). 
Arba vėl kitą kartą: „Iš tikrųjų, sakau jums, 
ką tik jūs surišite žemėje, bus surišta ir dan- 
guje, ir ką tik atrišite žemėje, bus atrišta ir 
danguje“ (Mato 18, 18). 

Apaštalai šį įgaliojimą ir vykdė. Kristui 
nuodėmių pasisakyti nereikėjo, nes Jis ir taip 
žinojo visas žmonių paslaptis. Apaštalai, kad 

žinotų, kokias nuodėmes atleidžia, reikalavo jas 
pasisakyti, o tikintieji pasisakydavo: „Daug ti- 
kinčiųjų ateidavo, išpažindavo ir pasisakydavo, 
ką buvo darę“ (Apd. 19, 18), 

Iš apaštalų galią atleisti nuodėmes paveldėjo 
vyskupai ir kunigai. 

Tolimesnioji atgailos sakramento medžiaga 
yra nuodėmės (tai medžiaga, kurią reikia su- 
naikinti). Artimesnioji atgailos sakramento me- 
džiaga yra atgailos aktai: gailestis, paisryžimas 
nebenusidėti. O forma yra žodžiai: „Aš tave 
išrišu iš tavo nuodėmių vardan Tėvo ir Sūnaus 
ir Šventosios Dvasios, Amen“, 

Atgailos sakramentas atleidžia nuodėmes ir 
teikia pašvenčiamąją malonę. 


1. Atgailos sakramento reikalingumas 


Kol žmogus po krikšto sunkiai nenusideda, 
tol jam atgailos sakramentas nereikalingas; ir 
jei žmogus niekada sunkiai nenusidėtų, — jam 
atgailos sakramentas būtų nereikalingas. Bet 
tokių žmonių labai mažai pasitaiko. Dauguma 
nusideda. O nusidėjusiems be atgailos išgany- 
mo nėra: „Jei nedarysite atgailos, visi pražū- 
site“ (Luko 13, 5). Kada tik žmogus nusideda, 
jam pasidaro reikalingas atgailos sakramentas. 

Kad žmonės per daug neapleistų atgailos, 
Bažnyčia įsako visiems katalikams bent vieną 
kartą metuose eiti išpažinties. Bet dabar visi 

yra įsitikinę, kad vieną kartą metuose eiti išpa- 
žinties yra per maža. Susipratę katalikai pasi- 
stengia metuose bent keturis kartus arba net ir 
kas mėnesį atlikti išpažintį. 


2. Atgailos sakramento dalys 


Atgailos sakramentą galime dalyti į penkias 
dalis: a. Nuodėmių prisiminimą, b. Gailestį už 
nuodėmes, c. Pasižadėjimą nenusidėti, d. Nuo- 
dėmių išpažinimą ir e, Atsiteisimą. 


a, Nuodėmių prisiminimas 


Rengiantis atlikti išpažintį, pirmiausia rei- 
kia prisiminti nuodėmes nuo paskutinės gerai 
atliktos išpažinties. Kiek, pasimeldus ir susitel- 
kus, atsimenama, tiek ir užtenka. Jeigu kas be 
blogos valios ir būtų užmirštama, tai išpažinties 
gerumui nekenkia. Jeigu, rengiantis išpažinties, 
būtų prisimenama iš seniau nepasakytų dalykų, 
ir tuos reikia pasakyti per tą išpažintį, kuriai 
rengiamasi, 


b. Gailestis už nuodėmes 


Kai žmogus sau ar kitiems padaro kokį nors 
nuostolį, širdyje jaučia gailestį. Šis gailestis 
gali būti dvejopas: gamtinis ir antgamtinis. 
Jeigu gailimasi kokių nors žemiškų dalykų, pvz., 
kad per nuodėmę netekome sveikatos, užsitrau- 
kėme gėdą ir p., gailestis bus gamtiškas. Jeigu 

gailimasi dėl to, kad gerąjį Dievą įžeidėme ir 
antgamtinių malonių netekome — bus antgam- 
tinis gailestis. Atgailos sakramentui gamtinio 
gailesčio neužtenka; reikia antgamtinio gailes- 
čio. 

Antgamtinis gailestis yra dvejopas: netobu- 
las ir tobulas. Netobulas gailestis bus tada, kai 
žmogus gailisi ir bjaurisi nuodėmės dėl to, kad 
neteko Dievo malonės (sau nuostolį padarė), 
prarado dangų, neteko dorybių ir užsipelnė pra- 
garą. Netobulas gailestis yra egoistiškas. To- 
bulas gailestis yra tada, kai žmogus gailisi dėl 
to, kad įžeidė gerąjį Dievą. Tobulas gailestis 
plaukia iš Dievo meilės. 

Atgailos sakramentui užtenka ir tobulo ir 
netobulo gailesčio. Reikia tik, kad tas gailes- 
tis būtų antgamtinis, 

Kai nusidėjęs žmogus padaro tobulą gailestį 
ir pasiryžimą kuogreičiausiai atlikti išpažintį — 
jam nuodėmės atleidžiamos gailesčio sužadinimo 
momentu, Po to lieka tik pareiga atlikti išpa- 
žintį, nes Dievas neduoda apreiškimo, kad nuo- 
dėmes atleido. 

Kas sugeba daryti tobulą gailestį, beveik 
visada gali gyventi turėdamas pašvenčiamą ma- 
lonę. 

e. Pasižadėjimas nenusidėti 
Kai žmogus atlieka išpažintį, turi būti pasi- 


ryžęs nuodėmių daugiau nebedaryti. Jeigu ma- 

nytų, kad po išpažinties darys tas pačias nuo- 
dėmes, — jo išpažintis pasidarytų niekam verta 
ir dar nuodėminga. Taip elgdamasis padaro 
šventvagystės nuodėmę ir negauna nuodėmių 
atleidimo. Nuodėmės per išpažintį atleidžiamos 
tik tada, kai žmogus yra tikrai pasiryžęs jokių 
nuodėmių daugiau nebedaryti. 

Po išpažinties kartais žmogaus nusistatymai 
pasikeičia, ir jis vėl atkrinta į tas pačias nuodė- 
mes. Bet prieš išpažintį turi būti tvirtas nusi- 
statymas nuodėmių vengti. 


d. Nuodėmių išpažinimas 


Kristus žinojo visas žmonių paslaptis, ir Jam 
nereikėjo nuodėmių pasisakyti. Apaštalai ir jų 
įpėdiniai šito žinojimo neturėjo. O Kristus 
apaštalus ir jų įpėdinius įgaliojo nuodėmes 
atleisti ir suturėti. Kad jie galėtų tai padaryti, 
turėjo žmonių nuodėmes žinoti. Taip buvo prak- 
tikuojama jau apaštalų laikais. (Jok. 5, 16). 

Per išpažintį reikia išpažinti visas nuodė- 
mes (bent mirštamas), aiškiai ir nurodyti ap- 
linkybes, jei jos žymiai palengvina, arba žymiai 
apsunkina nuodėmes. 

Visas. Kiekviena sunki nuodėmė yra atski- 
ras blogas darbas ir kiekviena reikalinga atlei- 
dimo. Kartais sunkios nuodėmės dar reikalin- 
gos specialaus atsilyginimo (pav., vagystė, 
skriauda, šmeižtas), todėl jas visas reikia pasa- 

kyti, kad kunigas galėtų padaryti atitinkamas 
išvadas ir duoti tų nuodėmių išrišimą. 

Lengvos nuodėmės galima išpažinti ir ben- 
drais posakiais. Jei dėl kurių nuodėmių abejo- 
jama, ar jos sunkios ar lengvos, reikia pasakyti 
visas. 

Aiškiai. Taip, kad kunigas suprastų ir galėtų 
orientuotis, kokios čia nuodėmės pasakomos. 
Nuodėmes išpažįstant, jų negalima nei padidin- 
ti, nei pamažinti, nei kitaip kaip nors iškraipyti. 

Aplinkybės. Reikia pasakyti ir tokias ap- 
linkybes, kurios pakeičia nuodėmės rūšį, pvz., 
vogimas taip sau daikto ir vogimas iš bažnyčios, 

Kunigas turi griežtą pareigą užlaikyti pa- 
slaptį apie tuos dalykus, kuriuos girdi per išpa- 
žintį. Jeigu žodžiu ar kitu kokiu nors būdu iš- 
duotų išpažinties paslaptį, tokiam kunigui visą 
amžių draudžiama eiti kunigiškas pareigas. 


e. Atsiteisimas 


Išpažintį atliekant, kunigas paskiria kokį 
nors atsilyginimą už nuodėmes. Paskirtąjį atsi- 
lyginimą reikia sąžiningai atlikti. Kas neatlieka 
atgailos, paskirtos už sunkias nuodėmes, nors 
ji būtų ir maža — sunkiai nusideda; kas neat- 
lieka atgailos, paskirtos už lengvas nuodėmes 
— lengvai nusideda. 

Taigi 


$ 12 
ATLAIDAI 
1. Kas yra atlaidai 


Kai žmogus nusideda, Dievui pasidaro kal- 
tas. Gaunant sunkios nuodėmės atleidimą, am- 
žinoji pragaro bausmė pakeičiama laikinąja 
bausme. Amžiną bausmę už nuodėmes atleidžia 
Atgailos sakramentas. Laikinąją bausmę turi 
atlikti pats žmogus čia žemėje arba po mirties 
skaistykloje. Bet žmogus, pasinaudodamas 
Kristaus ir šventųjų nuopelnais, savo laikinąją 
"bausmę gali sutrumpinti arba visai nuo jos išsi- 
laisvinti. 

Tai yra panašu į laikinuosius žmonių santy- 
kius. Už didelius nusikaltimus žmonės yra pa- 
smerkiami mirti. Mirties bausmė ne visada yra 
įvykdoma. Kartais mirties bausmė pakeičiama 
ilgamečiu kalėjimu. Panašiai yra ir su nuodė- 
mių atleidimu. Kai žmogus gauna sunkių 
(mirštamų) nuodėmių atleidimą, išvadavimą 
nuo amžinos pragaro bausmės, jam dar lieka 

laikinosios bausmės. — Žmonių gyvenime kar- 
tais atsitinka taip, kad tam kaliniui, kuriam 
buvo dovanota gyvybė, yra sutrumpinamas ir 
kalėjimo laikas. Panašiai yra ir sielos gyveni- 
me. Kai žmogus gauna sunkių nuodėmių atlei- 
dimą, dar gali gauti ir laikinosios bausmės at- 
leidimą. Laikinosios bausmės atleidimas yra 
vadinamas atlaidais. 

Atlaidais nėra atleidžiamos nuodėmės, o tik 
laikinoji bausmė. Atlaidus gali gauti tik tie, 
kurie jau yra gavę nuodėmių atleidimą. Amži- 
nosios bausmės, kurią žmogui reiktų atlikti 
pragare, atlaidai niekada neatleidžia. Šiam 
tikslui yra atgailos sakramentas. 

Atlaidai arba indulgencijos nėra nei buvu- 
sių, nei būsimų nuodėmių atleidimas, o tik lai- 
kinosios bausmės dovanojimas arba amnestija. 


2. Istorinės žinios apie atlaidus 


Krikščionybės pradžioje atgailos būdavo 1a- 
bai aštrios. Už didesnes nuodėmes, kaip sveti- 
moteriavimą, žmogžudybę, stabų garbinimą at- 
gailos būdavo labai ilgos ir dažnai tęsdavosi net 
iki gyvos galvos. Atgailautojas turėdavo gu- 
lėti ant pelenų, savo turtą turėdavo išdalyti pa- 
vargėliams, pasninkauti, melstis dieną ir naktį, 
nebūdavo įleidžiamas į visas pamaldas. Vys- 
kupai, atsižvelgdami į kai kurias aplinkybes, 
nuo atgailos dalies atleisdavo, kai to atleidimo 

"HT PPPMĖS 


| prašydavo kankiniai arba kas labai pavyzdin- 
gai atgailaudavo. 

1063 metais popiežius Aleksandras II suteikė 
visuotinius atlaidus krikščionims, kovojantiems 
Ispanijoje su maurais. 1095 metais Urbonas 
II suteikė visuotinius atlaidus darantiems žygį į 
Šventąją Žemę. Tik 1457 m. popiežiaus Ka- 
liksto III buvo paskelbta, kad atlaidus galima 
aukoti ir už mirusius, 

3. Bažnyčios galia atlaidus teikti 


Iš Kristaus atperkamojo darbo ir šventųjų 
nuopelnų susidaro Bažnyčios lobynas. Tas lo- 
bynas pavestas tvarkyti Bažnyčiai. 

Bažnyčia Kristaus atpirkimą žmonėms pir- 
miausia taiko per sakramentus, Laikinųjų 
bausmių dovanojimą žmonės gali gauti per 
maldas, pasninkus ir išmaldas. Kai tos pamal- 
dumo praktikos sujungiamos su Kristaus nuo- 
pelnais, gauna atlyginamosios vertės, Bažny- 
čia savo rišamąja galia šias pamaldumo prakti- 
kas gali padaryti dar nuopelningesnes, prie jų 
prijungdma atlaidus. Bet ar Bažnyčia turi galią 
tai daryti? 

Kristus Bažnyčiai suteikė galią žmones iš- 
Tišti iš tų ryšių, kurie jų neleidžia į dangaus ka- 
ralystę. (,,Kam nuodėmes atleisite, tam jos at- 
leistos, ir kam sulaikysite, jos sulaikytos“ (Jono 
20, 23). „Ką tu suriši žemėje, bus surišta ir 
danguje“ (Mato 16, 19; 18, 18), Ryšys, kuris 

neleidžia? į dangų, yra nuodėmė ir bausmė už 
nuodėmę. Bažnyčiai yra suteikta galia sutrau- 
kyti visus ryšius, kurie sudaro kliūtį į dangaus 
karalystę. Per atgailos sakramentą tie ryšiai 
dar ne visiškai sutraukomi;, Tik tada, kai prie 
atgailos sakramento dar pridedami ir atlaidai, 
įvyksta pilnas ryšių sutraukymas ir lieka atvi- 
ras kelias į dangaus karalystę. 


4. Atlaidų padala. 

Atlaidai yra dalijami į visuotinius ir dali- 
nius. 

Visuotiniai atlaidai. Per visuotinius atlaidus 
žmogui atleidžiama visa bausmė, kurią po mir- 
ties reiktų atlikti skaistykloje. 

Daliniai atlaidai, Per dalinius atlaidus atlei- 
džiama tik dalis tos bausmės, kurią reiktų ken- 
tėti skaistykloje. Kai už ką nors suteikiami 
atlaidai 7 metų ir T kvadragenų, 300, 200, 100 
ar 50 dienų, tai nereiškia, kad skaistyklos kan- 
čios būtų sutrumpinamos tiek laiko, o tik reiš- 
kia, kad per tokius atlaidus žmogus gauna tiek 
nuopelnų, kiek jų gaudavo pirmaisiais krikščio- 
nybės amžiais atgailaudamas atitinkamą laiką. 


5. Atlaidų teikėjai 


Popiežius turi teisę teikti viso pasaulio ka- 
talikams visuotinius ir dalinius atlaidus. Kar- 
dinolai turi teisę suteikti 200 dienų atlaidų; ar- 
kivyskupai — 100.dienų ir vyskupai — 50 dienų. 

6. Sąlygos atlaidams gauti 


a. Tolimesnis pasirengimas 


1. Reikia būti priėmusiam krikštą. Kas ne- 
krikštytas, jokių atlaidų negali gauti, nes nėra 
Bažnyčios narys. Kas nėra Bažnyčios narys, 
tas negali naudotis ir dvasiniais jos turtais, 

2. Atlaidų negali gauti ekskomunikuotieji, 
nes per ekskomuniką žmogus išskiriamas iš nau- 
dojimosi Bažnyčios dvasiniais turtais, Todėl, 
kas nori atlaidus gauti, turi būti apkrikštytas 
ir neužsitraukęs ekskomunikos. 


b. Artimesnis pasirengimas 


1. Reikia turėti pašvenčiamąją. malonę. Kas 
sunkiai nusidėjęs, yra miręs Bažnyčios narys ir 
negali naudotis gaivinančia Bažnyčios jėga. Jei 
atlaidai susiję su kokiais nors darbais, tai darbų 
atlikimas, neturint pašvenčiamosios malonės, 
nėra kliūtis atlaidams gauti, 

2. Reikia turėti intenciją atlaidus gauti, 

6. Veiksmai susiję su atlaidų gavimu 

Atlaidai galima pelnyti tuo būdu, kaip kom- 
petentingų Bažnyčios vyresniųjų nustatyta. 
Dažniausiai atlaidai jungiami su šiais veiks- 
mais: išpažintimi, Komunija, bažnyčios ar kop- 

lyčios lankymu, maldomis ar kitomis pamaldžio- 
mis praktikomis. Tie veiksmai turi būti atlikti 
atgailos dvasioje. 

1. Išpažintis, Kad reikia atlikti išpažintį ne- 
turintiems pašvenčiamosios malonės, nėra ko ir 
bekalbėti. Bet kai kuriuos atlaidus pelnant, ir 
turint pašvenčiamąją malonę, reikia atlikti iš- 
pažintį. Apie tai paprastai būva pažymėta at- 
laidų suteikimo dekrete. 

2. Komunija. Komunija turi būti priimama 
atlaidų gavimo dieną arba oktavos laikotarpyje. 

3. Bažnyčios lankymas, Kai kurių atlaidų 
gavimo sąlygose, pvz., jubiliejiniuose atlaiduo- 
se reikia lankyti bažnyčią. Bažnyčią lankant 
yra sukalbami 6 poteriai. 

4. Maldos. Paprastai prie sąlygų atlaidams 
gauti pridedamas pasimeldimas Popiežiaus in- 
tencija. Minties maldos neužtenka; reikia lūpų 
maldos. 

5. Išmalda. Kai kada sąlygose atlaidams 
gauti reikalinga ir išmalda. 


d. Pavyzdžiai maldų, už kurias yra suteikti 
atlaidai 


1. Vardan Dievo, Tėvo ir Sūnaus ir Šv. Dva- 
sios. Amen. (50 dienų atlaidų). 

2. Garbė Tėvui ir Sūnui, ir Šventajai Dva- 
siai, Kaip buvo pradžioje ir dabar, ir visados, 
ir per amžius. Amen. (100 dienų atl. tris kartus 

dienoj kalbantiems ryte, vidurdienyje ir vakare. 
— Visuotinis atlaidas vieną kartą mėnesyje 
kalbantiems tris kartus kasdien), 

3. Jėzau, Marija, Juozapai! (7 met. ir 7 
kvadr. — Visuotinis atl. kartą mėn. kasdien 
kalbantiems). 

4. Štai aš, o geriausis ir saldžiausis Jėzau, 
puolu ant kelių prieš tavo veidą su didžiausiu 
dvasios karštumu ir“ maldauju Tave, kad teik- 
tumeis į mano širdį įspausti gyvų tikėjimo, vil- 
ties ir meilės jausmų, o. drauge ir tikrą gailestį 
už mano nusidėjimus ir tvirčiausią, norą pasitai- 
syti. Nes aš meilės apimtas ir sopulių suspaus- 
tas pats prisižiūriu ir dvasioj apmąstau penkias 
tavo žaizdas atsimindamas, ką pranašas Dovy- 
das į tavo lūpas, o gerasis Jėzau, yra įdėjęs: 
Pervėrė mano rankas ir kojas, suskaitė visus 
mano kaulus (Ps. 21). (Visuotinis atlaidas 
kalbantiems po Komunijos prieš kryžių). 

$13 
KRISTUS LIGONIŲ STIPRINTOJAS 
Paskutinysis Patepimas 


Senovėje ligoniai būdavo tepami aliejais. Bū- 
davo manoma, kad tai jų sveikatai padeda. Kris- 
tus šiai praktikai suteikė dvasinę prasmę. Liepė 
ligonius tepti ne tik jų kūno, bet ir dvasios svei- 
katai. Apaštalai tą Kristaus paliepimą vykdė. 
Apaštalas Jokūbas tikintiesiems rašo: „Serga 
kas tarp jūsų, tepavadinie bažnyčios kunigus, 
ir jie tegul meldžiasi ant jo, patepdami jį alie- 
jumi Viešpaties vardu... Jei yra nuodėmėse, 
bus jam atleistos“ (Jok. 5, 14—15). 

Ligonių tepimas vėliau buvo pavadintas 
Paskutiniuoju Patepimu. 

1. Paskutiniojo Patepimo medžiaga ir forma. 

Paskutiniojo Patepimo medžiaga yra alyvos 
medžio aliejus. Didįjį Ketvirtadienį vyskupas 
tą aliejų iškilmingai šventina. 

Teikiant Paskutinįjį Patepimą, šventintu 
aliejumi tepamos ligonio akys, ausys, nosis, 

burna, rankos ir kojos, Tepant tariami žodžiai 
(tai sakramento forma): „Per šį šventąjį pa- 
tepimą ir savo didžiausiąjį gailestingumą teat- 
leidžia tau Dievas, ką... (regėjimu, girdėjimu...) 
nusidėjai“. 


2. Paskutiniojo Patepimo teikiamos malonės 


Paskutinysis Patepimas kartais teikia tik 
padedamąją, o kartais ir pašvenčiamąją malo- 
nę. Jei ligonis dar nėra visai silpnas, prieš 
Paskutinįjį Patepimą turi atlikti išpažintį ir pri- 
imti Komuniją. Šiuo atveju Paskutinysis Pa- 
tepimas teikia tik padedamąją malonę, 

Jei ligonis labai silpnas ir negali išpažinties 
atlikti, tokiam ligoniui, jei jis už nuodėmes gai- 
lisi, Paskutinysis Patepimas atleidžia nuodė- 
mes.. 

Paskutinysis Patepimas dar naikina nuodė- 
mių likučius: užmirštas nuodėmes, lengvas nuo- 
dėmes ir bausmes už nuodėmes, 


3. Paskutiniojo Patepimo reikalingumas 


Nuo paskutiniųjų žmogaus gyvenimo valan- 
dų priklauso visa amžinybė. O ligoje šiam di- 
džiajam  momentui pasirengti sunku. Todėl 
Kristus ir įsteigė sakramentą, kuris ligonį su- 
stiprintų ir nuramintų. 

Toje pačioje ligoje Paskutinįjį Patepimą 
galima imti tik vieną kartą. 

PRIEDAS 
KRISTAUS BAŽNYČIA 
Št 
BAŽNYČIOS KOVOS VAKARUOSE!) 


Karolis Didysis pajėgė išlaikyti tvarką vi- 
soje valstybėje. Jam mirus, 814 metais, sostą. 
paveldėjo Liudvikas Pamaldusis. Valstybės 
tvarka jau pradėjo irti. 843 metais paliekamas 
tik imperatoriaus titulas, o imperija padalinama 
į tris valstybes: Prancūziją, Vokietiją ir Italiją. 

Kol didžiąją Romos imperiją valdė Karolis 
Didysis, visoje valstybėje buvo tvarka, ir Baž- 
nyčia laisvai galėjo dirbti savo darbą. Bet kai 
po Karolio Didžiojo valstybė buvo padalinta, 
visame krašte pradėjo vykti anarchija. Kaimy- 
nai, ypač čekai, vengrai, saracėnai ir norman- 
dai, pajutę Romos imperijos silpnumą, pradėjo 


1) Bažnyčios istorijos pradžia yra atspausdinta vei- 
kale „BAŽNYČIA“, psl. 96—181. 

ją užpuldinėti, o kartu ir Bažnyčiai daryti dide- 
lių nuostolių. 

Bažnyčios atžvilgiu didikai jautėsi esą toki 
globėjai, koks buvo Karolis Didysis. Vyskupų 
ir klebonų skyrimas priklausė nuo didikų. Už 
paskyrimą būdavo reikalaujamos tam tikros pi- 
nigų sumos. Kai kurie vyskupai ir klebonai vi- 
sai pasaulietiškai gyveno. Didelė dvasiškijos 
dalis buvo vedę. 

Popiežių sostas pasidarė pasaulinių asmenų 
žaislu. Ypač daug įtakos turėjo Tuskulumo 
grafų šeima. Labiausiai pasižymėjo motina 
Teodora ir jos dukterys: Teodora ir Morosija. 
T popiežių sostą buvo stumiami netinkami 
asmens. 

Visur įsiviešpatavo nedrausmė. Autoriteto 
negerbimas palietė ir pačias Bažnyčios viršūnes. 

Vėlesniais laikais, greta tikrų įvykių, apie šį 
laikotarpį buvo paleista daug visokių prama- 
nytų gandų. Net buvo tvirtinama, kad vieną 
kartą popiežium buvusi moteris Joana. 

s2 
INVESTITŪRA IR SIMONIJA 


Po Karolio Didžiojo viešpatavimo įsigalėjo 
nauja visuomeninio gyvenimo santvarka, feoda- 
lizmu vadinama. Ši santvarka kilo iš germanų 
papročių. Kai germanai nukariaudavo kuriuos 
kraštus, vyriausią valdžią ten turėdavo nugalė- 
tojų vadas, siuzerenu vadinamas. Siuzerenas 
užkariautas žemes valdyti padalindavo pasižy- 
mėjusiems kariams, vasalais (tarnais) vadina- 
miems, Turtai, kuriuos valdydavo vasalai, buvo 
vadinami feodu. Ir ši santvarka buvo pavadinta 
feodalizmu. Vasalai pasižadėdavo, kilus karui, 
su tam tikru skaičium kareivių stoti į siuzereno 
kariuomenę ir, prireikus, iš nelaisvės išpirkti 
siuzereną. Siuzerenas savo vasalus globodavo 
ir teisdavo. Turtingesnieji vasalai dar turėdavo 
savo vasalus. 

Feodalinė santvarka galutinai įsigalėjo prie 
Karolio Did. įpėdinio sūnų. Kol karaliavo Ka- 
rolis D., vasalai jo autoritetui nusilenkdavo. Po 
Karolio D. valdžią pasisavino kunigaikščiai ir 

grafai. Karaliai pasidarė tik tiek stiprūs, kiek 
klusnūs buvo jų tarnai — vasalai, 

Kai siuzerenas feodą suteikdavo pasauliniam 
žmogui — įteikdavo kardą; vyskupui — vysku- 
pišką lazdą ir žiedą. Toks feodo suteikimas buvo 
vadinamas investitūra, 

Karaliai ir kunigaikščiai, skirdami vysku- 
pus, žiūrėdavo, kad jie tiktų valstybės reika- 
lams. Į Bažnyčios reikalus, į tikėjimo ir doros 
reikalus, daug dėmesio nebūdavo kreipiama. 

Dar blogesnis dalykas buvo simonija, t. y. 
bažnytinių vietų pardavinėjimas už pinigus. Kai 
mirdavo vyskupas, jo vyskupišką lazdą ir žiedą 
paimdavo siuzerenas. Kai kurį laiką naujas 
vyskupas visai nebūdavo skiriamas, o iš vysku- 
pystės gaunamas pajamas imdavo siuzerenas. 
Po kiek laiko vyskupu skirdavo tokį asmenį, 
kuris daugiau pinigų sumokėdavo. Vyskupais 
pasidarydavo pasauliečiai asmens, kuriems Baž- 
nyčios reikalai būdavo visai svetimi, Panašiai 
buvo elgiamasi skiriant klebonus ir vienuolynų 
vyresniuosius, 

Dėl investitūros ir simonijos Bažnyčioje pra- 
sidėjo sunki ir ilga kova, 

$3 
BAŽNYČIOS REFORMOS 


Tais laikais Bažnyčios gyvenimas buvo ne- 
normalus keletu atžvilgių. 

1. Vienuolynai. Vienuolių gyvenikias, pra- 
džioje taip gražiai klestėjęs, išsigimė. Vienuo- 
lynuose susikrovė daug turtų ir vienuoliai lio- 
vėsi rimtai dirbę. Karaliai, žinodami didelius 
vienuolynų turtus, patys pradėjo skirti vienuo- 
lynų vyresniuosius ir už tą paskyrimą gaudavo 
gražias pinigų sumas. Toki vienuolynų vyres- 
nieji vienuolių dvasia visai nesirūpindavo. Be to, 
į vienuolynus uždarydavo pasaulyje nepageidau- 
jamus asmenis. Dėl blogo vyresniųjų pavyzdžio 
ir pašalinių asmenų gyvenimo vienuolynuose 
vienuolių drausmė pairo, dvasia nusmuko. 

2. Popiežiai. Be pasaulinės valdžios sutikimo 
nebuvo galima išrinkti popiežiaus. Į popiežių 
sostą pasaulinių valdovų noru atsisėsdavo tai 
vietai visai netinkami asmens. 

3. Vyskupai. Vyskupijos buvo sujungtos su 
žemėmis, o žemiškai valdžiai juos skyrė kuni- 

gaikščiai. Atrodė, kad vyskupas yra skiriamas 
ir priklausomas tik nuo kunigaikščio. Karaliai 
ir kunigaikščiai vyskupais skyrė asmenis, kurie 
labiau tiko pasauliniams reikalams. Į Bažny- 
čios reikalus daug dėmesio nebuvo kreipiama. 
Vyskupų vietos dažnai buvo skiriamos už pi- 
nigus. 

4. Kunigai. Dauguma kunigų buvo vedę ir 
be pašaukimo kunigiškoms pareigoms eiti, 

Šiuos nenormalumus iš Bažnyčios gyvenimo 
reikėjo pašalinti. 

* 
* * 

1. Vienuolinis gyvenimas pradėjo atgyti 
Cliuny vienuolyne (Burgundijoje). Šis vienuo- 
lynas išauklėjo daug idealių kunigų ir vyskupų. 

Tikrasis Cliuny benediktinų vienuolyno at- 
naujintojas buvo šv. Odonas (879 — 943). Iki to 
laiko kiekvienas benediktinų vienuolynas buvo 
nepriklausomas. Šv. Odonas įkūrė vienuolynų 
sąjungą, o Cliuny vienuolynas buvo tos sąjun- 
80s centras. Cliuniečiai pasidarė priklausomi 
tik nuo popiežiaus. Vienuolinis gyvenimas čia 
buvo sudrausmintas, Dviejų šimtmečių laiko- 
tarpy Cliuny vienuolynų sąjunga labai daug pri- 
sidėjo prie Bažnyčios reformų. 

Greta cliuniečių negalima pamiršti ir kitų to 
laiko vienuolių geros įtakos. Tai, kas Prancū- 
zijai buvo cliuniečiai, Italijai buvo šv. Romualdo 
1012 metais suorganizuoti kamaldulai, (Kadai- 

se dabartinis Pažaislio seserų kazimieriečių vie- 
nuolynas buvo kamaldulų vienuolynas). 

XI amž., irstant cliuniečių tvarkai, šv. Ro- 
bertas atsiskyrė ir apsigyveno nuošalioje vieto- 
je, Cistersium vadinamoje. Iš čia gavo pradžią 
vienuoliai cistersai, kurie savo laiku taip pat 
daug pasidarbavo. 

Šv. Brunonas įsteigė kartūzų vienuolyną. 
Kartūzai visą amžių tylėdavo ir nevalgydavo 
mėsos. 

Palestinoje, Karmelio kalne, buvo įkurti vie- 
nuoliai karmelitai, 

2. Popiežių reikėjo išlaisvinti iš pasaulinių 
valdovų. Popiežius Mikalojus II (1059—1061) 
nustatė, kad popiežius rinks tik kardinolai. Po- 
piežius Aleksandras II (1061—1073) jau išrink- 
tas tik kardinolų. Tokiu būdu popiežiai buvo 
šiek tiek atpalaiduoti nuo pasaulinės valdžios. 
Bet vyskupai ir kunigai dar buvo visiškai pri- 
klausomi. Dvasininkus reikėjo atpalaiduoti nuo 
pasaulinės valdžios ir pakelti jų dorinį bei 
mokslinį lygi. Šioje srityje Bažnyčios gyvenimą 
reformavo popiežius Grigalius VII. 

3. Grigalius VII (Hildebrandas), kaimiečių 
kilmės, gimė 1021 m. Toskanijoje. Mokslus ėjo 
Romoje. 1047 metais įstojo į Cluny vienuolyną. 
Iš vienuolyno buvo pakviestas į Romą ir buvo 
paskirtas Romos Bažnyčios turtų valdytoju, 
paskui popiežių patarėju. Buvo popiežių Vik- 
toro II (1054—1057), Stepono IX (1057—1058), 

Mikalojaus II (1059—1061) ir Aleksandro II 
(1061—1073) patarėjas. Jau tuo laiku beveik 
jis valdė Bažnyčią ir buvo rengiama reformoms 
dirva. 

1073 m. Hildebrandas, sulaukęs 60 metų am- 
žiaus, buvo vienu balsu išrinktas popiežium. Pa- 
sivadino Grigalium VII. Tuoj pasiryžo iš Baž- 
nyčios gyvenimo pašalinti visus nenormalumus. 
1074 metais į Romą sukvietė aplinkinius vys- 
kupus ir su jais aptarė Bažnyčios padėtį. Tuoj 
po pasitarimo išleido šiuos įstatymus: 1. Dvasi- 
ninkai už pinigus įsigiję bažnytines vietas, iš jų 
tuoj turi pasitraukti, 2. Moterystėje gyveną dva- 
sininkai negali laikyti šv. Mišių ir teikti sakra- 
mentų ir 3. Žmonėms uždraudė dalyvauti šv. 
Mišių aukoje, kurią aukoja vedę dvasininkai ir 
iš jų priimti kitus sakramentus. 

1075 m. vėl sukvietė apylinkių vyskupus į 
pasitarimą. Šiame pasitarime buvo pasmerkta 
investitūra. Karaliams ir kunigaikščiams eks- 
komunikos bausme uždraudė dvasininkus skirti 
į bažnytines vietas, o dvasininkams tokias vie- 
tas iš pasaulininkų priimti. 

Investitūra ir celibato nesilaikymas labiau- 
siai buvo įsigalėjęs Vokietijoje. Vokietijos im- 
peratorius iš investitūros turėjo didelių pajamų. 
Popiežius, nenorėdamas Vokietijos imperato- 
riaus įžeisti, jam parašė laišką ir prašė atsiųsti 
atstovą, su kuriuo būtų galima aptarti investi- 
tūros klausimą. Henrikui IV visos tos reformos 

labai nepatiko. Vokietijoje jausdamasis padė- 
ties viešpats, 1076 m. į Vormsą sušaukė refor- 
momis nepatenkintus vyskupus ir kunigus ir 
susirinkime nutarė, kad popiežius Grigalius VII 
esąs neteisėtai išrinktas popiežium. Henrikas 
IV tada popežiui parašė laišką, taip į jį kreip- 
damasis: „Henrikas IV, ne iš prasimanymo, bet 
iš Dievo malonės karalius, Hildebrandui, jau ne 
popiežiui, bet netikram vienuoliui“. Pasiuntiniai 
laišką į Romą atnešė tuo laiku, kada popiežius 
su vyskupais tarėsi. Laiškas susirinkime buvo 
perskaitytas. Susirinkimas tokiu laišku pasi- 
piktino. 

Popiežius sekančią dieną Henriką IV atskyrė 
nuo Bažnyčios ir jo valdinius atleido nuo klus- 
numo ciesoriui. Taip pat atskyrė nuo Bažny- 
čios ir Vormso susirinkime dalyvavusius vysku- 
pus, iš jų reikalaudamas atvykti į Romą atsi- 
prašyti. 

Daugumas vyskupų, dalyvavusių Vormse, 
su popiežium susitaikė. Vokiečių kunigaikščiai 
suvažiavo į Trirą ir paskelbė rinksią naują cie- 
sorių, jeigu Henrikas IV per metus laiko nesu- 
sitaikins su Bažnyčia. Tuo metu į Vokietijos 
kunigaikščių susirinkimą vyko ir popiežius Gri- 
galius VII. Henrikas IV pajuto, kad užsispy- 
rimas gali blogai baigtis. Pasiskubino kelyje 
susitikti popiežių.  Apsimetė atgailautoju, su 
žmona ir 3 metų sūnum vyko per Alpių kalnus 
susitikti popiežiaus. Susitiko Kanosos pilyje. 

Tris dienas vaidino atgailautoją. Popiežius pa- 
tikėjo Henriko IV „atgaila“ ir ekskomuniką nu- 
ėmė. 

Henrikas IV, grįžęs į Vokietiją, vėl elgėsi 
kaip ir seniau. Rinko kariuomenę popiežiui at- 
keršyti. Popiežius tada Henriką IV antrą kartą 
atskyrė nuo Bažnyčios, o kunigaikščiai cieso- 
rium išsirinko Rudolfą. Vidaus kare Rudolfas 
žuvo. 1081 metais Henrikas IV su didele ka- 
riuomene nuvyko į Romą, užėmė dalį miesto, 
paskyrė netikrą popiežių, kuris Henriką IV šv. 
Petro bažnyčioje vainikavo imperatorium. Tik- 
rasis popiežius Grigalius VII tuo tarpu buvo už- 
sidaręs Angelo pilyje. Normanų hercogas Ro- 
bertas Grigalių VII iš tos pilies išvadavo. Gri- 
galius VII apsigyveno Salerno mieste ir 1085 m. 
gegužės mėn. 25 d, mirė tardamas: „Mylėjau 
teisybę, nekenčiau nedorybės, todėl mirštu iš- 
tremtas“, 

Pradėtoji kova dėl investitūros buvo tęsiama 
toliau. Laimingai baigti kovą daug padėjo kry- 
žiaus karai. 1122 m. Vormse buvo susitarta, 
kad vyskupų rinkimas nepriklausys nuo cieso- 
riaus, bažnytiniams reikalams vyskupus skirs 
tik popiežius, o jeigu vyskupų vietos bus susiju- 
sios su pasaulinėmis pareigomis, tai pasauli- 
nėms pareigoms skirs imperatorius. 

Bažnyčios gyvenime prasidėjo atgimimo 
dvasia. Bet Vokietijos ciesoriai vis tiek troško 
visose srityse būti absoliutūs valdovai. Savo 

rankose norėjo turėti ir pasaulinę ir dvasinę 
valdžią. Tarp popiežių ir Vokietijos ciesorių ir 
vėl prasidėjo įtempimas. 

Atvira kova prasidėjo prie Fridriko Barba- 
rosos (1152—1190). Jis norėjo Bažnyčią visai 
pavergti valstybės reikalams. Kad taikiu būdu 
tai padaryti negalėjo, 1176 m. su kariuomene 
užėmė Romą, kareiviai išlaužė šv. Petro bažny- 
čios duris ir Fridrikas Barbarosa Bažnyčiai pa- 
skelbė netikrą popiežių. Bet to neteisėtai pa- 
skelbtojo popiežiaus niekas nepripažino. 

Romoje Fridriko Barbarosos kariuomenę 
labai sunaikino limpamosios ligos. Tikrasis 
Bažnyčios popiežius Aleksandras III tuo tarpu 
surinko bažnytinės valstybės kariuomenę, susi- 
jungė su Lombardijos miestų kariuomene ir 
mūšyje prie Legnano nugalėjo Fridriko kariuo- 
menę. Tada tik ciesorius popiežium pripažino 
tikrąjį popiežių Aleksandrą III. 

Dar kartą kova iškilo prie ciesoriaus Fridri- 
ko II. Fridrikas II religijos dalykuose buvo vi- 
siškas indiferentas ir norėjo, kad Bažnyčia būtų 
nuo jo priklausoma. Kai pradėjo per daug kiš- 
tis į Bažnyčios reikalus ir 1227 metais nevyko 
į kryžiaus karą, popiežius Grigalius IX Fridriką 
II ekskomunikavo.: Fridrikas II už tai popiežių 
išvijo iš Romos. 1250 m. žiauri kova baigėsi 
staigia Fridriko II mirtimi. 

Vokietijos ciesorių kova su popiežiais rengė 
dirvą reformacijai. 

$4 
KRYŽIAUS KARAI 


Kol Palestina buvo Konstantinopolio cieso- 
rių valdžioje, katalikai laisvai galėjo lankyti 
šventas vietas. Tikintiesiems žmonėms tos vie- 
tos, kur Kristus kentėjo ir mirė, buvo brangios 
ir daug kas jas lankė, ten meldėsi. 

637 metais Palestiną užkariavo arabai. Ir 
jie krikščionims šventų vietų lankyti nedraudė. 
Visai kitokia padėtis pasidarė, kai 1073 metais 
Palestiną užkariavo turkai. Už šventų vietų 
lankymą, jie pradėjo imti didelius mokesčius, iš 
krikščionių visaip tyčiotis. Pagaliau krikščio- 
mių šventyklas ėmė deginti, krikščonis žudyti. 
Šventųjų vietų lankymas pasidarė neįmanomas. 

Jau popiežius Grigalius VII planavo kry- 
žiaus žygį į Palestiną, bet investitūros kovos 
jam sutrukdė įvykdyti jį. 

Europos gyventojai kryžiaus žygiui jau buvo 
paruošti. Piligrimai, kurie lankė šventas vie- 
tas, grįžę į Europą papasakojo, kiek ten reikia 
krikščionims prikentėti. Šioje srityje ypač daug 

pasidarbavo vienuolis Petras iš Amiens. Jis 
pats buvo aplankęs tas šventas vietas ir apie 
krikščionių kančias visur plačiai papasakojo. 


1095 m. Pijacenzoj ir Klermonte šaukiami 
susirinkimai. Į Klermontą atvyko ir popiežius 
Urbonas II. Popiežius ta proga susirinkusiems 
pasakė: „Jūs savitarpio karuose plėšiate našlių 
ir našlaičių turtą ir, ginklų žvangėjimu pripil- 
dydami bažnyčias, jas paniekinate; atsiminkite, 
kad nešiojate ginklą ne artimui skriausti, bet, 
kaip esate žadėję — Bažnyčiai ginti; draskote 
viens kitą, kaip varnai numirėlį... Gana to! Ei- 
kite į rytų šalį Bažnyčios gint!“ Popiežiaus kal- 
ba visus uždegė bendram žygiui. Minia pradėjo 
šaukti: „Dievas to nori!“ 


Svarbiausias motyvas, sujudinęs žmones į 
tokį sunkų žygį, buvo jų gilus tikėjimas ir karš- 
ta meilė šventųjų vietų. Bet buvo ne maža ir 
„ tokių, kurie ryžosi kryžiaus žygyje dalyvauti ir 
kitais sumetimais: kai kurie tame tolimame žy- 
gyje tikėjosi išgyventi negirdėtų, neregėtų nuo- 
tykių; kiti vylėsi surasią naujų rinkų prekybai 
tt 


Vienuolis Petras iš Amiens neturėjo kantry- 
bės laukti bendro žygio. Suorganizavo kaimie- 
čių, moterų ir vaikų minias, neturinčias gerų 
ginklų nei kariškos drausmės. Su tokia „ka- 

riuomene“ išžygiavo. Šios „kariuomenės“ dau- 

gumas išmirė nė Europos sienų neperžengę. 
Likusius Azijoje išžudė turkai. 

1096 m. pavasarį įvyksta organizuotas žygis 
į Šventąją Žemę. Kariuomenei vadovauja Got- 
fridas iš Bouillon. Kelias buvo sunkus: ilga 
kelionė, rytų karščiai, trūkumas vandens, ligos 
ir turkų pasipriešinimas. Vado ir karių entu- 
ziazmas nugalėjo visus sunkumus. Po ilgų kovų 
1099 m. liepos mėn, 15 d. buvo paimta Jeruzalė. 
Gotfridas iš Bouillon visų vienu balsu buvo iš- 
rinktas Jeruzalės karalium. Tačiau jis atsisakė 
nešioti aukso vainiką toje vietoje, kurioje Kris- 
tus buvo erškėčių vainikų vainikuotas. Jis pa- 
sivadino: „Šventojo Grabo Saugotojas“. 

Palestinoje buvo statomos pilys ir bažnyčios, 
kuriamos naujos vienuolijos: šv. Jono templie- 
riai ir teutonai, kurie vėliau „krikštijo“ Lietuvą. 

Jeruzalės karalystė, iš visų pusių apsupta 
arabų ir turkų, išsilaikė tik iki 1187 metų. Dau- 
gelis karių, mūšiams pasibaigus, grįžo į Europą, 
o likusius naikino magometonai. Konstantino- 
polio valdovai vakariečių nepalaikė. Europoje 
trūko organizuotumo ir geros valios. 

1187 m. turkai užėmė Jeruzalę ir panaikino 
krikščioniškąją Jeruzalės karalystę. Krikščio- 
niškieji vakarai dar mėgino Šventąją Žemę iš- 
vaduoti, bet jiems tai nepasisekė. 

Šventąją Žemę vaduojant, žuvo apie du mi- 
lijonus žmonių. "Tiesioginio tikslo kryžiaus 

karai nepasiekė, Bet ta proga tautos pažino 
vienos kitas, vienos iš kitų daug ko išmoko. 
Kai karo mėgėjai iš Europos išsidangino, Eu- 
ropoje pasidarė ramiau. Buvo sustabdytas is- 
lamo antplūdis į Europą. Daugiau buvo pra- 
dėta rūpintis misijomis. Misijos — tai pats ge- 
riausias būdas užkariauti Šventąją Žemę. 

VIDURAMŽIŲ KLAIDOS IR KOVA SU 
JOMIS 


IV amž. buvo pasireiškusi manichejų erezija. 
Vakarų Bažnyčioje anais laikais ta erezija ne- 
paplito. Rytų Bažnyčioje manicheizmas išliko 
iki kryžiaus karų. Kryžiaus karų laikais tos 
erezijos mintys buvo perkeltos į Europą ir čia 
buvo bandoma jas įgyvendinti. 

Albigiečiai. Šių įsitikinimų žmonės Euro- 
poje mėgino įgyvendinti manicheizmą ir vadi- 
nosi katarais (gr. k. švariaisais). Kad jie pra- 
dėjo plisti Prancūzijoje Albi mieste, žmonių 
buvo vadinami albigiečiais. 

Albigiečiai pripažino gerą dvasinį Dievą ir 
blogą Dievą, leidusį į pasaulį medžiagą, kūną. 
Medžiagą — kūną reikia naikinti, nes tuo būdu 
būsiąs naikinamas blogasis Dievas. Albigiečiai 
neigė moterystę (nes tuo būdu platinamas kū- 
nas, tarnaująs blogam dievui), niekino turtus, 
nevalgė mėsos. Aukščiausiu doros laipsniu lai- 
kė kūno numarinimą badu. 

XII amž. pabaigoje albigiečiai gana gausiai 
paplito po visą vidurinę Europą. Ten, kur su- 
darydavo gyventojų daugumą, žudydavo kuni- 
gus, degindavo bažnyčias ir visokiais būdais ty- 
čiodavosi iš katalikų. 1208 m. užmušė ir popie- 
žiaus legatą Kastėlną. Popiežius Inocentas III, 
norėdamas ginti katalikus, albigiečiams pa- 
skelbė kryžiaus karą, kuris užtruko 20 metų. 
Albigiečiai buvo nugalėti. 

Valdiečiai. Valdiečių organizatorius buvo 
pirklys Petras de Vaux (Valdes). Kristus žmo- 
nėms patarė per daug neprisirišti prie žemiškų 
turtų. Petras Valdes nusprendė, kad kiekvie- 
nas Kristaus mokslo išpažintojas turįs visiškai 
išsižadėti žemiškų turtų. Pats taip ir padarė. 
Turtus išdalinęs, pasidarė keliaujančiu pamoks- 
lininku: Prie jo prisidėjo ir daugiau tokių ke- 
liaujančiųjų pamokslininkų. 

1179 m. Laterano susirinkime buvo svarsto- 
mas klausimas: gera ar negera, kad pasauliniai 
asmens sako pamokslus. Prieita išvada, kad 
pasauliniai asmens ne visada gerai nusimano 
religiniuose klausimuose ir jų sakomuose pa- 
moksluose gali pasitaikyti klaidų. Susirinkimas 
nutarė drausti pasauliniams asmenims sakyti 
pamokslus. Tačiau valdiečiai to Bažnyčios nuta- 
rimo nepaisė. Popiežius už neklusnumą valdie- 
čius atskyrė nuo Bažnyčios. Valdiečiai už tai 
labai supyko ir su Bažnyčia pradėjo kovoti. Jie 
visiškai paneigė kunigystės sakramentą, šv. Mi- 


137 


šių auką, skaistyklos buvimą, atlaidus, maldas 
už mirusius ir t. t. 

Kai Liuteris paskelbė protestantizmą, dau- 
gumas valdiečių pasidarė protestantai. 

Albigiečiai ir valdiečiai buvo pavojingi Baž- 
nyčiai ir Valstybei. Abi šios institucijos su al- 
bigiečiais ir valdiečiais pradėjo kovoti, 

1229 m. Tulūzos sinode buvo nutarta įsteigti 
inkvizicijos teismus kovai su eretikais. Šie teis- 
mai dažniausiai būdavo pavedami vienuoliams 
domininkonams. Kur tik atsirasdavo albigiečių 
ar valdiečių, parapijose būdavo įsteigiami inkvi- 
zicijos teismai. Teisėjai įtariamuosius asmenis 
iškvosdavo ir nustatydavo, ar jų įsitikinimai 
sutinka su Bažnyčios mokslu, ar ne. Tuos as- 
menis, kurių įsitikinimai su Bažnyčios mokslu 
nesutikdavo, vienuoliai turėdavo pamokyti ir 
įspėti. Užsispyrusieji būdavo sunčiami į vys- 
kupo tam reikalui paskirtą komisiją. Jeigu klai- 
datikis prisipažindavo klystąs ir žadėdavo pasi- 
taisyti, būdavo paleidžiamas. Jeigu kuris jaus- 
davosi neteisingai apkaltintas, galėdavo ape- 
liuoti į popiežių. 

Tie asmens, kurių įsitikinimai nesutikdavo 
su Bažnyčios skelbiamu mokslu ir tų įsitikinimų 
neišsižadėdavo, būdavo atskiriami nuo Bažny- 
čios. Taip, kaip kiekviena organizacija turi 
teisę šalinti netinkamus narius, tokią teisę turi 
ir Bažnyčia. Jeigu Bažnyčia tokios teisės ne- 
turėtų ir netinkamų narių nepašalintų, tai tie 

netinkami nariai Bažnyčią galėtų sprogdinti iš 
vidaus. 

Kad eretikai kėlė anarchiją ir visame vieša- 
me gyvenime, tai juos pradėjo bausti ir valsty- 
bė. Vokietijos ciesorius Fridrikas II Bažnyčiai 
nebuvo palankus ir prieš eretikus nusistatė ne 
iš kokio nors religinio fanatizmo. Jis aiškiai 
matė, kaip tie eretikai buvo pavojingi valsty- 
bei. Jis įsakė eretikus deginti, laikyti kalėji- 
muose ir ištremti. 

Kai kas visą eretikų baudimą nori suversti 
vienai tik Bažnyčiai. O iš tiesų čia reikia skirti 
Bažnyčios ir Valstybės vaidmenį. Kai išskyri- 
mas padaromas, daug neaiškumų savaime at- 
krinta. 

XV amž. žydai ir mosulmonai Ispanijoje iš 
krikščionybės pradėjo daryti piniginį „biznį“. 
Visai netikėdami į Kristų apsikrikštydavo, ve- 
dybomis sueidavo į giminystę su aukštuoju luo- 
mu ir gaudavo aukštų valdininkų vietas. Baž- 
nyčioje kai kurie pasidarė kunigais, klebonais, 
prelatais ir net vyskupais. Valstybei jie pasi- 
darė labai pavojingi. 

1480 m. Ispanijos karalius Ferdinandas ir 
karalienė Izabelė kovai su persimetėliais žydais 
ir mosulmonais įsteigė ypatingą valstybės in- 
Ikvizicijos teismą tokiems apsimetėliams išaiš- 
kinti ir juos iš visuomeninio gyvenimo pašalinti. 
Tai buvo grynai Valstybės, o ne Bažnyčios įstai- 
ga. Popiežiai su ta inkvizicija kovojo. 


š6 
PRANCIŠKONAI 


Nauji laikai Bažnyčioje vis daugina naujų 
vienuolynų. Taip X amž. Kluny persiorganiza- 
vo benediktinai, įsikūrė cistersai ir k. XIII amž. 
įsikūrė trinitariai, kurie išpirkinėjo krikščionis 
iš maurų nelaisvės. XIII amž. Bažnyčioje įsiku- 
ria pranciškonų ir dominininkonų vienuolynai. 
Šituodu vienuolynai labai daug padėjo kelti re- 
liginę dvasią. 

Pranciškonų vienuolyno įkūrėjas yra šv. 
Pranciškus iš Asyžiaus. Tai žymiausia XIII am- 
žiaus asmenybė. Šv. Pranciškaus asmenybe 
domisi ne tik katalikai, bet kitatikiai ir net ko- 
munistai. 

Gyvas būdamas, Pranciškus buvo žinomas 
karaliams ir popiežiams ir gatvės vaikams. Toks 
populiarus pasidarė dėl savotiško gyvenimo 
būdo. 

Pranciškus gimė Asyžiuje (Italijoje) 1182 
metais. Jo tėvas buvo turtingas pirklys Petras 
Bernardone. Motina — Pika, prancūzė, iš Pro- 

vanso provincijos. Jų sūnus turėjo Jono vardą. 
Tėvas vėliau jį praminė Prancūzų — Pranciš- 
kum. Pranciškus, greta gimtosios italų kalbos, 
buvo pramokęs truputį prancūziškai ir lotyniš- 
kai. 


Tėvas savo sūnų norėjo padaryti pirkliu, bet 
Pranciškaus širdį prekyba ir turtų ieškojimas 
visai netraukė. Jį labiau žavėjo aukšta garbė, 
visoki pasilinksminimai ir trubadūrų (meilės 
dainų) poezija. Didelio malonumo turėjo šelpti 
vargšus. Labai mylėjo gamtą: gėleles seselės, 
gyvulėlius brolelius. Saulės garbei sukūrė him- 
ną. 


1202 metais kilo karas su Perūgija. Kariavo 
ir Pranciškus, bet buvo paimtas į nelaisvę ir me- 
tus laiko išbuvo kalėjime. Po to pradėjo nesvei- 
kuoti ir daugiau galvoti apie Dievą. 1205 metais 
jam labai įstrigo į širdį Evangelijos žodžiai: „Jei 
kas nori eiti paskui mane, teišsižada pats savęs, 
tegul kasdien neša savo kryžių ir teseka mane“ 
(Luko 9, 23). Kartą, besimelsdamas šv. Dami- 
jono griūvančioje bažnytėlėje, pajuto noro tą 
bažnytėlę pataisyti. Pats savo pinigų neturėda- 
mas, ėmė iš tėvo kasos. Tėvui tai labai nepatiko 
Prasidėjo nuolatiniai ginčai, Tėvas, matydamas 
geruoju sūnaus nesuvaldysiąs, uždarė jį į kalė- 
jimą. Senieji Pranciškaus draugai, matydami to- 
kius jo elgesius, Pranciškų palaikė sukvailusiu 
ir visai nuo jo pasitraukė. 

Tėvas įsitikino, kad iš Pranciškaus nieko ge- 
ro negalima tikėtis. 1207 metų pradžioje sūnų 
nusivedė pas vyskupą ir jo išsižadėjo. Pranciš- 
kus dėl to ne tik nenuliūdo, bet džiaugdamasis 
akis pakėlė į dangų ir kalbėjo: „Dabar drąsiai 
galiu sakyti: Tėve mano, kurs esi danguje, nes 
žemiško tėvo jau neturiu“. 

Asyžiuje buvo apleistas senas benediktinių 
krienuolynas ir koplytėlė. Pranciškus tą koply- 
tėlę šiek tiek atremontavo ir joje melsdavosi. 
Koplytėlę pavadino savo partiuncula — dalele 
(vėliau toje koplytėlėje buvo įsteigti ypatingi 
parciunkulio atlaidai). 

1209 metais Pranciškaus gyvenimu pradėjo 
domėtis pamaldesni asmens ir siūlyti su juo kar- 
tu gyventi. Kandidatai turėjo viską išdalinti pa- 
vargėliams ir tik tada ateiti. Kai būrelis padidė- 
jo iki 11, jų tarpe ir vienas kunigas (vardu Sil- 
vestras), Pranciškus parašė bendro gyvenimo 
taisykles ir keliavo pas popiežių prašyti jų pa- 
tvirtinti. Popiežius Inocentas III patvirtino. Ta- 
da visi linksmi grįžo į Asyžių, atsiremontavo ap- 
leistą benediktinių vienuolyną ir pradėjo vienuo- 
liškai gyventi. Brolių skaičius labai greitai pra- 
dėjo didėti. 

Viena turtingų tėvų duktė, vardu Klara, taip 
pat norėjo pranciškoniškai gyventi. Pranciškaus 
nurodymu, Klara 1212 metais įkūrė vienuolyną 
moterims. Po 12 metų Pranciškus joms parašė 
įstatus, o popiežius juos patvirtino. 

Pranciškus labai troško Evangeliją skelbti 
stabmeldžiams ir ten pralieti kraują. 1216 me- 
tais nuvyko į Afriką, tikėdamasis sultoną at- 
versti į krikščionių tikėjimą arba gauti kankinio 
vainiką. Sultonas Pranciškų priėmė, bet į Kris- 
taus mokslą neįtikėjo; Pranciškų laisvą išleido 
keliauti toliau. Iš ten nuvyko į Palestiną ir prie 
Kristaus grabo įkūrė pranciškonų vienuolyną. 
Tas vienuolynas tebėra ir šiandien. 

1219 metų statistika rodo, kad šv. Pranciš- 
kaus brolių jau buvo apie 5000. Pabaigoje XIII 
amž. buvo 8000 vienuolynų su apie 200.000 bro- 
lių. Dabar pranciškonai yra susiskaldę į tris ša- 
kas (mažesnieji broliai, kapucinai ir konventua- 
lai) ir turi apie 36.000 narių. 

Ir vedusieji žmonės pradėjo kreiptis į Pran- 
ciškų, kad juos priimtų į vienuolyną. Pranciš- 
kus suprato, kad negera yra ardyt šeimas. 1221 
metais įkūrė tretininkų ordiną, t. y. tokį vienuo- 
lyną, kuriame gali gyventi ir vedę žmonės. 

Lietuvoje pirmieji Evangelijos skelbėjai Ge- 
dimino laikais buvo pranciškonai. 

Pranciškus dažnai melsdavosi: „Viešpatie, 
duok man du dalykus, pirma, negu mirsiu: kad 
savo dvasioje ir kūne jausčiau smarkiausius so- 
pulius, o savo širdyje neapsakomą Tavo meilę“, 
Dievas tą Pranciškaus maldą išklausė, 1224 m. 
rugsėjo mėn, 17 d. Alvernijos kalne besimel- 


„ džiant atsivėrė žaizdos jo rankose, kojose ir šo- 


ne ties širdim. 

1226 m. spalių mėn. 4 d. Pranciškus mirė. 
Kūnas palaidotas Asyžiuje. 

Pranciškonų vienuolynas nuo kitų vienuoly- 
nų skiriasi ypatingu neturto įžadu. Kituose vie- 
nuolynuose atskiri asmens neturi nuosavybės, 
bet visas vienuolynas turi. Pranciškonų vienuo- 
lyne ne tik atskiri asmens neturi nuosavybės, 
bet ir visas vienuolynas. Pranciškonų vienuoly- 
no turtų valdytojas yra Bažnyčia. 

Pranciškus nebuvo išėjęs jokių aukštesnių 
mokslų. Šventimų atžvilgiu buvo tik dijakonas. 
Savo broliams taip pat nerekomendavo siekti 
aukštų mokslų. 

7 
DOMININKONAI 


Domininkas, domininkonų vienuolyno įkūrė- 
jas, gimė Ispanijoje, netoli Burgoso, 1170 me- 
tais. Jo tėvai buvo aukštos kilmės. Šv. Dominin- 
kas išėjo mokslus ir įsišventino į kunigus. Jau- 
nas būdamas pasižymėjo didele artimo meile, 
Pradžioje kunigavimo po pietų Prancūziją lydė- 
jo vizituojantį vyskupą ir ta proga susipažino su 
žmonėmis, užsikrėtusiais valdiečių klaidomis. 
Pasiryžo juos iš tų klaidų išvaduoti, 

Domininkas greitai susirado ne maža drau- 
gų ir 1216 metais įkūrė pamokslininkų ordiną — 
vienuolyną. Vienuolyno nariai turėdavo ilgai 
mokytis, kad galėtų gerai pažinti Bažnyčios 
mokslą ir jį ginti, Inkvizicijos laikais dominį 
konai dažniausiai sudarydavo inkvizicijo; 
mus. 

Domininkas mirė 1221 met. rugpiūči 
d. Bolonijoje. 


s8 
RELIGINIS GYVENIMAS 


XIII amž. visose gyvenimo srityse labai pra- 
dėjo reikštis religinis elementas. 

Mokslas. Didelių laimėjimų pasiekiama filo- 
sofijoje ir teologijoje. Taip pat aukštai pastato- 
mi ir kiti mokslai. Vakarai susipažįsta su arabų 
ir graikų geometrija, algebra ir trigonometrija. 
Vartojami teleskopai ir mikroskopai. 

Prie katedrų ir vienuolynų bažnyčių buvo 
steigiamos mokyklos. Aukštesniems mokslams 
buvo kuriami universitetai. Visa tai organizavo 
Bažnyčia. 

Garsiausi to laiko universitetai buvo: teisių 
mokslams Bolonijoje, teologijos mokslams Pa- 
ryžiuje ir medicinos mokslams Salerne. Kad 
tais laikais visoks mokslas buvo einamas lotynų 
kalba, tai visiems buvo lygiai prieinamas. Tik 
mokslui labai trukdė didelė knygų stoka (dar 
nebuvo išrasta spauda). 

Aplink universitetus steigėsi bendrabučiai 
neturtingiems studentams, 1270 m. Paryžiuje 
įsteigiamas garsus Sorbonos bendrabutis. 

Daugiausia studentų turėjo Paryžiaus uni- 
versitetas. Čia studijuoti vyko studentai iš visos 
Europos. 

Didžiausius to laiko mokslininkus davė pran- 
ciškonų ir domininkonų vienuolynai. 

Aleksandras Halietis (1245), pranciškonas, 
pirmasis tais laikais gerai išstudijavęs Aristo- 
telio veikalus. Parašė didelį teologijos veikalą. 

Šv. Albertas Didysis (1280), domininkonas, 
išmintingiausias tos epokos žmogus. Pasižymėjo 
fizikos, gamtos, filosofijos ir teologijos moks- 
lais. Parašė Aristotelio mokslo paaiškinimus ir 
didelį teologijos veikalą. 

Šv. Tomas Akvinietis (1274), domininkonas, 
Alberto Didžiojo mokinys. Parašė didžiulį teolo- 
gijos veikalą. 

Duns Scot, pranciškonas, gilus filosofas ir 
teologas. Jo mokslas daug kur yra priešingas 
Tomo Akviniečio mokslui, 

Šv. Bonaventūra, pranciškonas, pasižymi ne- 
paprastai gyvu raštų stilium, 

To laiko mokslas buvo pavadintas scholasti- 
ka. Scholastika — tai teologijos moksle panau- 
dojimas visų proto laimėjimų. 

Viduriniais amžiais Bažnyčios nuopelnai 
mokslui yra tiesiog neįkainojami. Tais laikais 
viena tik Bažnyčia mokslu ir tesirūpino, Pran- 
cūzų revoliucijos laikais buvo skelbiama, kad vi- 
duriniai amžiai buvę tamsybės amžiai, Bet tikri 
istorikai taip nekalba, 

Pamaldumas. Pagrindinės pamaldumo for- 
mos buvo tokios pat, kokios ir dabar yra. Šv. 
Mišių auka ir sakramentai taip vykdomi, kaip 
ir dabar. Pamaldumo centre tada, kaip ir dabar, 
buvo statoma Kristaus meilė ir Kristaus seki- 
mas. Kristuje labiausiai buvo iškeliama jo die- 
viškumas. Iškilmingai pradedamos švęsti kai 
kurios naujos liturginės šventės: Dievo Kūno 
šventė, bažnyčioje per Kalėdas ruošiami Betlie- 
jai. Iškyla Marijos kultas. Bažnyčios pavadina- 
mos Marijos vardais. 

Dora. Pagoniškosios tautos buvo žiaurios, 
kkeršte ir burtuose paskendusios. Germanų tau- 
tos tikėjo tik jėgą ir karą. Bažnyčiai tas tautas 
reikėjo kultūrinti. 

Pagonys ginčus spręsdavo dvikovomis. Baž- 
nyčia dvikovas prilygino savižudybei. Tada dvi- 
kovininkai griebėsi ginčus spręsti ordalijo- 
mis. Dievas stebuklu turįs parodyti teisybę. 
Apkaltintasis turėdavo vaikščioti po žarijas, į 
rankas imti įkaitintą geležį, neskęsti vandenyje. 
Popiežius Steponas V uždraudė ordalijas ir tei- 
sybės liepė ieškoti liudininkų parodymais. Bet 
sunku buvo pakeisti papročius. 

Didelė buvo nelaimė nuolatiniai savitarpio 
karai. Bažnyčia įvedė Dievo taiką: buvo drau- 
džiama kariauti nuo trečiadienio iki pirmadie- 
no ryto, advente, gavėnioje ir šventėse, Tai la- 
bai daug prisidėjo prie savitarpio kovų išnaiki- 


148 


nimo. Nesusipratimai pradedama vis labiau ir 
labiau spręsti teismuose. 

Doros gyvenime reiškėsi ir daug kontrastų: 
iš vienos pusės buvo daug aukštos doros pavyz- 
džių, o iš kitos — visokių žiaurumų ir neteisin- 
gumų. Ne visi sugebėdavo lygiai save sukrikš- 
čioninti. 

Labdarybė. Vargšais ir ligoniais rūpinosi tik 
vienuolynai ir parapijos. Vargšai vienuolynuose 
gaudavo pavalgyti. Maldininkams ir pakelei- 
viams vyskupai ir vienuolynai pristeigė viešbu- 
čių. Dar ir dabar prie bažnyčių yra likusios špi- 
tolės. 

Korporacijos. Darbo korporacijos pradėta 
organizuoti XIII amž. Korporacija — sąjunga 
vieną darbą dirbančių asmenų. Darbui buvo ren- 
giamasi 5—6 metus. Kol buvo mokomasi darbo, 
meisteris duodavo visą išlaikymą. Po 5—6 metų 
pasirengimo jau būdavo tikras darbininkas. Bu- 
vo vengiama konkurencijos. Rūpinamasi geru 
darbo atlikimu. Korporacijos turėjo savo religi- 
nes brolijas ir šventuosius patronus. Vieni kitus 
moraliai ir materialiai šelpė, rūpinosi ligoje, lai- 
dojo. 

Bažnyčių statymas. Medinės bažnyčios pa- 
keičiamos mūrinėmis. Sukuriamas naujas goti- 
kos stilius. Gotika — laibos kolonos, į dangų 
kylą bokštai. Tai seholastiškosios minties iš- 
raiška. Vitražų daroma prieblanda gotiškojo 

stiliaus bažnyčiose priminė reikalingumą dau- 
| „giau susitelkti ir tame susitelkime kilti į dangų. 
Tai laikotarpis, kada daugiausia pristatyta 
garsių bažnyčių. Bažnyčių statymas rodo ne tik 
didelį to laiko žmonių religingumą, bet ir eko- 
nominį pajėgumą. 

š9 
KRIKŠČIONYBĖ PABALTIJO KRAŠTUOSE 


Tuo laiku, kai vakarų Europoje augo krikš- 
čioniška kultūra, mokslas, steigėsi mokyklos, 
kūrėsi universitetai, Pabaltijo kraštus dar gau- 
bė pagonybė ir nebuvo jokio mokslo. Tuo čia 


nebuvo kam rūpintis. Patys lietuviai turėjo tik 


organizuotis ir gintis nuo užpuolikų, Ir aukš- 
čiausioji Bažnyčios vadovybė tuo metu buvo už- 
imta kitais rūpesčiais: vyko aštrus trynimasis 
tarp Bažnyčios ir Valstybės (Henrikas IV), bu- 
vo organizuojami kryžiaus karai. 


1. Prūsai 


Pirmasis Prūsų apaštalas buvo šv. Vaitiekus 
(Adalbertas), Pragos vyskupas, 996 m. iš Pra- 
gos atvyko į Prūsus ir kurį laiką su pasisekimu 
skelbė Evangeliją. Bet prūsai prieš ji sukilo. 
Traukdamasis užklydo į šventą girią ir 998 m. 
nukankinamas. 1009 m. popiežius Jonas XVIII į ' 
Prūsus atsiuntė šv, Brunoną, arkivyskupą, bet 

ir jį ir jo draugus prūsai išžudė. Tik XIII amž. 
Kristijonui Olyviečiui geriau sekėsi ir 1215 m. 
buvo įkurta vyskupija. Pirmuoju vyskupu buvo 
paskirtas Kristijonas. Bet prūsai ryžosi krikš- 
čionis išnaikinti. Kristijonas susitarė su Mozūrų. 
kunigaikščiu Konradu ir prūsams paskelbė kry- 
žiaus karą. Prūsai tą karą laimėjo ir pradėjo 
grasinti mozūrams. Konradas, bijodamas prūsų, 
1226 m. iš Palestinos parsikvietė kryžiuočių or- 
diną. Kryžiuočiai per 53 metus prūsus nugalėjo 
ir įkūrė savo valstybę. Dabar iš prūsų liko be- 
veik tik vardas. 


2. Latviai 


Latvijoje 1188 m. pirmasis Evangeliją pradė- 
jo skelbti Meinhardas. Kol jis darbavosi, daug 
latvių apsikrikštijo, bet po jo mirties ir vėl grįžo 
į stabmeldybę. 

Vėliau Latvijoje Evangeliją skelbė vyskupas 
Bertoldas, Bet latviai prieš jį sukilo. Tada Ber- 
toldas į talką pasikvietė riterius. Latviai many- 
dami, kad, krikštą priėmus, riteriai iškeliaus, 
veidmainingai krikštijosi. Riteriams pasitrau- 
kus, latviai vėl grįžo į stabmeldybę. 

1201 metais vyskupas Albertas įkūrė Rygos 
miestą ir vyskupiją. Į talką pasikvietė riterių ir 
įkūrė kalavijuočių ordiną. Kalavijuočiai užka- 
riavo latvius ir estus. 

3. Lietuviai 


Lietuvių religija buvo labai palanki krikš- 
čioniškai religijai. Jei tik būtų buvę pa- 
kankamai tinkamų apaštalų, lietuviai greitai 
būtų pasidarę krikščionys, Visa nelaimė, kad 
tie, kurie lietuviams turėjo nešti Evangelijos 
laisvę, nešė vergijos pančius. 

Lietuva ilgus amžius buvo tarsi užmiršta 
krikščionių misijonierių. O kai jie pasirodė, pa- 
sirodė ne su tiesa ir meile, bet su ugnimi ir ka- 
laviju. : 

Krikščionių tikėjimas į Lietuvą artinosi iš 
dviejų centrų: Romos ir Konstantinopolio, Iš 
Romos artinosi katalikų tikėjimas, o iš Kons- 
tantinopolio — pravoslavų. 


a. Mindaugas 


Lietuvos kunigaikštis Mindaugas pasiryžta 
Lietuvos žemes suvienyti. Nepatenkintieji lietu- 
viai vyko pas kaimynus ir juos kurstė prieš Min- 
daugą, o tuo pačiu ir prieš Lietuvą. Kaimynai 
prieš Lietuvą, kaip prieš stabmeldišką kraštą, 
organizavo karą. Mindaugas, norėdamas jiems 
išmušti karo pagrindą, ryžosi krikštytis. Krei- 
pėsi į popiežių Inocentą IV ir kalavijuočių ma- 
gistrą Andrių von Štirland, kad atsiųstų kunigų 
mokyti tikėjimo, o paskui priimsiąs krikštą. 

1251 metų pradžioje Mindaugas su savo šei- 
ma ir dvaru apsikrikštijo. Apie tai Mindaugas 

pranešė popiežiui Inocentui IV ir prašė Lietuvą 
priimti į popiežiaus globą ir paskirti Lietuvai 
vyskupą. Mindaugas rūpinosi, kad Lietuvos vys- 
kupas priklausytų ne nuo teutonų ordino ir ne 
nuo kitų kokių nors tarpininkų, bet tiesiog nuo 
popiežiaus. Taip pat prašė karaliaus vainiko. 

Popiežius Lietuvą paėmė į savo ypatingą 
globą ir pirmuoju Lietuvos vyskupu paskyrė 
Kristijoną. Lietuvos vyskupas buvo priklauso- 
mas tik nuo popiežiaus. Kristijonui į talką 
krikščioninti Lietuvos atėjo vienuoliai pranciš- 
konai ir domininkonai. 1253 m. Lietuvai buvo 
paskirtas ir antras vyskupas — Vitas. 

1253 m. Mindaugas buvo Kulmijos vyskupo 
Henriko vainikuotas Lietuvos karalium. 

Lietuvos visuomenė krikštui dar buvo nepa- 
rengta. Vyskupų darbas — sunkus. Žemaičiai 
buvo labai nepatenkinti, kad Mindaugas drau- 
gavo su teutonais, pridariusiais Lietuvai tiek 
žalos. 1260 m. žemaičiai nugalėjo sujungtas 
kryžiuočių ir kalavijuočių jėgas prie Durbės. 
1263 m. žemaičiai nužudė ir Mindaugą. 

Mindaugo pradėtas darbas nebuvo tęsiamas, 
ir ordinui vėl susidarė palankios sąlygos toliau 
užpuldinėti Lietuvą. 

„Mindaugo bandymas įvesti katalikų tikėji- 
mą Lietuvoje nuėjo niekais. Šis nepasisekimas 
buvo lietuvių tautai politiniu atžvilgiu labai ne- 
naudingas. Lietuvių, latvių, ir prūsų tautos, jei 
savo laiku būtų priėmusios krikščionių tikėjimą, 

būtų galėjusios sukurti vieną arba kelias valsty- 
bes, kurios būtų nuo Vislos ligi Dauguvos nusi- 
tęsusios su savo gražiais uostais Baltijos pa- 
kraščiu. Anais laikais buvo tai dar įmanomas 
dalykas. Teutonų ordinas tada nei Prūsuose, nei 
Livonijoje nebuvo įsigalėjęs, ir vokiškas ele- 
mentas tuose kraštuose buvo dar silpnas. Jei 
lietuviai tada būtų priėmę krikščionybę, teuto- 
nų ordinas, kaip krikščionių gynėjas, būtų buvęs 
nereikalingas. Jis nebūtų gavęs paramos iš Va- 
karų ir ilgainiui būtų susiliejęs su vietinėmis 
tautomis. Viskas virto kitaip, kai Lietuvą stojo 
į griežtą opoziciją krikščionių tautoms. Tada 
teutonų ordinas turėjo pateisinantį pagrindą 
valdyti lietuviams ir prūsams. Prūsiškė ir livo- 
niškė teutonų ordino šakos, besistengdamos su- 
sijungti, stūmė lietuvius nuo Baltijos ir slopino 
latvių ir prūsų vienybės su lietuviais mintį“ (A. 
Alekna, Kat. Bažn. Lietuvoje. 15 psl.) 


b. Vytenis 


Vytenio laikais Lietuvoje esantiems vienuo- 
liams darbuotis niekas netrukdė. Tuo metu Lie- 
tuva daugiau susidraugauja su Ryga ir Rygos 
arkivyskupas bando krikščionybę įvesti Lietu- 
voje. Lietuviai krikščionybei buvę labai palan- 
kūs. Bet ir šį kartą kryžiuočiai sutrukdė. Ordi- 
nui rūpėjo ne Lietuvos krikštas, bet jos paver- 
gimas. Jeigu Lietuvą nepriklausomai nuo kry- 

žiuočių būtų turėjusi galimumo įvesti krikščio- 
nybę, be abejo, tai būtų padariusi. Krikščionybė 
buvo neįvedama tik dėl santykių su ordinu. Kiek 
ordinui rūpėjo Lietuvos sukrikščioninimas, rodo 
ir tas faktas, kad stabmeldis Vytenis buvo pa- 
statęs bažnyčią vienuoliams pranciškonams, o 
kryžiuočiai tą bažnyčią sugriovė. O vis tik vaka- 
rų Europoje į kryžiuočius buvo žiūrima kaip į 
vienintelius misijonierius lietuvių tautai. Vienas 
tik ordinas jautėsi turįs teisę Lietuvą krikštyti 
ir niekam kitam tos teisės neužleido. 


c. Gediminas 


Ir Gediminas krikščionybei buvo palankus. 
Tai aiškėja iš jo laiškų popiežiui. Pirmame laiš- 
ke Gediminas rašo girdėjęs, kad krikščionys turį . 
klausyti popiežiaus. Mindaugas buvęs priėmęs 
krikščionybę, bet dėl ordino neteisybių nuo jos 
atsimetęs. Dėl ordino ir Gediminas dar esąs tėvų 
klaidose. Lietuviai su krikščionimis nekariaują, 
bet tik ginąsi nuo užpuolikų, kaip tai darą ir visi 
krikščionys. Kaip įrodymą primena, kad Lietu- 
voje esą pranciškonų ir domininkonų, laisvai 
sakančių pamokslus ir krikštijančių. Gediminas, 
kaip ir krikščionys, esąs pasirengęs popiežiaus 
klausyti ir priimti krikščionių tikėjimą, tik ne- 
norįs niekuo priklausyti kryžiuočiams kankinto- 
jams. Antrame laiške Gediminas rašo tikįs vie- 
ną Dievą, ir žinąs, kad popiežius yra skirtas ti- 

kintiesiems valdyti. Esąs pasirengęs priimti 
krikštą. 

Gediminas rašė laiškus taip pat domininko- 
nams ir pranciškonams. Domininkonams rašo, 
kad išsiuntęs laiškus popiežiui prašydamas 
krikšto. Laukiąs popiežiaus pasiuntinių. Į Lie- 
tuvą kviečiąs katalikų dvasininkų. Pranciško- 
nams praneša, kad jiems pastatęs dvi bažny- 
čias: Vilniuje ir Naugarduke. Į Lietuvą kviečia 
atsiųsti pranciškonų. 

Iš laiškų matome, kad Gediminas norėjo 
krikštytis ir krikščionims Lietuvoje davė visiš- 
ką laisvę. 

Gediminui popiežiaus pasiuntinių teko laukti 
ištisus metus. Tuo laiku ordinas nesnaudė. Visur 
skelbė, kad ordino elgesiai su lietuviais esą geri 
ir kad Gediminas ordiną tik šmeižiąs. Tokiu el- 
gesiu kryžiuočiai Gediminą erzino ir jo akyse 
krikščionybę kompromitavo. 

Ordinui nepasisekė neigiamai paveikti popie- 
žių Lietuvos atžvilgiu. Jonas XXII kaltina ordi- 
ną ir įsako nekliudyti į Lietuvą vykstančių do- 
mininkonų, pranciškonų ir kitų dvasininkų, 1324 
m, rašytame laiške popiežius Gediminui pažada 
pasirūpinti, kad ordinas Gedimino neskriaustų. 
Bet ordinas visur įrodinėjo, kad nesą galima Ge- 
diminu pasitikėti. 

Popiežius Jonas XXII siunčia pasiuntinius į 
Lietuvą. Pasiuntiniai atvyko į Rygą, o iš Rygos 
į Vilnių nusiuntė savo pasiuntinius su popiežiaus 

laišku Gediminui. Gediminas pasiuntiniams pa- 
reiškė, kad kiekviena tauta savo būdu garbina 
tą patį Dievą; taip darą ir lietuviai. Krikščiony- 
se, ypač kryžiuočiuose, nematąs nieko geresnio. 
Gediminas pasiuntiniams dar pareiškė, kad jis 
popiežiui tik pagarbą išreiškęs, o krikštytis visai 
neketinęs. Kaltino vienuolius, kad je iškreipę 
Gedimino mintis. 

Pasiuntiniai Vilniuje dar patyrė, kad kry- 
žiuočiai kursto žemaičius nesutikti priimti 
krikšto. 

Iš visko atrodo, kad Gedimino noras krikš- 
tytis buvo nuoširdus, bet kryžiuočių intrigos ir 
kurstymai nuo to žygio jį sulaikė. Tuo būdu Lie- 
tuva ir vėl buvo palikta ordino sauvaliavimams. 


d. Algirdas ir Kęstutis 


Lietuvos valstybė labai sustiprėjo. Algirdas 
ir Kęstutis nebuvo priešingi krikščionybės įve- 
dimui Lietuvoje ir sutiko svarstyti apsikrikštiji- 
mo pasiūlymus, tik ne iš ordino. Kryžiuočiai 
nuolatos degino lietuvių sodybas ir žudė nekal- 
tus gyventojus. Iš šitokių „„misijonierių“ lietu- 
viai krikšto nenorėjo. O kryžiuočiai vis tiek ma- 
nė, kad jie vieni teesą pašaukti Lietuvą krikš- 
tyti, pirmiausia ją pavergdami. 

Katalikai Lietuvoje tuo laiku turėjo pilniau- 
sią laisvę. Laisvai darbavosi pranciškonai ir do- 
mininkonai. Vieni tik kryžiuočiai trukdė Lietu- 
vą krikštytis. 

Ir kunigaikščiai krikščonybei nebuvo prie- 
šingi. Jie tik reikalavo, kad kryžiuočių ordinas, 
kaip nereikalingas Lietuvos pašonėje, išsikeltų 
į totorių kraštus. Algirdo viena ir kita žmonos 
buvo krikščionės. Algirdo sūnūs krikštyti pra- 
voslavų cerkvėje. Tik Vilniuje gimusius vaikus 
Algirdas auklėja pagoniškai. Imant visą Algirdo 
šeimą, ji daugiau krikščioniška, kaip pagoniš- 
ka, Kęstutis labiau gerbė senąjį lietuvių tikėji- 
mą, bet ir jo šeimoje buvo daug krikščionių. 

Algirdo ir Kęstučio laikais prasideda didesnė 
pravoslavijos įtaka. Vilniuje buvo pastatyta 
cerkvė. Didikų šeimos pravoslavėjo ir rusėjo. 

Lietuvos krikštu pradeda rūpintis Lenkija, 
Vengrija, imperatorius, tik ne ordinas, kuris 
tam reikalui šalia Lietuvos apsigyveno. 


e. Jogaila ir Vytautas 


Dar atidėlioti Lietuvos krikštą jau buvo ne- 
įmanoma. Jogailai reikėjo rinktis: priimti krikš. 
tą iš ordino, ar iš kitur. Buvo pasirenkamas tas 
kelias, iš kur daugiau saugumo. Šalinantis nuo 
ordino, liko du keliai: su rusais ir su lenkais. 
Jeigu būtų krikščionybė imama iš rusų, tada 
Lietuva būtų surusėjusi. 

Jogailos vedybos klausimo sprendimą nukėlė 
į Lenkiją. 1385 metais Jogaila ryžtasi vesti Jad- 
vygą, pasidaryti Lenkijos karalium ir apkrikš- 
tyti lietuvių tautą. Jogaila teutonų ordino ma- 

gistrą pakvietė būti jo krikšto tėvu ir dalyvauti 
vainikavimosi iškilmėse. Magistras į iškilmes 
neatvyko. 

1386 m. vasaro mėn. 14 d. Jogaila su savo 
brolias ir daug didikų apsikrikštijo; gavo Vla- 
dislovo vardą. Vasario mėn. 18 d. įvyko sutuok- 
tuvės su Jadvyga. Kovo mėn. 4 d. Jogaila buvo 
vainikuotas Lenkijos karalium. 

1387 m. pradžioje Jogaila į Vilnių atvyko su 
lenkų dvasininkais. Buvo užgesinama šventoji 
ugnis, kertami šventieji miškai, žudomi garbi- 
nami žalčiai. Pradžioje buvo krikštijami bajorai, 
o liaudis paliekama kaip buvusi. Tikėjimo klau- 
simus aiškino vienuoliai pranciškonai, nes Jo- 
gailos atsivežti lenkų dvasininkai lietuviškai ne- 
mokėjo. Apie reikalingumą krikštytis aiškino ir 
Jogaila. Pats Jogaila į lietuvių kalbą išvertė Tė- 
ve mūsų ir Tikiu į Dievą Tėvą. Kiek vėliau Jo- 
gaila, lankydamas Lietuvą, klausinėdavęs tikė- 
jimo tiesų ir gerai mokančius apdovanodavęs. 
Po krikšto žmonėms būdavę dalinami balti vil- 
noniai drabužiai, 

Ordinui Lietuvos krikštas buvo nepageidau- 
jamas ir nemalonus. Savo raštuose to fakto ar- 
ba visai nemini, arba temini piktais žodžiais. 

Jogaila rūpinosi bažnyčių statymu ir jų me- 
džiaginiu aprūpinimu. Tuo laiku bažnyčios pa- 
statytos Vilniuje, Maišogaloje, Medininkuose, 
Nemenčine, Krėvoje, Obolčiuose, Ainoje ir Uk- 
mergėje. Tais pačiais metais buvo pradėta orga- 

nizuoti ir Vilniaus vyskupija. 1388 m. popiežius 
Vilniaus vyskupijos įkūrimą patvirtino. Pirmuo- 
ju Vilniaus vyskupu buvo paskirtas Andrius 
Jastrembiec, pranciškonas. 

Katalikų tikėjimas pripažįstamas valstybės 
tikėjimu. Vilniaus vyskupui suteikiama teisė 
statydinti bažnyčias, kur tik jis panorės. 

Žemaičiai oficialiai pradedami krikštyti tik 
1413 metais. Bet kai kas mano, kad tokio sriti- 
nio skirstymo nereikėtų daryti. 1387 m. Lietu- 
va oficialiai priėmė krikštą, tai ir žemaičių 
krikšto data reikėtų laikyti 1387 m. Pranciško- 
nai, kaip prieš 1387 m., taip ir iki 1413 metų že- 
maičiuose jau darbavosi. Bet oficialiai žemaičiai 
buvo apkrikštyti tik po Žalgirio mūšio, nes iki 
to laiko „Lietuvos krikštytojai“ žemaičių ap- 
krikštyti neleido. 

1413 m. Jogaila ir Vytautas atvyko į Žemai- 
tiją ir oficialiai žemaičius apkrikštijo. Vytautas 
rūpinosi vyskupijos įsteigimu. Vyskupijos sos- 
tine buvo parinkta Varniai. Varniuose Vytau- 
tas pastatydino katedrą. Pirmuoju Varnių vys- 
kupu buvo paskirtas Motiejus Trakiškis. 

Lietuvos Bažnyčios organizavimas buvo sun- 
kus. Didžiausias trūkumas gal buvo tas, kad ne- 
buvo įstaigų, ruošiančių lietuvių dvasininkų. Jo- 
gaila buvo pasirūpinęs, kad Krokuvos universi- 
tete lietuviai galėtų eiti teologijos mokslus ir 
paskui galėtų Lietuvoje apaštalauti. Bet ten 
ruošiamų lietuvių dvasininkų Lietuvai nepaka- 

ko. Lenkų dvasininkai, atvykę į Lietuvą, nepasi- 
stengdavo išmokti lietuviškai ir tuo būdu Lie- 
tuvai būdavo nenaudingi. 


f. Krikščioniškoji Lietuva 


Beveik vienu ir tuo pačiu laiku į Lietuvą ėjo 
krikščionybė ir lenkiška kultūra. Kai kas net 
mėgino tvirtinti, kad krikščionybė Lietuvai at- 
nešusi lenkiškumą. Bet toks tvirtinimas neturi 
pakankamo pagrindo. 

Lenkiškumą į Lietuvą nešė ne krikščionybė, 
bet Jogaila ir Vytautas. 1385 metais Krėvoje 
Jogaila pasižadėjo Lietuvą ir Lenkiją sujungti. 
Po sujungimo aktu pasirašė ir Vytautas. Tiesa, 
Vytautas rašėsi tik norėdamas, Jogailai išvykus 
į Lenkiją, labiau įsitvirtinti Lietuvoje. Bet len- 
kai tuo pačiu laiku svajojo apie visišką Lietuvos 
inkorporavimą į Lenkijos valstybę. 

Jogaila, nenorėdamas Vytauto įsigalėjimo 
Lietuvoje, į Lietuvą pradėjo siųsti Lenkų ka- 
riuomenę. Į kai kurias aukštų valdininkų vietas 
Lietuvoje buvo skiriami lenkai. Ir Vytautas ne- 
pajėgė atsipalaiduoti nuo lenkų kultūrinės įta- 
kos. Ir jo laikais kvalifikuoti valdininkai trau- 
kiami iš Lenkijos. Greta valdininkų čia plūdo 
visoki amatininkai ir kitoki kolonistai. Vytauto 
kancelarijos valdininkų daugumą sudarė lenkai. 
Ilgainiui visa tai pavirto dideliais lenkinimo šal- 
tiniais. 

Lietuvos bajorai ėmė tvarkytis Lenkijos ba- 
jorų pavyzdžiu ir ilgainiui visai sulenkėjo. 

Nei Jogaila, nei Vytautas nepasirūpino Lie- 
tuvoje įkurti aukštesnių mokyklų. Nebuvo kur 
ir kam lietuvišką kultūrą kurti ir skleisti. 

1588 m, lenkams buvo suteikta teisė Lietu- 
voje įsigyti dvarų. Daug lenkų ta teise pasinau- 
dojo ir pradėjo varyti plačią lenkinimo akciją. 
Lietuvos bajorija ilgainiui visai sulenkėjo. Lie- 
tuvos bajorai save pradėjo laikyti lenkų tautos 
žmonėmis. Oficiali kalba visoje Lietuvoje pasi- 
daro lenkų kalba. Tik Bažnyčioje oficiali kalba 
buvo lotynų kalba. 

Jeigu Lietuva anksčiau būtų apsikrikštijusi, 
visai kitokia dalykų raida būtų susidariusi. Su 
stabmeldiška Lietuva niekas nesiskaitė. Jogai- 
los ir Vytauto laikais Lietuvai neišvengiamai 
reikėjo priimti krikščionybę. Iš ordino pusės 
grėsė suvokietėjimas, o iš Rusijos — surusėji- 
mas. Mažiausia pavojų buvo sulenkėti. Taip pat 
reikėjo atramos prieš ordiną ir prieš Rusiją. 
Tad ir buvo pasirinktas kelias su Lenkija. Su 
lenkais susirišti tomis aplinkybėmis atrodė ma- 
žiausia pavojinga. 

Lenkiškos įtakos Lietuvai padarė ir krikš- 
čionybės įvedimas. Bet lenkišką įtaką darė ne 
krikščionybė, o lenkiški krikščionybės apaštalai. 
Krikščionybė yra universali gėrybė, ir ji nenai- 
kina jokių tautybių; krikščionybė tik gali pasi- 
reikšti tautinėse formose. Krikščionybės skelbė- 

jai, būdami vienos ar kitos tautos atstovai, 
krikščionybę gali išreikšti atitinkamomis for- 
moms. 

Ir vyskupai rūpinosi, kad Lietuvoje dirbą 
kunigai mokėtų lietuviškai. Bet Lenkijos kara- 
liai, nepaisydami Lietuvos ir Lietuvos vyskupų 
valios, į Lietuvą skyrė kunigus lenkus. Karalių 
paskirti kunigai jautėsi galį nepaisyti lietuvių 
reikalų ir lietuvių kalbos. Bet lenkų kunigų bu- 
vimas Lietuvoje daugiau pakenkė krikščionybei, 
kaip lietuvybei. Nemokėdami lietuviškai, tik už- 
ėmė vietas ir negalėjo daryti religinės įtakos. 
Religiniu atžvilgiu jie galėjo daryti įtakos tik 
sulenkėjusiai bajorijai ir valdininkijai, kuri su- 
lenkėjo visai ne dėl krikščionybės. 

Lietuvos kunigija lenkėjo kartu su visa Lie- 
tuvos inteligentija. Daug padarė ir ta aplinkybė, 
kad Lietuvoje nebuvo mokyklų, ruošiančių dva- 
sininkus. Išėję lenkų mokyklas ne vienas sulen- 
kėdavo. Nors dvasininkija savo tarpe ir lenkiš- 
kai kalbėdavo (lenkiškos mokyklos įtaka), bet 
su žmonėmis buvo kalbama liaudies kalba. Pa- 
mokslai buvo sakomi liaudies kalba, poteriai ir 
giesmės — liaudies kalba. Lenkiški pamokslai 
buvo pradedami sakyti tose vietose, kur dėl kitų 
priežasčių būdavo susidaręs pakankamas skai- 
čius lenkiškai kalbančių. 

Iš krikščionybės Lietuva tik laimėjo, o nieko 
nepralaimėjo. Jeigu anksčiau krikščionybę būtų 
priėmusi, būtų išvengusi visų svetimų įtakų. 

Priimdama krikščionybę, Lietuva priėmė kil- 
nesnę religiją. Nors senovės lietuvių religija ir 
kilni buvo, bet ji nepajėgė žmonių vesti į tą tiks- 
lą, į kurį turi vesti žmogų religija. Kylant švie- 
timui, ta religija nebūtų galėjusi patenkinti 
šviesių protų. O kas tada? Priimdama krikščio- 
nybę, Lietuva savo įgimtam religingumui gavo 
tikrus protinius pagrindus. Pasakose pasken- 
dusios fantastinės būtybės pakeičiamos istori- 
niu Kristaus asmenimi. 

Krikščionybės įvedimas kultūrinį Lietuvos 
gyvenimą. visais atžvilgiais pastūmėjo pirmyn. 
Tuo laiku, kai vakarų Europa turėjo daugybę 
visokių mokyklų ir 46 universitetus, Lietuva dar 
buvo beraštė. Tik krikščionybę įvedus Lietuvo- 
je, Bažnyčios iniciatyva pradedamos kurti mo- 
kyklos. Prie Vilniaus katedros jau pirmojo vys- 
kupo laikais įkuriama mokykla. Kiek vėliau įsa- 
koma kurti parapijines mokyklas. Klebonai bu- 
vo įpareigoti statyti mokyklas ir prie jų ben- 
drabučius. 

$10 
POPIEŽIAI AVINJONE 


Bažnyčios vadovybė per daug buvo atsida- 
vusi Prancūzijos įtakai. Išsilaisvinimo kelias 
buvo sunkus. Išsilaisvinimo akciją pradėjo po- 
piežius Bonifacas VIII (1294—1303). Prancūzi- 
jos karalius Pilypas IV (1285—1314) ryžosi 
Bažnyčią dar labiau pavergti Prancūzijos reika- 
lams. 

1294 m. Prancūzija pradėjo karą su Anglija. 
Bonifacas VIII ragino susilaikyti nuo savitarpio 
karų ir kovoti su visų bendru priešu — mago- 
metonais. Bet popiežiaus balsas pasiliko balsas 
šaukiąs tyruose. Pilypas IV (Gražusis) bažnyti- 
nes žemes ir vienuolynus apdėjo nepakeliamais 
mokesčiais karo reikalams. Vyskupai skundėsi 
popiežiui. Popiežius, norėdamas sustabdyti karą 
ir ginti vyskupų ir vienuolynų reikalus, parašė 
karaliui raštą, draudžiantį bažnyčių ir vienuoly- 
nų žemes apdėti mokesčiais karo reikalams. Ka- 
ralius į tą raštą nekreipė dėmesio. Tada popie- 
žius pas karalių siuntė pasiuntinius, bet kara- 

lius popiežiaus pasiuntinius uždarė į kalėjimą. 
Popiežius dar kartą karaliui rašo įspėjantį raštą 
ir reikalauja pasiuntinius paleisti. Karalius tik- 
rąjį popiežiaus raštą nuslepia ir sustato falsifi- 
katą. Falsifikuotame rašte buvo rašoma, kad 
popiežius iš karaliaus reikalaująs klusnumo ne 
tik tikėjimo, bet ir pasauliniuose reikaluose. Po- 
piežius, sužinojęs klastą, į Romą kvietė Prancū- 
zijos karalių Pilypą IV ir Prancūzijos vyskupus 
pasitarti. Pilypas IV į Romą nevyko ir Prancū- 
zijos vyskupams uždraudė ten vykti. Bet vis tik 
į Romą nuvyko 4 Prancūzijos arkivyskupai, 35 
vyskupai ir 6 abatai (vienuolynų vyresnieji). 
Susirinkime buvo išsiaiškinta, kad dvasiniuose 
(išganymo) dalykuose ir karaliai turi klausyti 
popiežiaus, kaip Petro įpėdinio ir Kristaus vie- 
tininko žemėje. Tuo reikalu popiežius paskelbė 
raštą. Prancūzijoje karalius ir tą popiežiaus 
raštą paskelbė tik sufalsifikuotą ir popiežių 
įvairiais būdais šmeižė, niekino. Už tokius elge- 
sius popiežius rengėsi Pilypą IV ekskomunikuo- 
ti. Pilypas IV į Romą pasiuntė savo pasiunti- 
nius, tie surinko būrį kareivių ir popiežių suėmė 
Ananijos miestelyje, esančiame 40 kilometrų 
nuo Romos. Ananijos gyventojai popiežių išlais- 
vino, ir jis grįžo į Romą. Bonifacas VIII, 86 me- 
tų senelis, paveiktas tų išgyvenimų, tuoj mirė. 

Bonifaco VIII įpėdinis Benediktas XI sten- 
gėsi įkaitusius santykius atvėsinti, bet po 8 po- 
piežiavimo mėnesių mirė. 

1305 m. popiežium išrenkamas Bordo arki- 
vyskupas, prancūzas, kuris pasivadino Klemen- 
su V (1305— 1314). Buvo labai nuolaidus ir atsi- 
davęs Prancūzijos karaliaus Pilypo IV valiai. 
Visai nesiryžo vykti į Romą, Vainikavimosi iš- 
kilmes atliko Lijone ir kurį laiką gyveno Bordo, 
Poitiers ir 1309 m. apsigyveno Avinjone (Pran- 
cūzijoje). Toks buvo Prancūzijos karaliaus Pi- 
lypo IV noras. Ir sekantieji šeši popiežiai (1309 
— 1377) gyveno Avinjone; Klemensas V (1305 
— 1314), Jonas XXII (1316—1334), Benediktas 
XII (1334—1342), Klemensas VI (1342— 1352), 
Inocentas VI (1352—1362), Urbonas V (1362 
— 1370) ir Grigalius XI (1370—1378). Jie visi 
buvo prancūzai ir kardinolais skyrė beveik tik 
prancūzus. Popiežiams iš Romos išvykus, Roma 
pasidarė apleista, bažnyčios griuvo. Avinjono 
laikai popiežių autoritetui labai pakenkė. Daug 
kam išrodė, kad popiežius skirtas tik Prancūzi- 
jai. Kitos tautos popiežium pradėjo nepasitikėti, 

Katalikiškoje visuomenėje nuolatos buvo ke- 
liami balsai, kad popiežius turėtų grįžti į Romą 
ir lygiai rūpintis visais tikinčiaisiais. Tą mintį 
ypač populiarino šv. Katarina iš Sienos ir poe- 
tas Petrarka. 

1377 m. popiežius Grigalius XI grįžo į Romą, 
bet vos grįžęs mirė. Kardinolai popiežium išrin- 
ko italą Urboną VI. Naujasis popiežius apsigy- 
veno Romoje ir pradėjo tvarkyti kardinolų gy- 
venimą. Išlepusiems prancūzų kardinolams toks 

popiežiaus elgesys nepatiko. Penkiolika prancū- 
zų kardinolų susirinko Neapolyje ir išsirinko ne- 
tikrą popiežių prancūzą Klemensą VII, kuris ap- 
sigyveno Avinjone. 1409 m. Italijos mieste Pizo- 
je kardinolai sušaukė neteisėtą (popiežiaus ne- 
patvirtintą) susirinkimą ir išrinko dar vieną 
popiežių, Aleksandrą V. Padėtis pasidarė dar 
blogesnė. + 

Neteisėto popiežiaus Aleksandro V įpėdinis 
Jonas XXIII Konstancijoje (1414—1418) su- 
šaukė visuotinį Bažnyčios susirinkimą. Tikrojo 
popiežiaus Urbono VI įpėdinis Grigalius XII 
Konstancijos susirinkimą paskelbė teisėtu ir 
pats atsisakė nuo popiežiaus pareigų. Kardinolai 
1417 m. lapkričio mėn. 11 d. popiežium išrinko 
kardinolą Otoną Koloną, kuris pasivadino Mar- 
tynu V. Tuo būdu iš Bažnyčios gyvenimo buvo 
pašalintos didelės negerovės. 

š11 
VIKLEFO IR HUSO KLAIDOS 


Prasideda kelias į protestantizmą. 

Jonas Viklefas (1324 — 1384). Oksfordo 
(Anglijoje) universiteto profesorius. Jo many- 
mu, Bažnyčiai priklausą tik tie asmens, kurie 
esą paskirti išganymui. Kad niekas nežino, kas 
išganymui paskirtas, tai niekas ir nežinąs, kas 
priklausąs Bažnyčiai. Sakramentai esą naudingi 
tik paskirtiesiems išganymui. Kas išganymui 
nepaskirtas, vis tiek, ar sakramentus priiminės, 
ar nepriiminės, tam nesą jokios naudos iš sa- 
kramentų, Visos tikėjimo tiesos esančios sura- 
šytos Šventame Rašte. Ko nesą Šv. Rašte, to 
negalį būti ir tikėjime. Kad nežinia, kas priklau- 
są Bažnyčiai, tai nežinia ko klausyti. Todėl Vik- 
lefas paneigė popiežiaus instituciją. Taip pat 
paneigė šv. Mišių auką, išpažintį ir atlaidus. 

Viklefo pažiūros Anglijoje neprigijo. 

Oksfordo universitetas su Pragos (Čekijoje) 
universitetu palaikė artimus ryšius. Pragoje 
Viklefo pažiūromis susižavėjo Husas. 

Jonas Husas (1369—1415), neturtingų tėvų 
sūnus. Dideliais vargais baigė mokslą ir buvo 
paskirtas Pragos universiteto profesorium. Su- 
sipažinęs su Viklefo religinėmis pažiūromis, jas 
kiek perdirbo ir ėmė skelbti Pragoje. 

Į Čekiją tuo laiku veržėsi vokiečių įtaka. Če- 
kijos jaunime prasidėjo tautinis sąjūdis. Buvo 
stengiamasi nusikratyti vokiečių įtaka. Husas 
savo pažiūras sujungė su tuo naujuoju sąjūdžiu 
ir pasidarė to sąjūdžio vadu. 

Čekijoje gyveną vokiečiai Husą pradėjo 
skųsti Pragos arkivyskupui ir popiežiui. Čekų 
tautinė partija, jaunimas ir karalius Vaclovas 
Husą užsistojo. Vokiečiai profesoriai ir studen- 
tai protesto vardan iš Pragos išsikraustė. Kai iš 
universiteto ir vokiečių pusės prieštaravimai 
liovėsi, Husas laisviau galėjo skleisti savo pa- 
žiūras. Liaudis, Huso pakurstyta, degino ir 
griovė bažnyčias, vienuolynus ir žudė kunigus. 
Už tokius elgesius Pragos arkivyskupas Husui 
uždraudė sakyti pamokslus, o popiežius Jonas 
XXIII atskyrė nuo Bažnyčios. Husas į tai atsa- 
kė, kad jis regimos Bažnyčios nepripažįstąs ir 
jo niekas negalįs atskirti nuo neregimos Bažny- 
čios. Savo teisėms apginti apeliavo į visuotinį 
Bažnyčios susirinkimą Konstancijoje. 

Husas tikėjosi, kad Konstancijos susirinki- 
mas jo mokslą pripažins. Į Konstanciją nuvyko 
ir pats Husas. Susirinkimas Huso mokslą palai- 
kė klaidingu ir reikalavo atšaukti, Husas at- 

šaukti nesutiko. Susirinkimas Husą atidavė pa- 
saulinei valdžiai. Pasaulinė valdžia Husą ereti- 
ką, pavojingą viešai tvarkai, kaip reikalavo to 
laiko įstatymai, 1415 m. sudegino. 

Po Huso sudeginimo tautinė čekų partija 
dar griežtesnėmis priemonėmis pradėjo kovoti 
su Bažnyčia. Husas pasidarė garbinamas kan- 
kinys. Mirus karaliui Vaclovui, čekai išsikovojo 
visišką laisvę. Savo karalium kvietė Lenkijos 
karalių Jogailą. Jogailai atsisakius, kvietė Vy- 
tautą. Vytautas sutiko ir su kariuomene į Če- 
kiją pasiuntė savo giminaitį Zigmantą Karibu- 
tą, bet iš tos misijos nieko neišėjo. 

Tautiniu atžvilgiu čekai susijungė, bet husi- 
tų žiaurumas visiems labai įkyrėjo. Tautos dau- 
gumas troško vienybės su Bažnyčia. Visuotinia- 
me Bazelio susirinkime (1431—1433) čekai su- 
sitaikė su Bažnyčia. 

$ 12. 
PERSILAUŽIMAS Į NAUJUOSIUS AMŽIUS 


XV amž. pasikeičia daugelis gyvenimo sąly- 
gų. Pasikeitusios gyvenimo sąlygos savaip pa- 
veikia ir žmonių įsitikinimus. 

Viduriniais amžiais buvo susikūręs galingas 
riterių luomas su savo tradicijomis. Paraką 
pritaikius karo technikai ir pakitėjus kariavimo 
metodams, riteriai pasidarė nebereikalingi. Ne- 
turėdami rimto užsiėmimo, virto plėšikais ir 
nuolatiniais ramybės ardytojais. 

Apie 1450 metus buvo išrasta spauda. Prieš 
spaudos išradimą knygos buvo retas ir brangus 
dalykas. Spaudą išradus, knyga pasidarė vi- 
siems prieinama. Per knygas buvo pagreitin- 
tas gyvenimo tempas; greičiau buvo platina- 
mos ne tik geros, bet ir blogos idejos. 

1453 metais turkai užėmė Konstantinopolį. 
Daugelis ten gyvenusių graikų mokslininkų iš- 
siskirstė po visą Europą, su savim atsinešdami 
klasinių veikalų.  Stabmeldžių autoriai dainavo 
apie tai, kas žmogui malonu, kas jam patinka. 

Vakarų pasaulis pradėjo tuos veikalus studi- 
juoti ir kurti naują srovę. Prasidėjo humanis- 
tinis sąjūdis. 

Pradedama nebebranginti religiniai įsitikini- 
mai. Studijuojant klasikų autorius, pradedama 
gėrėtis ne tik klasikų gražiomis formomis, bet 
ir pagoniškomis idejomis, pagoniškais papro- 
čiais. 

1492 m. buvo surastas kelias į Ameriką ne 
tik nuvykti, bet ir grįžti. Pagyvėjo laivininkys- 
tė ir prekyba. Socialiniame gyvenime įsigali 
kapitalizmas. Turtingesniųjų žmonių akys nu- 
krypo į tolimuosius kraštus. Ūkininkai buvo 
tiek reikalingi, kiek iš jų buvo galima mokesčių 
išspausti. 

Žmonių protai pradeda linkti į materializmą, 
0 papročiai į stabmeldybę. Religija pradedama 
nebranginti. Iš gyvenimo Dievo autoritetas ša- 
linamas ir viskas grindžiama tik žmogaus auto- 
ritetu. Toks nusistatymas žmogų parengia re- 
voliucijai. Bažnytiniame gyvenime revoliuciją 
pradėjo kelti protestantizmas. Valstybiniame 
gyvenime tada prasidėjusios revoliucijos nesi- 
baigia ir iki mūsų dienų. 

s13 
HUMANIZMAS 


Viduramžiais religinis gyvenimas buvo šalti- 
nis visokeriopai kūrybai, visokeriopam mąsty- 
mui. Prasidedant naujiems laikams, jau žmo- 
gus pradeda tenkintis žeme. Religiniai moks- 
lai, religiniai galvojimai žmogui darosi sveti- 
mesni. Naujasis žmogus savo dvasią nori pa- 
tenkinti tik gražia klasine kalba ir pagoniško- 
mis idejomis. Žmonės užsidega studijuoti se- 
novės romanus, kalbą, kultūrą, meną. 

Nukrypimas tik į žemiškus dalykus, žmogų 
ir žmogiškumą buvo pavadintas humanizmu. 
Bažnyčia visada gerbė klasinę kultūrą ir klasi- 
nius autorius. Humanizmui daug pasitarnavo 
popiežius Nikalojus V (1447—1455). Jis įkūrė 
Barsiąją Vatikano biblioteką. Į Romą kvietė 
pasaulinio garso mokslininkus. Roma darėsi 
Ihumanistinio sąjūdžio centru. 

Kol religingumas gyvenime buvo stiprus, 
klasiniuose kūriniuose buvo ieškoma tik gražių 
formų. Religiniam gyvenimui silpnėjant, žmo- 

nės ėmė nebeatskirti formos nuo turinio. Idea- 

"izuodami gražias stabmeldžių sukurtas formas, 
Ipradėjo idealizuoti ir jų mintis. Kylant stab- 
meldiškųjų autorių pagarbai, liautasi branginti 
Ikrikščioniškoji dora. 

Daugelis humanistų pradėjo juoktis iš šven- 
tųjų, o patys stabmeldiškai gyventi. Bažnyčia 
tokių humanistų globoti ir jiems pritarti nega- 
lėjo. Kai Bažnyčia sustabmeldėjusius humanis- 
tus už jų netikusį elgesį pradėjo smerkti, huma- 
nistai išėjo į atvirą kovą su Bažnyčia. 

Mene ir dailėje humanistiškoji srovė buvo 
vadinama renesansu. Susidarė ir atskiras re- 
nesanso stilius. 

$14 
REFORMACIJOS PRIEŽASTYS 


Įvairūs istoriniai įvykiai neiškrinta tarsi lie- 
tus iš giedro dangaus. Kai susidaro tinkamos 
gyvenimo sąlygos, užtenka mažiausios kibirkš- 
tėlės, ir įvyksta dideli dalykai. 

Kai kas viduramžiams prikiša, kad viduram- 
žiais mokslas išgyvenęs krizę. Reformacija pa- 
dėjusi iš mokslinės krizės išeiti ir mokslą atve- 
dusi į šviesesnę padėtį. Toks manymas yra vi- 
sai be pagrindo. Mokslo atžvilgiu viduramžiai 
stovėjo tinkamoje aukštumoje. Mokslo srityje 
reformos nebuvo reikalingos ir reformacija 
mokslo aukščiau nepakėlė. 

Gyvenimas tais laikais iš tiesų buvo pakri- 
kęs. Žmonės buvo išlepę ir smagumuose pa- 
skendę. Stabmeldybė tokiems lepūnams geriau 
tiko už krikščionybę. Gyvenimas buvo reika- 
lingas neatidėliojamų reformų. Panašios refor- 
mos buvo reikalingos ir X amž. Tos reformos 
išėjo iš Cluny vienuolyno ir buvo tikrai naudin- 
gos. Jeigu „XVI amžiaus reformatoriai būtų 

panašiai elgęsi, kaip elgėsi X amžiaus reforma- 
toriai, jų pastangos tikrai būtų buvusios nau- 
dingos. Bet, deja, XVI amž. reformatoriai su- 
gebėjo tik maištauti, o ne reformuoti. 

XV-—-XVI amž. socialinis gyvenimas labai 
šlubavo. Pagal Kristaus mokslą visi žmonės 
turėtų būti broliai ir sesers, bet praktikoje taip 
nebuvo. Pasauliečių ir dvasininkų gyvenimas 
pradėjo netekti kontakto. Aukštesnieji dvasi- 
ninkai gyveno dideliame pertekliuj, o žemes- 
nieji dideliame skurde. Be to, žemesnieji dvasi- 
ninkai, kurie rūpinosi žmonių religingumu, buvo 
be pakankamo mokslo. Vienuolynuose įsivieš- 
patavo lepumas, nedrausmė. Į vyskupų sostus 
- dažnai patekdavo asmens labai žemos doros ir 
visai svetimi Evangelijos dvasiai. Humanistai 
visokiais būdais Bažnyčią šmeižė, pajuokė. 

Riterių ir ūkininkų gyvenimas buvo labai 
sunkus. Reikėjo tik sumanaus agitatoriaus, o 
jie buvo pasirengę viskam. 

$ 15 
LIUTERIS IR JO MOKSLAS 


1506 m. buvo pradėta statyti šv. Petro ba- 
zilika Romoje. Kad ši bažnyčia turėjo būti viso 
pasaulio katalikų centrinė bažnyčia, popiežius 
Leonas X ragino viso pasaulio katalikus prisi- 
dėti prie tos didingos bažnyčios pastatymo  Ši- 
tokiame popiežiaus elgesyje niekas negalėjo 
įžiūrėti nieko bloga. 

Kas gerai pažįsta Katalikų Bažnyčios moks- 
1ą, žino, kad popiežius turi teisę skirti atlaidus 
tiems žmonėms, kurie yra gavę nuodėmių atlei- 
dimą atgailos sakramente. 

Atskirai paėmus, ir prašymas aukų bažny- 
čiai statyti ir atlaidų skelbimas — yra teisėti 
ir leistini dalykai. 

1514 m. popiežius Leonas X paskelbė atlai- 
dus tiems asmenims, kurie atliks išpažintį, pri- 
ims Komuniją, pasninkaus, lankys bažnyčią 
ir pagal išgales aukos šv. Petro bažnyčiai sta- 
tyti Romoje. 

Atlaidų garsinimas dažnai būdavo paveda- 
mas vienuoliams domininkonams. Magdeburgo 

apylinkėse atlaidų skelbėju ir aukų rinkėju 
buvo paskirtas vienuolis domininkonas Tecelis. 
Atlaidus beskelbdamas, kartais padarydavo ne- 
taktų. Kai su savo pamokslais pasirodė ne toli 
Vitenbergo, prieš jį į kovą išėjo vienuolis augus- 
tinijonas Liuteris. Iš pradžių į tą ginčą ir buvo 
žiūrima tik kaip į vienuolių ginčą. ; 
* 
* * 


Martynas Liuteris gimė 1483 m. Eislėbene 
(Vokietijoje) iš neturtingų tėvų. Jaunystėje 
pakėlė daug vargo. Tėvo ir mokytojo buvo 
dažnai mušamas. Toks auklėjimo metodas Liu- 
terio būde paliko žiaurių pėdsakų. 

Mokslus ėjo Magdeburge ir Eisenache. Vie- 
na gailestinga ponia jam padėjo mokslus išeiti. 
Erfurte įstojo į universitetą ir susipažino su 
humanistais. Du netikėti įvykiai Liuterio gy- 
venimą pastūmėjo visai nauja kryptimi. Vie- 
nas jo draugas išėjo į dvikovą ir mirė. Netoli 
Liuterio trenkė perkūnas ir jį baisiai išgąsdino. 
Po šių įvykių (1505) Liuteris nematė prasmės 
gyventi pasaulyje ir Erfurte stojo į augustini- 
jonų vienuolyną, nors neturėjo jokio pašaukimo 
į vienuolinį gyvenimą. Išėjo teologijos mokslus 
ir 1507 m. priėmė kunigystės šventimus. Prie- 
varta norėjo pasidaryti geru vienuoliu, dėl to 
save labai vargino. Tobulumą ir šventumą no- 
rėjo pasiekti tik savomis jėgomis. Maldai, dva- 

sinėms pratyboms, šv. Mišių aukai daug reikš- 
mės neteikė. 

Liuterio pastangos save padaryti tobulą ir 
šventą ėjo niekais. Nusiminė ir pradėjo skelbti, 
kad gimtoji nuodėmė visiškai sugadinusi žmo- 
gaus prigimtį, ir nuodėmių žmogus jokiu būdu 
negalįs išvengti. Šiame punkte žmogus neturįs 
laisvos valios. Jei tai būtų tiesa, žmogus nie- 
kada negalėtų nusidėti, nes nuodėmė yra lais- 
vos valios naudojimas piktam. Tokių veiksmų, 
kurie neišvengiamai žmoguje įvyksta, negalima 
laikyti nuodėmėmis. Nuodėmė yra tik tai, kada 
žmogus gali pasielgti gerai, o tyčiomis daro 
blogai. 

Liuterio manymu, žmogaus geidulingume 
pasireiškianti gimtoji nuodėmė. Žmogaus nu- 
teisinimas įvykstąs Kristaus nuopelnų pasisa- 
vinimu, o Kristaus nuopelnų pasisavinimas 
įvykstąs tikėjimu. Žmogus, savyje būdamas 
sugedęs, tikėjimu apsivelkąs Kristaus nuopel- 
nais ir prieš Dievą pasirodąs teisus. Pagal 
Liuterį, nuodėmės nenaikinamos, o tik apden- 
giamos. Ir po atpirkimo žmogus pasiliekąs su- 
gedęs nusidėjėlis. 

Savo įsitikinimus Liuteris pradėjo skelbti 
Vitenbergo universitete studentams ir bažny- 
čoje per pamokslus liaudžiai. 

1517 m. Visų Šventųjų vigilijoje Liuteris 
prie Vitenbergo bažnyčios durų prikalė raštą 
su 95 tezėmis - tvirtinimais, kritikuojančiais 

Bažnyčią už atlaidų skelbimą.  Humanistams, 
kurie jau ir taip buvo prieš Bažnyčią nusistatę, 
toks raštas labai patiko. Popiežius Leonas X 
pradžioje į tą naują sąjūdį nekreipė dėmesio. 
Manė, kad tai tik vienuolių augustinijonų ir 
domininkonų ginčas. Augustinijonų vienuolyno 
vyresniajam liepė savo vienuolį Liuterį suval- 
dyti. Liuteris savo tezes nusiuntė popiežiui su 
nuolankiu lydimuoju raštu. Jei Liuterio moks- 
las nesutiksiąs su Bažnyčios mokslu — sutin- 
kąs tas tezes atšaukti. Kai popiežius Liuterio 
tezes — tvirtinimus pasmerkė, Liuteris atsisakė 
atšaukti. 1519 m. pradėjo neigti popiežiaus 
autori'etą ir pripažino tik du sakramentus: 
Krikštą ir Eucharistiją. 

To laiko įpročiu, Liuteris savo naująjį moks- 
14 turėjo viešai apginti. 1519 m. vieši disputai 
įvyko Leipcige Liuteris disputavo su Eku ir 
visiškai pralaimėjo. Kad Liuteris ir po to ne- 
siliovė savo klaidas skelbęs, 1520 m. popiežius 
Leonas X Liuterio klaidas pasmerkė ir Liuterį 
atskyrė nuo Bažnyčios. Liuteris už tai ant po- 
piežiaus labai įširdo ir iš jo visokiais būdas ty- 
čiojosi. Popiežiaus bulą viešai sudegino. 

1520 m ciesorius Karolis V baigė karą su 
Prancūzija ir ryžosi Liuterį suvaldyti. Vormse 
sušaukė seimą, į kurį pakvietė ir Liuterį. Liu- 
teris, kunigaikščių padrąsintas, savo skelbiamų 
nuomonių išsižadėti atsisakė. Šu Liuteriu buvo 
nutarta elgtis kaip su eretiku. Kad Liuteris nę- 

patektų į ciesoriaus rankas, Saksonijos kuni- 
gaikščio kareiviai Liuterį paėmė į savo globą 
ir nugabendino į Vartburgo pilį. 

Vartburge Liuteris išvertė Šv. Raštą į vo- 
kiečių kalbą. Tas vietas, kurios nesutiko su jo 
įsitikinimais, praleido arba iškreipė. Iš viso 
tokių iškraipymų ir išleidimų padarė 3000 su 
viršum. 

Iki 1524 metų Liuteris dar dėvėjo vienuoliš- 
kus drabužius. 1524 metais vienuoliškus dra- 
bužius pasidėjo ir vedė cistersę vienuolę Kata- 
riną Borą. 

Norėdamas nuraminti sąžinę, daug puotau- 
davo. O nerimauti buvo dėl ko. Liuteris savo 
padarytomis reformomis nebuvo patenkintas. 
Jo sąžinę slėgė Vokietijoje ir Anglijoje vykstą 
terorai ir visuotinis doros susmukimas. 

Į senatvę Liuteris sirgo akmens liga. Dėl 
skausmų negalėdamas rašyti, linkėjo, kad po- 
piežius ir kardinolai taip sirgtų, kaip jis sergąs. 
Prieš pat mirtį skundėsi, kad velnias jam ne- 
duodąs ramybės nei dieną, nei naktį. 

1546 m, vasario mėn. 18 d, Liuteris mirė 
staigia mirtimi. 

Svarbesnės Liuterio pažiūros 

1. Gimtoji nuodėmė visiškai sugadinusi 

žmogaus prigimtį. Žmogų galįs išganyti tik 


pasitikėjimas Kristaus nuopelnais. Išpažintis, 

atlaidai, geri darbai, vienuoliški įžadai esą visai 
beprasmiški dalykai. 

2. Liuteris paneigė bet kokią bažnytinę vy- 
riausybę. Greitai paaiškėjo, kad be valdžios vi- 
sai negalima apsieiti. Tada Liuteris pripažino, 
kad Bažnyčią turi tvarkyti pasaulinė vyriau- 
sybė. 

3. Paneigė penkis sakramentus, palikdamas 
tik Krikštą ir Komuniją. Atmetus kunigystės 
sakramentą, Komunija savaime turėjo atkristi. 
Todėl faktinai buvo paliktas tik Krikšto sakra- 
mentas, 

4. Paneigė šventųjų gerbimą ir liepė iš baž- 
nyčių išmesti paveikslus, altorius nugriauti. 

5. Vieninteliu tikėjimo šaltiniu paliko Šven- 
tąjį Raštą, Liuterio ištaisytą. 

š 16 
REFORMACIJOS PLITIMAS VOKIETIJOJE 


Liuteris daug šalininkų turėjo humanistų 
eilėse. Jie savo raštuose labai greitai Liuterio 
pažiūras išplatino Vokietijoje ir už Vokietijos. 
Be to, daug ką viliojo Liuterio žadamas lengvas 
sielos išganymas be gerų darbų. Pats Liuteris, 
savo pažiūras įgyvendindamas, su priemonėmis 
nesiskaitė. 

Visokioms permainoms labai palankūs yra 
kuo nors nepatenkinti žmonės. O tokių nepa- 
tenkintųjų Liuterio laikais buvo labai daug. 

1. Bajorai, netekę rimto užsiėmimo, virto 
plėšikais. Liuteris juos pirmuosius panaudojo 
savo naujajam mokslui platinti. Nepatenkinto- 
sios bajorijos vadas buvo Sikingenas. Bajorai 
su Sikingenu priešakyje mėgino užimti bažnyti- 
nes kunigaikštijas, o po to įvesti Liuterio mMoks- 
1ą. Kur tik įsigalėdavo, ten plėšė in degino: Beto š 
1523 metais Treviro arkivyskupas: bajorų ka- 


riuomenę nugalėjo. Sikingenas toje kovoje žuvo, | 


Tokiu būdu pirmasis mėginimas nepasisekė. 


2. Kaimiečių gyvenimas buvo pasidaręs ne- 
pakenčiamas. Kad juos labai išnaudojo kuni- 
gaikščiai, tai Liuteris kunigaikščius už tai pa- 
vadino „kvailiausiais ir nedoriausiais žmonėmis 
pasaulyje“. Tokiu būdu įgijo kaimiečių palan- 
kumo, juos suagitavo ir per juos mėgino įvesti 
savo mokslą. Kaimiečiai vildamiesi, kad, įve- 
dus naująją „evangeliją“, jie būsią laisvi nuo 
mokesčių ir sulauksią lygaus žemės padalinimo, 
pradėjo kelti maištus. Sukilėliai degino dvarus 
ir vienuolynus. Bet kunigaikščiai sukilusius 
kaimiečius nugalėjo, apie 150.000 išžudydami. 
Liuteris, pamatęs nugalėtus kaimiečius, pradėjo 
gerintis kunigaikščiams, o kaimiečius ragino 
žudyti, kaip pasiutusius šunis. 

3. Kunigaikščius Liuteris ragino nusikratyti 
Romos valdžia ir savo žemėse įvesti „grynąją 
evangeliją“. Tikėjimo dalykuose kunigaikš- 
čiams Liuteris pripažino visišką laisvę. Dau- 
gelis kunigaikščių Liuterio pasiūlymą priėmė. 
Iš savo žemių ištrėmė vyskupus ir kunigus, o jų 
vietoje pastatė pamokslininkus, skelbiančius 
Liuterio pažiūras. 

4, Liuterio pasiūlymą priėmė ir Prūsų kry- 
žiuočių magistras Albertas. Jis pasidarė pasau- 
liniu kunigaikščiu ir ordino žemėse įvedė Liu- 
terio mokslą. Daugumas kryžiuočių pasekė ma- 
gistro pėdomis. — Panašiai pasielgė ir Livoni- 
jos ordinas, tuo būdu įvesdamas Liuterio moks- 
14 Kurše, Livonijoje ir Estonijoje, 

Visi šitie dalykai įvyko be ciesoriaus ir sei- 
mo sutikimo. 1529 met. tuo reikalu Spyroje 
buvo sukviestas seimas. Katalikai kunigaikščiai 
reikalavo, kad tie kunigaikščiai, kurie įveda 
naują tikėjimą, katalikams nedarytų prievar- 
tos. Liuterio šalininkai tokiam reikalavimui 
protestavo, dėl to ir buvo pavadinti protestan- 
tais. Šis vardas prigijo ir juo buvo vadinami 
visi to laiko reformatoriai ir įvedamos reformos. 

1530 metų Augsburgo seimas nutarė palai- 
kyti katalikus. Protestantų kunigaikščiai suda- 
rė Šmalkaldeno sąjungą prieš katalikus ir prie- 
varta platino protestantizmą. Katalikai maty- 
dami, kad gerumu su protestantais negalima su- 
sikalbėti, taip pat nutarė priešintis ginklu. Pra- 
džioje katalikams sekėsi, bet kai netikėtai Sak- 
sonijos kunigaikštis Mauricijus perėjo į protes- 
tantų pusę, viršų gavo protestantai. 1555 me- 
tais Augsburge padaroma taika. Kunigaikš- 
čiams paliekama laisvė įvesti tokį tikėjimą, koks 
jiems patinka (cuius regio, eius religio). 

Tokiu būdu Vokietija tikėjimo atžvilgiu su- 
skilo į dvi dali. 

$17 
ULRICHAS CVINGLIS 1484—1531 


Liuteris paneigė Bažnyčios vyriausybę ir 

„ paskelbė, kad Šventąjį Raštą kiekvienas gali 

aiškinti, kaip jam patinka. "Tuo kai kas mėgino 
ir pasinaudoti. 

Šveicarijoje tokiu būdu Bažnyčią mėgino re- 
formuoti Cvinglis. Jis buvo palaido gyvenimo 
kunigas ir Ciuricho bažnyčioje sakydavo pa- 
mokslus. Girdėdamas Liuterio pasisekimą Vo- 
kietijoje, nori savo krašte pasidaryti panašiu 
reformatorium. 

Cvinglio nuomonės daug kuo skyrėsi nuo 
Liuterio nuomonių. Cvinglio manymu, kiek- 
vienam žmogui iš anksto esąs paskirtas dangus 
ar pragaras. Kaip žmogus begyventų, o savo 
likimo neišvengsiąs. Sakramentams daug reikš- 
mės neskyrė. Sakramentai, anot Cvinglio, tai 
tik paprastos apeigos. Krikštas, tai tik į Baž- 
nyčią priėmimo ženklas; Eucharistija, tai tik su 
Kristum jungimosi simbolis, 

Kai jau turėjo pakankamą šalininkų skaičių 
ir įgijo valdžią Ciuricho miesto valdyboje, pra- 
dėjo kovą su katalikais: varinėjo katalikų ku- 
nigus, pasisavino bažnyčias, iš pasisavintųjų 
bažnyčių išmetė šventųjų paveikslus, išgriovė 
altorius ir tokiu būdu visame kantone (1525) 
įvedė protestantizmą. Panašiai buvo pasielgta 
ir dar keliuose kantonuose. 

Cvinglis ragino, kad ir visoje Šveicarijoje 
būtų uždraustas katalikų tikėjimas, o jo vietoj 
būtų įvedamas Cvinglio skelbiamas protestan- 
tizmas. Katalikai pasiryžo savo teises ginti, o 
protestantai norėjo prievarta katalikus pada- 
ryti protestantais. 1531 metais kilo karas, ku- 
riame žuvo ir pats Cvinglis. 

Po šio karo tikėjimo atžvilgiu Šveicarija pa- 
sidalino į dvi beveik lygias dalis: į protestantus 
ir katalikus. 

$18 
JONAS KALVINAS 1509—1564 


Jonas Kalvinas gimė Prancūzijoje 1509 me- 
tais. Jaunystėje mokėsi teisių ir teologijos. 

Paryžiuje gyvendamas, pradėjo skleisti Liu- 
terio pažiūras. Kad Prancūzijos vyriausybė 
Liuterio mokslui buvo nepalanki, Kalvinui iš Pa- 
ryžiaus teko bėgti, o po kiek laiko teko krausty- 
tis ir iš Prancūzijos. Apsigyveno Šveicarijoje. 
Ženevos mieste iš savo šalininkų sudarė pirmąją 
protestantiškąją bendruomenę, 

Kalvinas, kaip ir Cvinglis, skelbė, kad pats 
Dievas žmogų paskyręs į dangų ar į pragarą. 
Bet vis tik žmogus nenustojąs laisvos valios ir 
geri darbai žmogaus religiniame gyvenime esą 
būtinai reikalingi. 

Kalvinistų religinės bendruomenės pačios 
rinkosi vyresniuosius. Bet vėliau pripažino, kad 
į religinius reikalus turi teisės kištis ir pasau- 
liniai kunigaikščiai. 

Ženevoje kalvinistų religinei bendruomenei 
vadovavo pats Kalvinas. Griežtai reikalavo vy- 

kinti savo skelbiamas pažiūras. Ženevos gyven- 
tojams nustatė laiką, kada jie turi gulti ir kelti. 
Uždraudė bet kokius pasilinksminimus, Kas 
nustatytos tvarkos nesilaikė, tuos baudė net 
mirties bausme. Ženevos kantone mirtimi buvo 
nubausti 58 asmens ir 76 ištremti. 

Kalvinas mirė 1564 metais. Jo sekėjai buvo 
vadinami reformatais, 


» 

$19 
REFORMACIJA PRANCŪZIJOJE 


Kalvino pažiūros iš Ženevos nukeliavo ir į 
Prancūziją. Kalvinistai čia buvo vadinami hu- 
genotais. 

Katalikų Bažnyčia tuo laiku Prancūzijoje 
buvo gerokai demoralizuota. Karaliai dimisijos 
karininkus dažnai skirdavo vyskupais ir vienuo- 
lynų vyresniaisiais. Kaip karininkai ar kiti val- 
dininkai tie žmonės galėjo būti be priekaištų, bet 
vyskupai ir vienuolynų vyresnieji išeidavo ne- 
tikę. Kalvinistai sakėsi norį Bažnyčią sutvar- 
kyti. Tie, kurie nesugebėjo į dalykus giliau pa- 
žvelgti, kalvinistams tikėjo ir patys pereidavo į 
kalvinistus. Be to, hugenotus palaikė vokiečiai. 

Tose vietose, kur kalvinistai — hugenotai 
gaudavo viršų, prievarta primesdavo katali- 
kams savo pažiūras, griaudavo katalikų bažny- 
čias, o katalikus žudydavo. Tarp katalikų ir hu- 
genotų Prancūzijoje prasidėjo ilgi naminiai 
karai. | 

Jaunas Prancūzijos karalius Karolis IX pa- 
sidarė palankus hugenotams. Jo motinai Kata- 


192 


rinai Mediči, visai netikinčiai, sūnaus palanku- 
mas hugenotams nepatiko. Ji susibičiuliavo su 
kūnigaikščiais Giuzais ir tarėsi, kaip nusikra- 
tyti hugenotais. Tam reikalui nutarė panaudoti 
Karolio IX sesers Margaretos vestuves su Na- 
varos karalium Henriku. Vestuvių proga į Pa- 
ryžių susirinko daug hugenotų vadų. Katarina 
Mediči iš savo sūnaus išgavo sutikimą hugenotų 
vadus išžudyti. Šv. Baltramiejaus naktį (1572. 
VIII. iš 23 į 24) hugenotų vadai netikėtai buvo 
užpulti ir apie 2.000 jų žuvo. Taip pat ir pro- 
vincijoje buvo išžudyta daug hugenotų. 

Po šv. Baltramiejaus nakties Karolis IX iš- 
siuntinėjo pranešimus į kaimynines valstybes, 
kad hugenotai kėsinęsi išžudyti karališkąją šei- 
mą. Reikėję gintis ir dėl to žuvę tiek hugenotų. 
Romoje net buvo atlaikytos pamaldos dėkojant 
Dievui, kad išliko gyva Prancūzijos karalių šei- 
ma. Bet kai sužinojo tikrą tiesą, popiežius Gri- 
galius XIII gailėjosi taip daręs. 

1589 m. Prancūzijos sostas teko Navaros 
karaliui Henrikui IV, hugenotui. Nujausdamas, 
kad katalikai dėl to jo karalium nepripažins, 
išsižadėjo kalvinizmo ir sugrįžo į Katalikų Baž- 
nyčią. Jo pavyzdžiu ir daugelis kitų hugenotų 
grįžo į Katalikų Bažnyčią. 1598 m. Henrikas 
IV hugenotams buvo davęs laisvę, o 1685 m. 
Liudvikas XIV vėl uždraudė kalvinizmą. 

$20 
REFORMACIJA ANGLIJOJE 


Anglijoje reformaciją savotišku būdu įvedė 
karalius Henrikas VIII. 

Kai visur siautė reformacija, Henrikas VIII 
visomis išgalėmis gynė katalikus, liepdamas de- 
ginti reformatų raštus. Net pats parašė knygą 
apie septynis sakramentus. Už tai jam popie- 
žius Klemensas VII suteikė „tikėjimo gynėjo“ 
titulą. 

Po mirties savo brolio Arturo, Henrikas VIII 
vedė jo žmoną našlę, Aragonijos karaliaus duk- 
terį Katariną. 17 metų moterystėje buvo lai- 
mingi, 

Katarina už Henriką buvo vyresnė. Kai ka- 
ralius pradėjo flirtuoti su jaunesnėmis dvaro 
moterimis, ypač su Ona Boleyn, Katarina jam 
pradėjo nepatikti. Ona Boleyn Henrikui pa- 
reiškė, kad su juo gyventi sutiksianti tik būda- 
ma teisėta jo žmona. 

Henrikas VIII pradėjo galvoti, kaip reiktų 
nusikratyti savo pirmąja žmoną. Kad Kata- 

rina buvo jo mirusio brolio žmona, Henrikas 
VIII pradėjęs abejoti, ar ši jo moterystė esanti 
tikra ir prašė popiežių, kad leistų išsiskirti. 
Henrikui vedant jo mirusio brolio žmoną, buvo 
duota dispensa. Popiežius neturėjo teisės tikrai 
įvykusios moterystės išskirti. Todėl į Henriko 
prašymą atsakė neigiamai, 


Henrikas VIII, gavęs popiežiaus neigiamą at- 
sakymą, buvo benusiraminąs. Bet kai kurie 
aukštesnieji valdininkai, o ypač Tomas Krom- 
velis, karaliui patarė eiti Vokietijos kunigaikš- 
čių keliais. Kancleriu (ministeriu pirmininku) 
tuo laiku buvo Tomas Morus, ištikimas katali- 
kas. Jis buvo priešingas karaliaus išsiskyrimui 
su Katarina. Matydamas, kad dėl to karalius 
niršta, atsisakė iš savo vietos ir visai pasitrau- 
kė iš politinio gyvenimo. Kancleriu padaromas 
Tomas Kromvelis, protestantų šalininkas  Pir- 
muoju Anglijos vyskupu Henrikas VIII saskyrė 
protestantiškai nusiteikusį Tomą Kranmerą. 
Kranmeras pirmąsias Henriko VIII jungtuves 
paskelbė neteisėtomis ir patvirtino jungtuves su 
Ona Boleyn. 


Henrikas VIII, keršydamas popiežiui, pats 
pasiskelbė Anglijos bažnyčios galva. Reikalavo 
iš vyskupų ir visų katalikų, kad jį Anglijos baž- 
nyčios galva pripažintų. Kurie atsisakė tai pa- 
daryti, turėjo mirti. Į šių pastarųjų skaičių įėjo. 
Tomas Morus ir kardinolas Fišeris. 

Daug nepatogumų karaliui teko turėti su 
Tomu Morum. Jei kancleris T. Morus karalių 
būtų pripažinęs Anglijos bažnyčios galva, būtų 
buvęs didelis karaliaus laimėjimas prieš kitus 
valdinius. Todėl padėjo visas pastangas T. Mo- 
rų patraukti į savo pusę. Net T. Moraus žmo- 
na savo vyrą prikalbinėjo, kad būtų klusnus ka- 
raliui. T. Morus ir šiam gundymui nepasidavė. 

1535 metų liepos mėn, 1 d. buvęs Anglijos 
kancleris buvo apkaltintas valstybės išdavimu. 
Tų pat metų liepos mėn. 6 d., 9 val. r. Tomui 
Morui, nenorėjusiam pritarti Henriko palaidam 
gyvenimui, buvo nukirsta galva. 

1935 metais kardinolas Jonas Fišeris ir 
kancleris Tomas Morus buvo paskelbti šventais. 

Henrikas VIII, pradėjęs lieti žmonių kraują, 
nesiliovė. Dėl jo užgaidų neteko gyvybės 2 kar- 
dinolai, 22 vyskupai, apie 500 kunigų ir vienuo- 
lių ir daugybė tikinčiųjų. 1536 m. gegužės mėn. 
19 d. įsakė nukirsti galvą ir Onai Boleyn, nes 
jau buvo įsimylėjęs kitą moterį ir šita buvo ne- 
bereikalinga. Iš viso Henrikas VIII buvo vedęs 
6 žmonas. Dviem iš jų liepė nukirsti galvas, dvi 
gyvas pavarė, viena savo mirtimi numirė ir vie- 
na ilgiau gyveno už patį Henriką VIII. 

Henrikas VIII persekiojo ne tik katalikus, 
bet ir protestantus. 

Henrikas VIII mirdamas paliko sūnų Eduar- 
dą ir dvi dukteris: Mariją ir Elzbietą. Eduar- 
das buvo gimęs iš Joanos Seymour. Marija buvo 

pirmosios Henriko VIII žmonos Katarinos Ara- 
gonietės duktė. Elzbieta buvo Onos Boleyn 
duktė. 

Tėvui mirus, Edurdas turėjo tik 10 metų. 
Už jį valdė šešiolikos narių taryba. Taryba 
buvo labai protestantiškai nusiteikusi ir ang- 
lams liepė būti protestantais. Protestantu pa- 
sidarė ir Henriko VIII pastatytasis arkivysku- 
pas Kranmeras. 

Mirus Eduardui (1553), sostas teko Marijai, 
karštai katalikei. Marija į Angliją vėl sugrąži- 
na katalikų tikėjimą. Protestantams taip pat 
suteikė tikėjimo laisvę. 

1558 metais Marija miršta ir Anglijos sostas 
tenka Elzbietai, henrikiškosios bažnyčios šali- 
ninkei. Elzbieta pati save paskelbia Anglijos 
bažnyčios galva, iš sakramentų palieka tik 
Krikštą ir Komuniją. Taip sutvarkytoje bažny- 
čioje paliekama vyskupiška valdžia. Už Mišių 
laikymą ir sakramentų teikimą katalikų kunigus 
įsakė bausti mirties bausme. Mirties bausme 
grasino ir tiems katalikams, kurie į savo namus 
priimtų katalikų kunigą. 

Daug kentėjo Anglijos katalikai, bet dar 
daugiau kentėjo Irlandijos katalikai. Tūkstan- 
čiai airių buvo išžudyta tik dėl to, kad jie buvo 
katalikai. Iš airių katalikų buvo atimama žemė 
ir atiduodama protestantams su ta sąlyga, kad 
į savo namus katalikams neleis nė užeiti, Nors 
ir tokiose sunkiose gyvenimo sąlygose, Airijos 

katalikai daug geriau laikėsi už Anglijos kata- 
likus. 

Mirus Elzbietai, Anglijos sostas atiteko Ško- 
tijos karaliui Jokūbui. 

Škotijos protestantai nepripažino vyskupų 
valdžios, o Anglijos protestantai vyskupų val- 
džią pripažino. Kai Jokūbas pasidarė karalium 
ir Škotiją sujungė su Anglija, norėjo sujungti 
ir abejus protestantus. Škotijos protestantai 
tos vienybės nenorėjo ir sudarė dar vieną naują 
protestantų atskalą, vadinamą independentais 
— nepriklausomaisiais, kurie religiniame gyve- 
nime nepripažino jokios valdžios. 

1562 metais galutinai susiformuoja Anglijos 
protestantiškoji religija. Tada sudaromas tam 
tikras kalvinizmo ir katalikybės mišinys. Vy- 
riausia tokios bažnyčios galva paliekamas ka- 
ralius. Iš sakramentų paliekama tik Krikštas 
ir Komunija. Bažnytinėje administracijoje pa- 
liekami vyskupai. Iki karaliaus Jurgio V Ang- 
lijos karaliai, darydami priesaiką, tarpe kitų da- 
lykų, prisiekdavo nekęsti katalikų. Karalius 
Jurgis V žodžius, kuriais prisiekiama nekęsti 
katalikų, iš priesaikos išmetė. Jurgio V pėdo- 
mis eina ir dabartinis Anglijos karalius. į 

Dabar Anglijoje katalikai turi pilną laisvę. 
Kiekvienais metais daug anglikonų protestantų 
pereina į Katalikų Bažnyčią. 

$21 
REFORMACIJA LIETUVOJE 


Kai Europoje pradėjo siausti reformacija, 
Lietuvoje katalikų tikėjimas dar nebuvo pilnai 
prigijęs; Lietuva su krikščionybe dar nebuvo 
susigyvenusi. Nors oficialiai Lietuva ir buvo 
apkrikštyta, bet krikščioniškojo gyvenimo prak- 
tikavimas buvo dar sunkiai įmanomas. Trūko 
bažnyčių ir kunigų. Kunigų seminarijų visai 
nebuvo. Lietuvai švietė Lenkijos religingumas, 
0 šis pastarasis tuo metu buvo gerokai aptemęs. 

Reformacija į Lietuvą skverbėsi įvairiais ke- 
liais. 

Lietuvai darė įtakos bendravimas su vaka- 
rais. Didikai savo vaikus siųsdavo studijuoti į 
Vokietijos universitetus. Vokietijos universi- 
tetuose, ypač Karaliaučiaus, protestantizmas 
labai klestėjo. Į Karaliaučiaus protestantišką 
universitetą Lietuvos jaunimas tiesiog viliote 
buvo viliojamas. 

Vokietijos universitetuose Lietuvos didikų 
vaikai virsdavo protestantais ir grįždavo į Lie- 

tuvą. Lietuvoje pasidarydavo protestantizmo 
apaštalai. 


Daug Lenkijos didikų suprotestantėjo. Jų 
pavyzdžiu sekė ir Lietuvos didikai, 


Lietuvos prekybininkai palaikė nuolatinius 
ryšius su Prūsais. Lietuviai dažnai lankydavosi 
Prūsuose, o prūsai Lietuvoje. Lietuvos mies- 
tuose ne maža vokiečių ir visai apsigyveno. Lie- 
tuvos pirkliai Prūsuose užsikrėsdavo protestan- 
tizmu, o protestantai vokiečiai, apsigyvenę Lie- 
tuvoje, tuos apsikrėtėlius pribaigdavo ir pasida- 
rydavo tolimesnio protestantizmo plėtimo apaš- 
talai. 


Didikai į Lietuvą importavo šveicarišką 
kalvinizmą, o pirkliai vokišką liuteranizmą. 

Zigmantas Senasis (iki 1548) protestantiš- 
kąjį sąjūdį visomis išgalėmis tramdė. Jo sūnus 
Zigmantas Augustas protestantams davė laisvę. 
Zigmantas Augustas susirašinėjo su pačiu Kal- 
vinu. Kalvinas Zigmantą Augustą karštai ra- 
gino Lietuvoje nedelsiant įvesti protestantizmą. 
Nors ir svyruodamas, bet gundymams nepasi- 
davė. Tačiau su protestantizmu nekovojo. 
Radvilos visai laisvai Lietuvą reformavo. Jie 
palaikė santykius su Šveicarijos, Prūsijos ir 
Lenkijos reformatoriais, Į Šveicariją siuntė 
savo kunigus pasimokyti gryno kalvinizmo. 
Radvilų pavyzdžiu pasekė ir bajorų daugumas. 

Lietuvos liaudis nuo protestantiškojo sąjū- 
džio laikėsi nuošaliai. Bet ponai juos prievarta 
vertė būti protestantais, 


Lietuvos bajorijos intelektualis lygis buvo 
žemas. Jie tinkamai nesuprato nei katalikybės, 
nei kalvinizmo, nei liuteranizmo. Tuo pat laiku 
i Lietuvą iš Italijos buvo pradėta importuoti ir 
arianizmas. Radvila Juodasis, taip uoliai im- 
portavęs kalvinizmą, palinko į arianizmą, 

Liaudis pasiliko kokia buvusi, Taip pat ir 
daugumas smulkesniųjų bajorų. Vilniaus ir 
Kauno katalikų bažnyčios išliko protestantų 
beveik nepaliestos. 

Patys protestantai suskilo į sektas ( jų buvo 
apie 34) ir savo tarpe pradėjo kovoti. Radvilų 
šeima sugrįžo į katalikybę. Ir daugelis kitų di- 
dikų pradėjo trauktis nuo protestantų ir grįžti 
į katalikų Bažnyčią. Tik Biržų Radvilai stipriai 
laikėsi kalvinizmo ir daugelį to krašto ir jiems 
priklausančių žmonių paliko kalvinizme. Mažoji 
Lietuva, valdoma Prūsų, pasiliko Liuterio 
moksle, 

Dar prieš jėzuitams į Lietuvą atvykstant, 
reformacija Lietuvoje pradėjo skystėti. Refor- 
macija griovė pati save. Po Tridento susirinki- 
mo, atgyjant katalikiškai dvasiai, ir Lietuvoje 
tas sąjūdis didėjo. Kai jėzuitai atvyko į Lietu- 
vą, protestantizmas Lietuvoje savo dienas jau 
buvo atgyvenęs. 

Lietuvos katalikų reikalais ypač pradėjo rū- 
pintis Varmijos vyskupas Hosius ir popiežiaus 
pasiuntinys Komendonis. Į Lietuvą buvo pa- 
kviesti tėvai jėzuitai, kurie Vilniuje 1570 me- 
tais įkūrė pirmąją kolegiją (gimnaziją), o 1579 
m. ir akademiją su teologijos ir filosofijos fa- 
kultetais. Kiek vėliau įkūrė ir teisių skyrių. 
Ši įstaiga Lietuvai ruošė inteligentus ir dvasiš- 
kius. 

Vyskupas Jurgis Radvila 1582 m. Vilniuje 
įkūrė kunigų seminariją. Į tą seminariją klieri- 
kus siuntė ir Žemaičių vyskupas Merkelis Gie- 
draitis. 

Žemaičiuose katalikų tikėjimą atgaivino 
vyskupas Merkelis Giedraitis (1575—1609). Jis 
iš Vilniaus parsikvietė lietuviškai mokančių ku- 
nigų ir kartu su jais stiprino tikinčiuosius. 
Daugelis žemaičių, geriau supratę katalikų tikė- 
jimą, vėl virto katalikais. Vyskupas M. Giedrai- 
tis Vilniuje pastatydino namus, kuriuose apgy- 
vendino žemaičių klierikus, einančius teologijos 
mokslus Vilniuje. Kan. M. Daukšą prikalbino 
parašyti lietuvišką katalikų katekizmą (1595) 
ir postilę (1599). 

1622 m. vyskupas Motiejus Pacas ir Žemai- 
čiuose įsteigė kunigų seminariją. 

POPIEŽIAI !) 
151. Šv. Grigalius VII 1073—1085 


Mokslus ėjo Romoje, vienuolis benediktinas (Hil- 
debrandas), gimęs Toskanoje 1021 m. Buvo popiežių pa- 
tarėjas. Kovojo prieš simoniją, kunigų vedybas ir in- 
vestitūrą. Suėjo į griežtą konfliktą su imperatorium 
Henriku IV. Grigalius VII 1076 m. Henriką IV eksko- 
munikavo. Henrikas IV popiežių atsiprašė. Atsiprašy- 
mas nebuvo nuoširdus. Mirė ištrėmime tardamas: „My- 
lėjau teisybę, nekenčiau medorybės, todėl mirštu iš- 
tremtas“. 


152. Viktoras III 1086—1087 


Benediktas, Monte Cassino vienuolyno vyresnysis, 
Vienuolyną visais atžvilgiais pakėlė. 1059 m, skiriamas 
kardinolu. Kai buvo išrinktas popiežium, ilgą laiką ne- 
norėjo tų pareigų priimti. Būdamas popiežium, toliau 
tesė Grigaliaus VII darbus. 


153. Urbonas II 1088—1099 


Gimęs Marnoje 1042 m. benediktinas, Cluny vienuo- 
lyno viršininkas. Grigalius VII jį atsikvietė į Romą. 


*)Popiežių sąrašo pradžia yra atspausdinta veikale 
„BAŽNYČIA“, psl. 183—216, 

1078 m. skiriamas Ostijos kardinolu. Pradėdamas popie- 
žiauti paskelbė, kad toliau varysiąs Grigaliaus VII dar- 
bus. 1095 m. Clermonto sinode sužadino Kryžiaus karų 
sąjūdį. Kovojo su investitūra ir netikrų popiežiųm Kle- 
mensu III. 


154. Paskalis II 1099—1118 
Vienuolis benediktas, išauklėtas Cluny vienuolyne. 
Grigaliaus VII paskirtas kardinolu. Kovoja su inves- 
titūra. 
155. Gelazijus II 1118—1119 
Išauklėtas Monte Cassino vienuolyne. Popiežių Ur- 
bono II, Paskalio II kancleris. Ciesoriaus Henriko V 
persekiojamas. Henrikas V buvo pastatęs netikrą popie- 
žių Grigalių VIII. 
156. Kalikstas II 1119—1124 
Tai Vienos arkivyskupas. Vormso konkordatu bai- 
giamos kovos dėl investitūros: dvasinė investitūra — po- 


piežiaus; žemiškoji — imperatoriaus. 1128 metais Late- 
rane įvyko IX visuotinis Bažnyčios susirinkimas. 


151. Honorijus II 1124—1130 


Kaliksto II patarėjas. Išsimokslinęs, pamaldus ir 
malonus. Pagerino Bažnyčios santykius su Anglija, 


158. Inocentas II 1130—1143 


Kovoja su netikru popiežium Anakletu II. 1139 me- 
tais Laterane įvyko X visuotinis Bažnyčios susirinkimas. 

159. Celestinas II 1143—1144 
Kilęs iš Toskanijos. Taikingas. 


160. Lucijus II 1144—1145 


Daugiausia rūpinosi politiniais reikalais. 


161. Eugenijus III 1145—1153 


Vienuolis cistersas, šv. Bernardo mokinys. Rūpino- 
si kryžiaus karais. Civilinės valdžios buvo persekioja- 
mas. 


162. Anastazas IV 1158—1154 


Popiežium išrinktas senatvėje.  Atnaujino pan- 
teoną. 


163. Hadrijanas IV 1154—1159 


Vienintelis popiežius anglas. Rūpinosi materialinių 
Romos miesto sutvarkymu. Darosi įtempti santykiai su 
Fridriku Rudbarzdžiu. 


164. Aleksandras III 1159—1181 


Popiežiaus Hadrijano IV patarėjas. Tvirto charak- 
terio. Fridrikas Rudbarzdis Aleksandro III nenorėjo pri- 
pažinti popiežium ir prieš jį pastatė keturis netikrus po- 
piežius. 1179 metais Laterane įvyko XI visuotinis Baž- 
nyčios susirinkimas. Buvo nustatyta, kad tas skaitysis 
išrinktas popiežium, už kurį balsuos */s kardinolų. 


165. Lucijus III 1181—1185 


Kovoja su kataru ir valdiečių erezijomis. Praside- 
da inkvizicija. Daug turėjo vargo su nerimstančia 
Roma. 

166. Urbonas III 1185—1187 


Romoje neramu. Popiežius gyvena Veronoje. Blo- 
gi Bažnyčios santykiai su pasauline valdžia, 


167. Grigalius VIII 1187 


Vienuolis benediktinas, popiežium išbuvo 57 dienas. 


168. Klemensas III 1187—1191 


Tai romėnas, rūpinosi tvarkyti finansiniųs reikalus. 


169. Celestinas III 1191—1198 


Popiežium išrinktas 85 metų amžiaus. Įkūriamas 
teutonų ordinas, kuris didelį vaidmenį suvaidino „krikš- 
tydamas Lietuvą“. 


170. Inocentas III 1198—1216 


Didis popiežius. Gimė Ananijoje, studijavo Pary- 
žiuje ir Bolonoje. 37 metų išrenkamas popiežium. Vyks- 
ta kryžiaus karai. Daugiau pradedama rūpintis misijo- 
mis. 1215 metais Laterane įvyksta XII visuotinis Baž- 
nyčios susirinkimas. Popiežiaus autoritetas labai iškyla. 
Įsikuria pranciškonai ir domininkonai, 


111. Honorijus III 1216—1227 


Tai romėnas. Senas išrenkamas popiežium. Tęsė 
toliau Inocento III darbus. Rūpinosi kryžiaus karais. 
"Tvarkė pranciškonų, domininkonų ir karmelitų vienuo- 
lynus. 

172. Grigalius IX 1227—1241 
Mokslus ėjo Paryžiuje ir Bolonijoje. Paskelbė šven- 
tais Pranciškų Asyžietį ir Domininką. Palaikė pranciš- 
konus ir domininkonus, 
178. Celestinas IV 1241 
Tik išrinktas popiežium mirė, 
174. Inocentas IV 1243—1254 
Popiežium išrinktas po pusantrų metų vakavimo. 
1245 metais Lijone įvyko XIII visuotinis Bažnyčios susi- 
rinkimas, 
175. Aleksandras IV 1254—1961 
Daugiau rūpinasi politika, kaip Bažnyčios reikalais, 
176. Urbonas IV 1261—1264 
Gimęs Prancūzijoje; kurpiaus sūnus, Romoje buvo 
labai neramu. Popiežius Romos visai ir neaplankė. Re- 
zidavo Viterbe ir Orviete. Visoje katalikų Bažnyčioje 
įvedama Dievo Kūno šventė, Dauguma kardinolų ski- 
riama pranzūzai. 
177. Klemensas IV 1265—1268 
Bažnyčios reikalai labai surišami su Prancūzija, 


178. Grigalius X 1211—1276 


Trejus metus Bažnyčia buvo išbuvusi be popiežiaus, 
Kryžiaus karų dalyvis. Kai buvo išrinktas popiežium, 

dar nebuvo nė kardinolas, nė kunigas. Tapęs popiežium, 
daugiausia rūpinosi kryžiaus karais. 1274 metais Lijone 
ivyko XIV visuotinis Bažnyčios susirinkimas, Įvyksta 
susijungimas graikų ir lotynų Bažnyčios, 


179. Inocentas V 1276 


Tai domininkonas.  Popiežium išbuvo 5 mėnesius, 


180. Hadrijanas V 1276 


Gerai išsiauklėjęs, doras, popiežium išbuvo 39 die- 
nas. 


181. Jonas XXI 1276—1277 


Gimęs Lisabonoje. Filosofas ir gydytojas. Rašė 
mediciniškus veikalus. Viterbe išrinktas popiežium. 


182. Nikalojus III 1277—1280 


Rūpinosi popiežių savarankiškumu. Už tai, kad per 
daug rūpinosi giminėmis, Dante savo „dieviškoje kome- 
dijoje“ jį patalpino pragare. Vyksta savitarpiai pran- 
ciškonų nesutarimai. 


183, Martynas IV 1281—1285 


Visiškai priklauso nuo pasaulinės valdžios. Pranciš- 
konams teikė daug visokių privilegijų. 


184. Honorijus IV 1285—1287 
t 


Mokslus ėjo Paryžiuje. Popiežium išrinktas žiloje se- 
natvėje. Palaikė pranciškonus ir domininkonus, 

155. Nikalojus IV 1288—1292 


Kilęs iš neturtingų tėvų. Pranciškonas, Rūpinosi 
misijomis, 


186. Šv. Celestinas V 1294 
Benediktinas, Pripratęs prie vienuoliško atsiskyrė- 
liško gyvenimo, nesugebėjo vesti popiežiškų reikalų ir iš 
Popiežiaus pareigų pats atsisakė. 
187. Bonifacas VIII 1294—1303 
Krikščioniškus kraštus ragino taikingai gyventi. 
Euėjo į didelį konfliktą sų Prancūzijos karalium Pilypų 
Gražiuoju. 
188. Benediktas XI 1303—1304 


Tai domininkonas. Savo malonumų taikingai veikė 
karingai nusiteikusius pasaulinius valdovus. 


189. Klemensas V 1305—1814 


Bordo arkivyskupas. Gyventi pasilieka Prancūzi- 
joje. Prasideda Avinjone vergija, 1311—1312 metais 
Vienoje įvyksta XV visuotinis Bažnyčios susirinkimas. 


190. Jonas XXII 1316—1334 


Po dvejų metų vakavimo išrinktas Lijone. Pran- 
cūzas. Rūpinosi menu ir misijomis, 


191. Benediktas XII 1334—1342 


Tai prancūzas. Vienuolis cistersas. Avinjone sta- 
tydina popiežiams gyventi pastatus. Iš Avinjono išsiuntė 

kunigus, čia neturinčius darbo. Kunigams įsakė iš savo 
gyvenamų vietų be svarbios priežasties nesišalinti; gy- 
venti ten, kur kas paskirtas. Ragino kurti mokslo įstai- 
gas. Rūpinosi, kad Romos bažnyčios visai nesugriūtų. 


192. Klemensas VI 1342—1352 


Tai prancūzas. Paskyrė daug prancūzų kardinolų. 
Išstaigingas. Pats mėgo sakyti pamokslus. Mylėjo 
vargšus. 


193. Inocentas VI 1352—1362 


Tai prancūzas. Reformavo pranciškonų ir dominin- 
konų ordinus. Žadėjo grįžti į Romą, bet nesiryžo. Glo- 
bojo mokslininkus. 


194. Urbonas V 1362—1370 


Benediktinas, prancūzas, bažnytinės teisės profeso- 
rius Montpeliere ir Avinjone. Globojo mokslininkus ir 
universitetus. Keliami balsai, kad popiežius turėtų grįžti 
į Romą. Roma apleista ir naikinama, 


195. Grigalius XI 1370—1378 
19 metų amžiaus buvo paskirtas kardinolu. Pasku- 
tinis popiežius prancūzų tautybės. Pasmerkė Viklefo 
mokslą. Šv. Katarinos iš Sienos patariamas, 1377 metais 
grįžta į Romą. 
196. Urbonas VI 1378—1389 
Paskutinis popiežius, kuris išrinkimo metu nebuvo 


kardinolas. Prie popiežiaus Grigaliaus XI buvo kance- 
liarijos vedėjas. Kardinolai jį išrinko popiežium ir 3 

mėnesius įvykusius rinkimus laikė teisėtais. Kai pra- 
dėjo tvarkyti išlepusių kardinolų netikusį gyvenimą, kar- 
dinolams tai nepatiko ir jie išsirinko netikrą popiežių 
Klemensą VII. Urbonas VI įvedė Marijos į Dangų Ėmi- 
mo šventę. 


197. Bonifacas IX 1389—1404 


Nusigyvenusių bajorų sūnus, Bažnyčios gyvenime 
labai neramūs laikai. Per daug susirišęs su giminėmis, 


198. Inocentas VII 1401—1406 


Darbštus ir taupus, rūpinosi iš Bažnyčios pašalinti 
susidariusią atskalą. 


199. Grigalius XII 1406—1417 


1411—1417 metais Konstancoje įvyko XVI visuotinis 
Bažnyčios susirinkimas, Grigalius tą susirinkimą pa- 
tvirtino ir 1415 metais pats iš popiežiaus pareigų atsi- 
sakė, 


200. Martinas V 1417—1431 


Popiežium išrinktas Konstancos susirinkime. Sten- 
gėsi pakelti popiežiaus autoritetą. Su įvairiais kraštais 
susidarinėjo konkordatus, Kovojo su husistų sąjūdžiu 
Čekijoje. 


201. Eugenijus IV 1481—14437 
Grigaliaus XII giminaitis, Vienuolis augustinijonas. 
Vargšų tėvas. Prieš jį pastatomas netikras popiežius 


Feliksas V. 1489 metais Florencijoje įvyko XVII visuo- 
tinis Bažnyčios susirinkimas, 


211 


202. Nikalojus V 1441—1455 


1453 m. žlugo Konstantinopolis. Prasideda huma- 
nistinis sąjūdis. Globoja meną ir literatūrą. Rūpinosi 
Vatikano trobesių statyba. Atstatė daugelį Romos baž- 
nyčių. Įsteigė Vatikano biblioteką. 


208. Kalikstas III 1455—1458 


Borių giminės. Humanistai ir literatai, kad jų neglo- 
bojo, Kalikstą visokiais būdais juodino. Daugiausia rū- 
pinosi turkų pavojų pašalinti. 1453 metais žlugus Kon- 
stantinopoliui, turkai grėsė Europai ir Bažnyčiai. Ka- 
liksto gyvenime paliko tamsų šešėlį palaikymas nedorų 
giminių, ypač Rodrigero Borja, vėliau tapusio popie- 
žium Aleksandru VI. 


204. Pijus II 1458—1464 


24 metus gyveno Vokietijoje. Didžiausias humaniz- 
mo atstovas 15 amž. 1442 metais ciesorius Fridrikas III 
jį vainikavo kaip poetą ir paskyrė karališkosios kance- 
liarijos sekretorium. Bet nuo šio laiko pakeičia gyvė- 
nimo kryptį ir pradeda rūpintis Bažnyčios reikalais. 
1445 m. buvo įšventintas kunigu. Ir popiežium būdamas 
palaikė humanizmą.  Krikščionis vienijo kovoti prieš 
turkus, 


205. Povilas II 1461—1471 
Protegavo meną ir literatūrą. 
206. Sikstas IV 1471—1484 
Labai buvo užsiėmęs menu. Pagrąžino Romos miestą. 


Prasideda protestantiškasis sąjūdis. Skelbiami atlaidai. 
Ispanijoje įvedama inkvizicija. 

207. Inocentas VIII 1484—1492 


Kai kurie kardinolai duoda blogo gyvenimo pavyzdį. 
Popiežius per daug susiriša su Mediči šeima, 


208. Aleksandras VI 1492—1508 


Rodrigo de Borja. Šio popiežiaus gyvenimas labai 
nepavyzdingas. Rūpinosi misijomis. 


209. Pijus III 1503 


Pijaus II sesers sūnus. Kilnaus būdo. Popiežium 
išbuvo 26 dienas. 


210. Julijus II 1503—1518 


Tai pranciškonas. Favorizavo meną. 1506 m. pra- 
deda statyti šv. Petro baziliką. 1512—1517 metais La- 
terane įvyksta XVII visuotinis Bažnyčios susirinkimas. 


211. Leonas X 1513—1521 


Artistų ir literatų mecenatas. "Toliau tęsiamas vi- 
suotinis Laterano susirinkimas. Šv. Petro bažnyčios sta- 
tyba ir atlaidų ginčas sukelia Liuterio sukilimą (1517). 
Leonas X to ginčo rimtumo neįvertino. 1520 m. Liuteris 
pasmerkiamas, o 1521 m. ekskomunikuojamas. Anglijos 
karalius Henrikas VIII drąsiai gina tikėjimo reikalus ir 
Leonas X jam už tai suteikia tikėjimo gynėjo titulą, 


212. Hadrijanas VI 1522—1528 


Paskutinis popiežius ne italas, 0 vokietis, Amati- 
ninko sūnus. Kurį laiką buvo klebonų, 1522 vienu bal- 

su išrenkamas popiežium. Vyksta kovos su protestan- 
tizmu. Prasideda ir tikroji Bažnyčios reforma. 


213. Klemensas VII 1523—1534 


Daugiau pasaulinis kunigaikštis, kaip Bažnyčios gal- 
va. Per daug buvo įsitraukęs į pasaulinius reikalus; ne- 
kreipė dėmesio į vykstančią reformaciją. Dėl šio popie- 
žiaus neveiklumo religinėje srityje reformacija dauge- 
lyje kraštų labai sustiprėjo. Prasideda Anglijos refor- 
macija. Daug nusipelnė užjūrio misijose. Toliau tęsia- 
ma šv. Petro bažnyčios statyba. Prie tos bažnyčios gau- 
na darbo Rafaelio mokiniai ir Mykolas Angelas. 

SKAITYTINOS KNYGOS 


Kun. J. Stankevičius, Bažnyčia. 216 ps. Kau- 
nas, 1939 m. Kaina Lt 2— 

Kun. J. Stankevičius, Kristus, Antra patai- 
syta laida. 214 ps. Kaunas, 1940 m. Kaina 
Lt 2— ' 

Kun. J. Stankevičius, Dievas, 155 ps. Kau- 
nas, 1938 m. Kaina Lt 2— 

Kun. J. Stankevičius, Dora. 218 ps. Kaunas, 
1939 m. Kaina Lt 2— 


RECENZIJOS APIE TAS KNYGAS 


1938 metų „Tiesos Kelias“, religijos, doros 
mokslo ir visuomenės gyvenimo mėnėsinis žur- 
nalas. 

„Yra rašytojų, kurie, taip sakant, „skaldo 
iš degtuko vežimą“, jie paprastus ir aiškius da- 
lykus stengiasi išdėstyti tokiu stiliumi, kad 
skaitytojui jie atrodytų nepaprasti ir neaiškūs. 
O kiti, priešingai, nepaprastas ir sunkiai su- 
prantamas tiesas dėsto taip aiškiai ir paprastai, 
kad jos kiekvienam skaitytojui darosi aiškes. 
nės, populiaresnės ir artimesnės. Prie šių pa- 
starųjų tenka priskirti ir labai garsus religinis 
rašytojas K. J, Stankevičius, kuris šįmet su- 

skubo išleisti net 3 religinius veikalėlius: Kris- 
tus, Dievas ir Šv. Povilas. 

Veikalėlis: „Bažnyčia, Kristus, Dievas“ pir- 
moje eilėje yra skiriamas moksleivijai. Jis tin- 
ka ir mokslo vadovėliu pagal naująją gimnazijų 
programą, kurioje religijos kursas IV, V ir VI 
kl. telkiamas į sintezę: Bažnyčia, Kristus, Die- 
vas. Čia religinės tiesos pažinime mokinys pa- 
gal savo psichinio brendimo tarpsnį vedamas 
nuo konkretesnių prie daugiau atsietų dalykų“. 

J. Gudas 


1939 m. „T. K,“ 

„Tik-ką išėjo kun. J. Stankevičiaus gimnazi- 
jos IV klasei skiriamas veikalas „Bažnyčia“ 
(220 pusl., 2 litai) ir VII klasei „Dora“ (224 p., 
2 litai). To paties autoriaus pereitais metais 
buvo išleista „Kristus“ V klasei ir „Dievas“ VI 
klasei. Reikia tik padėkoti autoriui už nepa- 
prastą darbingumą ir už tobulinimą rankvedi- 
nės religinės literatūros, kuri iki šiol labai skur- 
džiai išrodė“. Kun, J. B. 


1938 metų „Draugija“, religinio ir kultūrinio 
gyvenimo dvisavaitinis žurnalas. 

„Būdamas teologas praktikas, per ilgus me- 
tus diena dienon susidurdamas su moksleiviais, 
autorius gerai žino akcentuotinas tiesas“. 


Apie knygą „Dievas“; 

„Autorius labai pedagogiškai supažindina 
skaitytoją su daugybe aktualių klausimų, kurie 
kasdieniam gyvenime ne vienam galvą kvarši- 
na: kas yra tiesa, ar tą galima pažinti, tiesos 

pažinimo sritys; Dievo problema — iš kur pa- 
saulis, gyvybė; bendros pastabos apie religiją; 
apreiškimas, jo kriterijai; šv. Raštas ir tradį. 
cija; Dievo esmė ir tobulybės; Švč, Trejybė; 
angelai, žmogus ir Dievo Apvaizda, Visa tai 
autorius aiškina ne šabloniškai, bet gyvu stiliu- 
mi, nauju žodžiu ir aktualia mintimi, Kiekvie- 
nas teigimas gražiai formuluotas, pagrįstas ir 
įrodytas. Suponuodamas abejones, ir jas iš- 
kelia, gražiai paaiškindamas“. 

J. Kuzmickis 


1939 m. „Draugija“ apie knygą „Dora“. 

„Mintys rutuliojamos logiškai, Populiariai ir 
gyvenimiškai. Argi ne įspūdingas doro žmo- 
gaus akcentavimas: „Žmogus tik tada sugeba 
būti tikrai doras, kada jaučia atsakingumą ir 
už savo slapčiausius veiksmus“ (13 psl.)! Arba 
vėl: kaip gražiai, objektyviai autorius atsiliepia, 
vertindamas moterų kovas dėl emancipacijos — 
„Didžiausias pralaimėjimas gal bus tas, kad 
konkurencijoje su vyrais daug kur nukentėjo 
moteriškosios dorybės ir gyvenimą skaudžiai 
sužeidė“ J. Kuzmickis 


1939 metų „XX Amžius“ apie knygą „Baž- 
nyčia“; 

„Knyga populiariai, sklandžiai, geriau už ki-' 
tas parašyta, gražiai išleista, aprobuota. Jos 
žiniomis jau gali pasinaudoti ne tik moksleiviai, 
bet ir kiekvienas skaitytojas, net inteligentas“. 

St. Paulauskas 


